
Starptautiskās Inženierkonsultantu Federācijas „Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs”

Līguma projekts



LĪGUMA VIENOŠANĀS

Līgums: “<Līguma nosaukums>”
Dokumenta datums ir tā 
elektroniskās parakstīšanas datums

Valsts akciju sabiedrība „Valsts nekustamie īpašumi”, vienotais reģistrācijas Nr.40003294758, juridiskā adrese Talejas iela 1, Rīga, LV-1026, kuru, pamatojoties uz 2022. gada 26.septembra valdes savstarpējo pilnvaru Nr. PILNV/2022/92, pārstāv valdes priekšsēdētājs Renārs Griškevičs un valdes locekle Jeļena Gavrilova (turpmāk – Pasūtītājs), no vienas puses

un

<Uzņēmēja nosaukums>, reģ. Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā, kas rīkojas, pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>, (turpmāk - Uzņēmējs), no otras puses,

pamatojoties uz Pasūtītāja rīkotās iepirkuma procedūras „Nekustamā īpašuma Jēkaba ielā 10/12, Rīgā sastāvā ietilpstošo ēku pārbūve Latvijas Republikas Saeimas vajadzībām”, iepirkuma identifikācijas Nr. VNĪ 2026/7/2-7/AK-42, rezultātiem un Uzņēmēja Piedāvājumu par nekustamā īpašuma Jēkaba ielā 10/12, Rīgā, pārbūves un telpu pielāgošanas Latvijas Republikas Saeimas vajadzībām projektēšanu un būvdarbiem saskaņā ar Līguma noteikumiem (turpmāk - Darbi), Puses vienojas: 
1. Līguma noteikumi ietver - Vispārīgos noteikumus: Starptautiskās Inženierkonsultantu Federācijas „Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs” (Latvijas Inženierkonsultantu asociācijas 2005.gada tulkojums), kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV 1012, e-pasts: lika@lika.lv vai www.fidic.org/bookshop un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus. Vispārīgo noteikumu drukātu versiju un/vai lejupielādējamu PDF versiju Puses iegādājas pašas.

Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot International Federation of Consulting Engineers “Conditions of Contract for Plant and Design – Build (First Ed, 1999) for Electrical and Mechanical Plant, and for Building and Engineering Works, Designed by the Contractor” (teksts angļu valodā), kā kopijas var iegādāties www.fidic.org/bookshop.

2. Līguma vienošanās vārdiem un izteicieniem ir tāda pati nozīme, kāda tiem ir noteikta Līguma noteikumos.

3. Šādi dokumenti veido un ir daļa no Līguma. To uzskaitījums prioritārajā secībā:
a.    šī Līguma vienošanās;
b. Piedāvājuma vēstule un Piedāvājuma pielikums;
c. Iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi. Šajā punktā minētie dokumenti ir prioritāri tikai attiecībā uz dokumentu, ko tie izskaidro;
d. Līguma Speciālie noteikumi un tiem pievienotie dokumenti:
(i) “VAS “Valsts nekustamie īpašumi” darba aizsardzības prasības Uzņēmējiem, veicot būvdarbus”, un “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods”;
(ii) Materiālu un iekārtu uzskaitījums, par kuriem ir tiesības saņemt samaksu (Speciālo noteikumu 14.5.apakšpunkts);
(iii) Dokumentu veidnes (Speciālo noteikumu 21.1.apakšpunkts)
(iv) Līguma Vispārīgie noteikumi;
e. Pasūtītāja prasības un iepirkuma procedūras dokumenti, kas nosaka kandidātu un pretendentu kvalifikācijas prasības;
f. Formas,  tajā skaitā Finanšu piedāvājums un Tāme, kā arī laika grafiks, ja tāds tiek paredzēts;
g. Uzņēmēja piedāvājums, tajā skaitā tehniskais piedāvājums, informācija par Uzņēmēja personālu un apakšuzņēmējiem;
h. Pārējie iepirkuma procedūras dokumenti.

4. Ievērojot maksājumus, kurus Pasūtītājs saskaņā ar Līguma noteikumiem veiks Uzņēmējam, Uzņēmējs apņemas saskaņā ar Līguma noteikumiem izprojektēt, veikt un pabeigt Darbus un novērst visus defektus tajos.

5. Ievērojot Darbu projektēšanu, izpildi un pabeigšanu un visu defektu novēršanu tajos, Pasūtītājs apņemas saskaņā ar Līguma noteikumiem samaksāt Uzņēmējam Līguma cenu.

6. Akceptētā Līguma summa, bez PVN: <…> EUR (<summa vārdiem> euro), no kuras:

6.1. par Projektēšanas darbiem EUR _______;
6.2. par Būvdarbiem EUR _________;
6.3. par Autoruzraudzības darbiem EUR ___________.

Kas ietver: 
Līguma 1.Posma (Būvprojekta izstrāde, būvdarbi un autoruzraudzība - Eiropas Savienības fonda projekta Nr. 2.1.1.4/1/25/I/019 īstenošana, adresē Jēkaba iela 10/12, Rīgā) summu, bez PVN: <   > EUR (<summa vārdiem> euro),
Līguma 2.Posma (Būvprojekta izstrāde, būvdarbi un autoruzraudzība - Jēkaba ielā 10/12, Rīgā ) summu, bez PVN: <   > EUR (<summa vārdiem> euro),


Cena par Atsevišķiem darbiem, bez PVN: <   > EUR (<summa vārdiem> euro), kas ietver:
a. Būvprojekta izstrāde, būvdarbi un autoruzraudzība - Mazā Trokšņu ielā 2, Rīgā turpmāk arī Līguma 3.Posms (finanšu piedāvājuma 2. Un 5.sadaļa);.;
b. Kāpņu telpu savienojuma izbūve iekšpagalmā (finanšu piedāvājuma 4.3. pozīcija), kas tiek iekļauts Līguma 2.posma darbos;


Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.
 
7. Rekvizīti maksājumu veikšanai Uzņēmējam: 
<rekvizīti maksājumu veikšanai>

8. Šī Līguma vienošanās ir sagatavota elektroniska dokumenta veidā un parakstīta ar drošu elektronisko parakstu. 

9. Līgums stājas spēkā dienā, kad Puses ir parakstījušas šo Līguma vienošanos.


	Uzņēmējs:
	Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds>
	<Pasūtītāja nosaukums>
<paraksta tiesīgās personas amats, vārds un uzvārds>

	
_________________________________
(paraksts*)
	
_________________________________
(paraksts*)




*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
[bookmark: _Toc166297194]DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.
PIEDĀVĀJUMA PIELIKUMS

	Pozīcija
	Līguma noteikumu apakšpunkts
	Dati

	Pasūtītāja nosaukums un adrese
	1.1.2.2.
1.3.
	VAS "Valsts nekustamie īpašumi", reģistrācijas numurs 40003294758, e-pasts: eAdrese

	Uzņēmēja nosaukums un adrese
	1.1.2.3.
1.3.
	<Uzņēmēja nosaukums un reģistrācijas numurs, oficiālā elektroniskā adrese>

	Inženiera nosaukums un adrese[footnoteRef:1] [1:  Inženieris nosakāms pirms iepirkuma izsludināšanas.] 

	1.1.2.4.
1.3.
	<Inženiera nosaukums un reģistrācijas numurs, oficiālā elektroniskā adrese>

	Uzņēmēja pārstāvis
	1.1.2.5.
4.3.
	<Vārds, Uzvārds, amats, e-pasts, mob.>
Autoruzraudzību veiks: vārds uzvārds, sert. Nr.__[footnoteRef:2] [2:  Ja ir zināms Līgumu noslēdzot.] 


	
Pasūtītāja personāls
	1.1.2.6.
2.3.
	Projekta vadību nodrošinās: <Vārds, Uzvārds, amats, e-pasts, mob.>[footnoteRef:3] [3:  Pasūtītāja norīkotais projektu vadītājs.] 

Būvuzraudzību veiks: <vārds uzvārds>, sert. Nr.<…>[footnoteRef:4] [4:  Ja ir zināms Līgumu noslēdzot.] 


	Darbu uzsākšanas datums 
	1.1.3.2.
8.1.
	Līguma 1. un 2.Posmam - Līguma spēkā stāšanās diena;
Līguma 3.Posmam - Pasūtītāja paziņojuma par Līguma 3.Posmā paredzēto darbu uzsākšanu diena

	Darbu izpildes laiks
	1.1.3.3.
8.2.
	39 mēneši, no tiem:
(a) 1.Posma darbi jāpabeidz un jānodod Pasūtītājam līdz 2029.gada 8. decembrim;
(b) 2.Posma darbi jāpabeidz un jānodod 39 mēnešu laikā no Darbu uzsākšanas datuma;
(c) 3.Posma darbi jāpabeidz un jānodod 39 mēnešu laikā no Darbu uzsākšanas datuma, bet ne vēlāk kā līdz 2030.gada 1.oktobrim.

	Defektu paziņošanas periods
	1.1.3.7.
	60 mēneši, t.sk., iekārtām

	Aktuālās kadastrālās uzmērīšanas lietas pasūtīšana, saņemšana un apmaksāšana
	1.1.4.1.
	Pasūtīšanu un saņemšanu veic Uzņēmējs, Apmaksāšanu veic Pasūtītājs

	Ziemas sadārdzinājums
	1.1.4.1.
	Nav attiecināms

	Atsevišķie darbi
	1.1.5.9.
	Uzskaitījums (secība objektīvu iemeslu dēļ var mainīties): 
(a) Projektēšanas darbi Mazā Trokšņu iela 2, Rīga (finanšu piedāvājuma 2.sadaļa);
(b) Būvdarbi Mazā Trokšņu iela 2, Rīga (finanšu piedāvājuma 5.sadaļa):
i. Vispārceltnieciskie darbi (finanšu piedāvājuma 5.1.pozīcija);
ii. Būvkonstrukcijas (BK daļa) (finanšu piedāvājuma 5.2. pozīcija);
iii. Inženiertīklu izbūves darbi (finanšu piedāvājuma 5.3.pozīcija);
iv. Lifta montāža, t.sk. ar to saistītie būvdarbi (finanšu piedāvājuma 5.4.pozīcija);
(c) Kāpņu telpu savienojuma izbūve iekšpagalmā (finanšu piedāvājuma 4.3. pozīcija).


	Tehnoloģiskais pārtraukums
	1.1.5.10.
	Nav attiecināms

	Objekts
	1.1.6.11.
	Jēkaba iela 10/12, Rīga (ēkas ar kad. apz. 0100 008 0086 001, 0100 008 0086 003) un Mazā Trokšņu iela 2, Rīga (ēkas kad. apz. 0100 008 0086 006).

	Elektroniskās sakaru sistēmas
	1.3.
	Oficiālā elektroniskā adrese (e-Adrese)
un Pasūtītāja norīkotā projektu vadītāja un Uzņēmēja pārstāvja elektroniskā pasta adrese
14 dienas, izņemot ja Līgumā norādīts citādāk

	Piemērojamais likums
	1.4.
	Latvijas Republikas normatīvie tiesību akti

	Valdošā valoda
	1.4.
	Latviešu

	Komunikācijas valoda
	1.4.
	Latviešu

	Līgumsods par konfidenciālas informācijas noteikumu neievērošanu
	1.12.
	1500,00 EUR par katru gadījumu

	Ārvalstu finanšu instrumentu finansējums
	1.15.
	Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.4. pasākuma "Energoefektivitātes paaugstināšana valsts ēkās", pirmā projektu iesniegumu atlases kārtas projekta Nr.2.1.1.4/1/25/I/019 “Energoefektivitātes paaugstināšana Latvijas Republikas Saeimas ēkā Jēkaba ielā 10/12, Rīgā” ietvaros

	Valsts noslēpuma objektu un klasificētās informācijas aizsardzība:
	1.16.
	Ir attiecināms

	- Industriālās drošības sertifikāta kategorija
	1.16. 3.rindkopa
	Nav attiecināms

	- Speciālās atļaujas kategorija
	1.16. 4.rindkopa
	Nav attiecināms

	- Kompetentās valsts drošības iestādes izsniegts atzinums
	1.16. 6.rindkopa
	Ir attiecināms

	- Industriālās drošības sertifikātā ir nepieciešama norāde par atļauju komersanta telpās glabāt klasificēto informāciju
	1.16.
	Nav attiecināms

	Līgumsods par valsts noslēpuma objektu un klasificētās informācijas aizsardzības prasību neievērošanu
	1.16.
	1500 EUR par katru konstatēto gadījumu par informācijas dienesta vajadzībām aizsardzības prasību neievērošanu.

	Darbu izpildes vietas pieejamības laiks
	2.1.
	no 03.01.2028. 

	Sanāksmju organizēšana
	3.6.
	1 reizi nedēļā organizē sanāksmes
3 dienu laikā iesniedz sanāksmes protokolu

	Termiņš vienošanās par Atsevišķajiem darbiem iesniegšanai Uzņēmējam
	4.1.
	6 mēnešu laikā no Darbu uzsākšanas datuma

	Līguma izpildes nodrošinājuma apmērs un veids Darbu izpildes laikā
	4.2.
	10% apmērā no Akceptētās Līguma summas, Papildu darbu summas un Līguma cenas par Atsevišķiem darbiem, ja tādi tiek pielīgti saskaņā ar Līguma vienošanos. Uzņēmējs var izvēlēties iesniegt pirmā pieprasījuma kredītiestādes garantiju vai apdrošināšanas sabiedrības garantiju

	Līguma izpildes nodrošinājuma apmērs un veids Defektu paziņošanas periodā
	4.2.
	5% apmērā no Akceptētās Līguma summas, Papildu darbu summas un Līguma cenas par Atsevišķiem darbiem, ja tādi tiek pielīgti saskaņā ar Līguma vienošanos. Uzņēmēja izvēlēts[footnoteRef:5]:  [5:  Izvēlētais veids atkarīgs no Uzņēmēja iesniegtās Līguma izpildes nodrošinājuma garantijas termiņa. ] 

Ieturējuma nauda[footnoteRef:6]/ nodrošinājums ar pirmā pieprasījuma kredītiestādes vai apdrošināšanas sabiedrības garantiju [6:  Nav iespējams, ja attiecināms ārvalstu finanšu instrumentu finansējums.] 


	Līguma izpildes nodrošinājuma iesniegšanas termiņš
	4.2.
	14 dienas pēc Darbu uzsākšanas datuma

	Līgumsods par atbildīgā būvdarbu vadītāja un/ vai atbildīgā būvprojekta vadītāja nomaiņu
	4.3.
	0,5% no Līguma pamatvērtības


	Priekšizpētes veikšana
	4.10.
5.1.
	Tehniskajā specifikācijā norādītajā apjomā

	Termiņš paziņošanai par kļūdām Pasūtītāja prasībās un citiem Pasūtītāja prasību defektiem
	5.1.
	2 mēneši pēc Darbu uzsākšanas datuma 

	Būvniecības ieceres izstrādei nepieciešamo dokumentu pieprasīšana un saņemšana
	5.1.
	Skatīt Tehniskajā specifikācijā noteikto 

	Normālās darba stundas
	6.5.
	No pirmdienas līdz piektdienai
no plkst.08.30 -17.00

	Veselība un drošība[footnoteRef:7] [7:  Saskaņā ar 2003.gada 25.februāra Ministru kabineta noteikumiem Nr.92 “Darba aizsardzības prasības, veicot būvdarbus”.] 

	6.7.
	Projekta vadītājs <…>
Darba aizsardzības koordinators <…>

	Darbu izpilde (starptermiņi)
	8.2.
	1.Posma darbi jāpabeidz un jānodod Pasūtītājam līdz 2029.gada 8. decembrim

	Izpildes programma
	8.3.
	28 dienas pēc Darbu uzsākšanas datuma

	Par Pasūtītāja darba aizsardzības prasību un normatīvajos aktos noteikto Darba kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu Darbu izpildes vietā Uzņēmējam noteiktās soda sankcijas
	3.1.
4.1.
14.9.
15.2.

	Saskaņā ar Līguma Speciālo noteikumu pielikumā noteikto apmēru

	Darbu starptermiņa un Darbu un Posma izpildes termiņa nokavējuma līgumsods
	8.2.
8.7.
	(a) ja izpildes termiņš tiek kavēts līdz 14 dienām (ieskaitot) – 0,05% no attiecīgās Līguma pamatvērtības vai <…> EUR apmērā par katru nokavēto dienu;
(b) ja izpildes termiņš tiek kavēts vairāk kā 14 dienas, sākot ar 15. dienu – 0,1% no attiecīgās Līguma pamatvērtības vai <…> EUR apmērā par katru nokavēto dienu

	Maksimālā Darbu starptermiņa, Darbu un Posma izpildes termiņa nokavējuma līgumsoda summa
	8.7.
	10% no attiecīgās Līguma pamatvērtības

	Korekcijas saistībā ar izmaiņām Izmaksās
	13.8.
	Maksimālais pieļaujamais Līguma cenas indeksācijas apjoms 10 % no Akceptētās līguma summas, papildu darbu summas un Līguma cenas par Atsevišķiem darbiem, ja tādi tiek pielīgti, ievērojot Līguma vienošanos, bez PVN/ Nav attiecināms;
Līguma cenas korekciju sākt ar 18 mēnesi pēc Piedāvājuma iesniegšanas pēdējās dienas/ 

	Darbu izmaiņu un Iekārtu un/vai Materiālu nomaiņas veikšanas kārtība
	13.9.
	Izmaiņu % no Akceptētās līguma summas un Līguma cenas par Atsevišķiem darbiem, ja tādi tiek pielīgti, ievērojot Līguma vienošanos, 
saskaņā ar Līguma 13.9.apakspunktu:
(a) 15%;
(b) (i) 15%, ja Līgumam pievienoti iespējamo izmaiņu apjomi un uzskaitījums
(b) (ii) 15%.

	Kopējais avansa maksājums
	14.2.
	līdz 20% no Akceptētās Līguma summas daļas par Projektēšanas darbiem un līdz 20% no Akceptētās Līguma summas daļas par Būvdarbiem. 

	Maksājumu skaits un termiņi
	14.2.
	Divi maksājumi:
(a) par Projektēšanas darbiem - pēc Līguma spēkā stāšanās;
(b) par Būvdarbiem – pēc būvvaldes atzīmes  par projektēšanas nosacījumu izpildi saņemšanas[footnoteRef:8] [8:  Katra līguma ietvaros var noteikt arī citu nosacījumu, kuram izpildoties var tikt saņemts avanss par Būvniecības Darbiem.] 


	Avansa maksājuma atmaksas amortizācija
	14.2.(b)
	20%

	Pieteikums starpmaksājumu apstiprinājumu saņemšanai par Projektēšanas darbiem
	14.3.
	(a) Par Projektēšanas sagatavošanas darbiem <…> EUR (finanšu piedāvājuma 1.1.1. un 1.1.2. punkts);
(b) par konceptuālo BIM – skiču projekta izstrādi <…> EUR (finanšu piedāvājuma 1.2.1. un 1.2.2.punkts);
(c) par detalizētu BIM – tehniskā projekta izstrādi un  saskaņojumu būvvaldē <…> EUR (finanšu piedāvājuma 1.3.1. un 1.3.2. punkts).


	Iekārtas un Materiāli samaksa par kuriem tiek veikta, kad tie piegādāti Darbu izpildes vietā
	14.5. (c) un (d)
	Materiāli 80%
Iekārtas 80% 
Attiecināms tikai Darbu izpildes vietā 

	Minimālā Starpmaksājuma apstiprinājuma aktā iekļaujamā summa
	14.6.
	Nav noteikta

	Samaksa  par nokavējumu
	14.8
	0,1% apmērā no kavētā maksājuma summas, par katru kavējuma dienu, bet kopumā ne vairāk kā 10% no kavētā maksājuma summas. 

	Maksājumu valūtas
	14.15.
	euro (EUR)

	Līgumsods par Apakšuzņēmējiem samaksas neveikšanu
	14.16.
	5% apmērā no Apakšuzņēmējam nesamaksātās summas par katru konstatēto gadījumu

	Vispārējās prasības attiecībā uz apdrošināšanu 
	18.1.

	Līgumam piemēro atsevišķus apdrošināšanas noteikumus

	Apdrošināšanas iesniegšanas termiņi
	18.1.
	14 dienas pēc Darbu uzsākšanas datuma

	
	
	

	Ziņas par Posmiem
	
	

	Apraksts
(1.1.5.6.apakšpunkts)
	Izpildes laiks
(1.1.3.3.apakšpunkts)
mēnešos no Posma Darbu uzsākšanas datuma

	Posma  Darbu uzsākšanas datums

	Būvprojekta izstrāde, būvdarbi un autoruzraudzība - Eiropas Savienības fonda projekta Nr. 2.1.1.4/1/25/I/019 īstenošana, adresē Jēkaba iela 10/12, Rīgā
(1.Posms)
	1.Posma darbi jāpabeidz un jānodod Pasūtītājam līdz 2029.gada 8. decembrim
	Līguma spēkā stāšanās diena

	Būvprojekta izstrāde, būvdarbi un autoruzraudzība - Jēkaba ielā 10/12, Rīgā 
(2.Posms)
	39 mēneši
	Līguma spēkā stāšanās diena

	Būvprojekta izstrāde, būvdarbi un autoruzraudzība - Mazā Trokšņu ielā 2, Rīgā
(3.Posms)
	39 mēnešu laikā, bet ne vēlāk kā līdz 2030.gada 1.oktobrim, ja Pasūtītājs paziņojumu par 3.Posma darbiem izsniedzis 6 mēnešu laikā pēc Līguma spēkā stāšanās dienas.
	Pasūtītāja paziņojuma par Līguma 3.Posmā paredzēto darbu uzsākšanu diena




	
Uzņēmējs:
	
Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds>

________________________________
(paraksts*)
	<Pasūtītāja nosaukums>
<paraksta tiesīgās personas amats, vārds un uzvārds>

________________________________
(paraksts*)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.


	SPECIĀLIE NOTEIKUMI

	

	Vispārīgajos noteikumos terminu 
“Sākuma datums”
Aizstāt ar terminu 
“Darbu uzsākšanas datums”;

Vispārīgajos noteikumos atsauci uz 
20.6.apakšpunktu [Šķīrējtiesa] 
aizstāt ar atsauci uz 
20.6.apakšpunktu [Tiesa]


	1.1.
Definīcijas
	Vispārīgo noteikumu 1.1.1.1.apakšpunktu izteikt šādā redakcijā:
““Līgums” nozīmē Līguma vienošanos un citus dokumentus, kas minēti Līguma vienošanās dokumentā.”

Vispārīgo noteikumu 1.1.1.3.apakšpunkta otro teikumu izteikt šādā redakcijā:
“Ievērojot to, ka Līguma ietvaros Apstiprinājuma vēstule netiks izsniegta, termins “Apstiprinājuma vēstule” apzīmē Līguma vienošanos, un Apstiprinājuma vēstules izsniegšanas vai saņemšanas datums ir Līguma vienošanās spēkā stāšanās datums.”

Vispārīgo noteikumu 1.1.1.4.apakšpunktu izteikt šādā redakcijā:
““Piedāvājuma vēstule” nozīmē Uzņēmēja sagatavotu dokumentu,  kas ietver Pasūtītājam adresētu piedāvājumu veikt Darbus.”

Vispārīgo noteikumu 1.1.1.5.apakšpunktu izteikt šādā redakcijā: 
““Pasūtītāja prasības” nozīmē Līgumā iekļauto dokumentu, kas nosaka Pasūtītāja prasības (tajā skaitā tehniskā specifikācija saskaņā ar publisko iepirkumu regulējošiem normatīviem aktiem), kā arī visus šī dokumenta papildinājumus un grozījumus saskaņā ar Līgumu. Šis dokuments nosaka Darbu mērķi, apjomu un/ vai prasības projektēšanai un citus tehniskos kritērijus Darbiem.”

Vispārīgo noteikumu 1.1.1.6.apakšpunktu izteikt šādā redakcijā:
““Formas” nozīmē Līgumā iekļautās datu lapas, sarakstus, maksājumu grafikus un/ vai cenu tabulas, tajā skaitā tāmes, ko atbilstoši Pasūtītāja noteiktām veidnēm vai paraugiem sagatavo un kopā ar Piedāvājuma vēstuli iesniedz Uzņēmējs.” 

Vispārīgo noteikumu 1.1.1.7.apakšpunktu izteikt šādā redakcijā:
““Uzņēmēja piedāvājums” nozīmē piedāvājumu, ko Uzņēmējs iesniedz kopā ar Piedāvājuma vēstuli un kas ir iekļauts Līgumā. Šajā piedāvājumā var būt iekļautas arī Uzņēmēja skices projektam.” 

Vispārīgo noteikumu 1.1.1.10.apakšpunktu izteikt šādā redakcijā:
““Garantiju grafiks” un “Maksājumu grafiks” nozīmē Formās ietvertus dokumentus, kas minēti attiecīgi 9.1.apakšpunktā [Uzņēmēja saistības] un 14.4.apakšpunktā [Maksājumu grafiks].” 

Dzēst Vispārīgo noteikumu 1.1.2.9.apakšpunktu.

Vispārīgo noteikumu 1.1.3.1.apakšpunktu izteikt šādā redakcijā:
““Bāzes datums” nozīmē datumu 7 dienas pirms Piedāvājuma iesniegšanas pēdējās dienas.”

Vispārīgo noteikumu 1.1.3.2.  apakšpunktu izteikt šādā redakcijā:
““Darbu uzsākšanas datums” nozīmē Piedāvājuma pielikumā norādīto datumu.”

Vispārīgo noteikumu 1.1.3.3.apakšpunktu izteikt šādā redakcijā: 
““Izpildes laiks” nozīmē Piedāvājuma pielikumā norādīto Darbu  vai to Posmu (atkarībā no situācijas) izpildes laiku saskaņā ar 8.2. apakšpunktu [Izpildes laiks], līdz kuram visiem Darbiem  vai Posmam jābūt pabeigtiem, pieņemtiem ekspluatācijā un apstiprinātiem no Pasūtītāja puses. Izpildes laiku var grozīt  saskaņā ar 8.4. apakšpunktu [Izpildes laika pagarināšana], tikai Pusēm par to vienojoties rakstiski (t.i., pat, ja Inženieris apstiprina kādu Uzņēmēja prasījumu par Izpildes laika pagarinājumu, šāds pagarinājums, lai būtu spēkā, jāfiksē rakstveida vienošanās formā). Piedāvājuma pielikumā, Uzņēmēja piedāvājumā norādītais Darbu izpildes kopējais laiks (Darbu izpildes termiņš), jebkurā gadījumā nedrīkst pārsniegt Pasūtītāja prasībās norādīto attiecīgo Darbu izpildes kopējo laiku (Darbu izpildes termiņš).” 

Vispārīgo noteikumu 1.1.3.7. apakšpunktu izteikt šādā redakcijā: 
““Defektu paziņošanas periods” nozīmē Darbos vai to Posmos (atkarībā no situācijas) un  iekārtās atklāto defektu paziņošanai noteikto periodu saskaņā ar 11.1.apakšpunktu [Neizpildīto Darbu pabeigšana un defektu novēršana], kas norādīts Piedāvājuma pielikumā (ieskaitot jebkuru pagarinājumu saskaņā ar 11.3.apakšpunktu [Defektu paziņošanas perioda pagarināšana]) un aprēķināts, par pamatu ņemot datumu, kurā Darbi  vai to Posms ir pabeigti saskaņā ar 10.1.apakšpunktu [Darbu  un to posmu pieņemšana – nodošana], kas nav īsāks par speciālajos būvnoteikumos noteikto minimālo būvdarbu garantijas termiņu.”

Vispārīgos noteikumus papildināt ar 1.1.3.10. apakšpunktu šādā redakcijā: 
““Būvobjekta nodošanas un pieņemšanas akts” nozīmē aktu, kas apliecina Līgumā noteikto Darbu izpildi un pēc tā abpusējas parakstīšanas apliecina visu Darbu pieņemšanu no Pasūtītāja puses.”

Vispārīgo noteikumu 1.1.4.1.apakšpunktu izteikt šādā redakcijā:
““Akceptētā Līguma summa” nozīmē Apstiprinājuma vēstulē akceptēto summu (bez PVN) par Darbu veikšanu un pabeigšanu, kā arī jebkādu defektu novēršanu, un par saskaņā ar Līgumu Uzņēmēja uzņemtajiem riskiem un atbildību.

Akceptētā Līguma summa ietver pilnu samaksu par Līguma ietvaros paredzēto saistību pilnīgu izpildi, tai skaitā, bet ne tikai, visas izmaksas, kas saistītas ar priekšizpētes darbiem, atbilstoši Pasūtītāja prasībās noteiktajam, ja attiecināms saskaņā ar Piedāvājuma pielikumu; Projektēšanas darbiem, t.sk. izstrādes organizācijai nepieciešamās izejas materiālu, tehnisko noteikumu, saskaņojumu un informācijas vākšanas, uzmērīšanas, apsekošanas, transporta, apdrošināšanas un nodokļiem un nodevām nepieciešamās izmaksas, izpētes darbi, visas iespējamās izmaksas, kas varētu rasties Uzņēmējam, Pasūtītājam Projektēšanas darbu izpildes laikā sniedzot precizējumus un papildinājumus būvniecības ieceres realizācijas dokumentācijas noteiktajās prasībās, Autoruzraudzību visā Būvdarbu veikšanas laikā un visā Garantijas laikā, un tās nevar tikt palielinātas, ja tiek pagarināts Būvdarbu veikšanas termiņš, kā arī Uzņēmēja mantisko autortiesību nodošanu, un personisko tiesību izmantošanu atbilstoši Līguma noteikumiem;  izmaksas, kas saistītas ar Būvdarbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas,  ziemas sadārdzinājumu (ja attiecināms saskaņā ar Piedāvājuma pielikumu), darbu organizācijas izmaksas, nodokļus (izņemot 13.7apakšpunkta [Korekcijas saistībā ar izmaiņām normatīvajos aktos] pirmajā rindkopā noteikto), nodevas, apdrošināšanas izmaksas, izdevumus, kas saistīti ar visu nepieciešamo dokumentu (piemēram, atzinumu saņemšanu no institūcijām/personām, kas izdevušas tehniskos noteikumus, aktuālās kadastrālās uzmērīšanas lietas pasūtīšanu un saņemšanu, ja attiecināms saskaņā ar Piedāvājuma pielikumu, aktuālā Topogrāfiskā plāna pasūtīšanu un saņemšanu) Objekta pieņemšanai ekspluatācijā saņemšanu, tai skaitā darbi, izstrādājumi, materiāli, iekārtas un mehānismi, kas nav norādīti Finanšu piedāvājumā vai Uzņēmēja iepirkuma procedūrā iesniegtajās Tāmēs, bet ir izsecināmi no Tehniskās specifikācijas, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Pasūtītāja prasībās, bet ir nepieciešami Darbu pienācīgai, savlaicīgai un kvalitatīvai izpildei. Skaidrības labad - Akceptētā Līguma summa ietver taisnīgu atlīdzību Uzņēmējam par autora mantisko tiesību atsavināšanu.

Ja Darbu izpildes laikā Puses rakstveidā vienojas par nepieciešamību veikt  Atsevišķos darbus un/vai papildu darbus, tad Atsevišķo darbu un papildu darbu summas netiek ietvertas Akceptētā Līguma summā.

Akceptētā Līguma summa visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Akceptēto Līguma summu, izņemot 13.7.apakšpunktā [Korekcijas saistībā ar izmaiņām normatīvajos aktos] un 13.8. apakšpunktā [Korekcijas saistībā ar izmaiņām Izmaksās] noteikto.”

Vispārīgo noteikumu 1.1.4.2.apakšpunkt izteikt jaunā redakcijā:
 ““Līguma cena” nozīmē 14.1.apakšpunktā [Līguma cena] minēto cenu un  Atsevišķo darbu un/ vai papildu darbu cenas  kopsummu, ja Līguma darbības laikā Līgumā noteiktajā kārtībā tiek uzdoti papildu/ Atsevišķie darbi, par to noslēdzot attiecīgu vienošanos, ieskaitot saskaņā ar Līgumu veiktās korekcijas, un kurā ietverti visi piemērojamie nodokļi, izņemot pievienotās vērtības nodokli.”

Vispārīgo noteikumu 1.1.4.3.apakšpunktu izteikt šādā redakcijā:
““Izmaksas” nozīmē visus pamatotos izdevumus, kas radušies Uzņēmējam Darbu izpildes vietā vai ārpus tās, ieskaitot virsizdevumus  atbilstoši Ministru kabineta 2017.gada  3.maija noteikumiem Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība", bet neieskaitot peļņu.”

Vispārīgo noteikumu 1.1.4.12. apakšpunktu izteikt šādā redakcijā:
““Ziņojums” nozīmē Uzņēmēja iesniegto ziņojumu, kas iekļauts pieteikumā maksājuma apstiprinājuma saņemšanai saskaņā ar 14. punktu [Līguma cena un samaksa]. Ar vārdu “ziņojums” šī Līguma izpratnē ir saprotams arī Darbu izpildes akts.”

Vispārīgos noteikumus papildināt ar 1.1.4.13., 1.1.4.14. un 1.1.4.15. apakšpunktu šādā redakcijā:
““Saprātīga peļņa” nozīmē Latvijas būvnormatīva LBN 501-17 “Būvizmaksu noteikšanas kārtība” izpratnē Uzņēmēja piedāvājumā noteikto peļņas apmēru. Saprātīga peļņa papildus darbiem, ja tādi rastos, nedrīkst pārsniegt Uzņēmēja Piedāvājumā ietverto peļņas procenta apmēru.
“Virsizdevumi” nozīmē, Latvijas būvnormatīva LBN 501-17 “Būvizmaksu noteikšanas kārtība” izpratnē Uzņēmēja piedāvājumā noteikto virsizdevumu apmēru. Virsizdevumi papildu darbiem, ja tādi rastos, nedrīkst pārsniegt Uzņēmēja Piedāvājumā ietverto virsizdevumu procenta apmēru.


	
	“Līguma pamatvērtība” nozīmē:
· Līguma cena, vai
· Līguma cena par Darba posma (kārtas) summu, ja būvdarbu izpilde sadalīta posmos (kārtās) un katram posmam (kārtai) noteikta tā Līguma cena. Skaidrības labad – būvdarbu posms (kārta) ir tādi Darbi, kas atbilstoši normatīvajiem aktiem būvprojektā norādītajam, ir sadalīti kārtās, vai kuru izpildei ir izstrādātas atsevišķas būvniecības ieceres, vai
· Līguma cena par atlikušo būvdarbu izpildes vērtību, ko Pasūtītājs nav pieņēmis, ievērojot darbu veikšanas projektā noteikto būvdarbu izpildes secību, ja atbilstoši Ministru kabineta 02.09.2014. noteikumu Nr. 529 “Ēku būvnoteikumi” 80. punktam, būvprojektā noteiktā būvdarbu izpilde tiek organizēta, nepārtraucot ekspluatācijā esošā Objekta pamatfunkciju izpildi, un darbu veikšanas projektā noteikta būvdarbu izpildes secību, vai
· Līguma cena par starptermiņā noteikto Darbu izpildi, ja Līguma 8.2 [Izpildes laiks] apakšpunktā Darbu izpilde ir sadalīta starptermiņos un ja attiecīgajā starptermiņā nododamais Darbs ir patstāvīgi izmantojams un tiek nodots Pasūtītājam ar atsevišķu dokumentu (Pasūtītāja vienpusējs apstiprinājums, akts, u.c.).”

Vispārīgo noteikumu 1.1.5.6. apakšpunktu izteikt šādā redakcijā:
““Posms” nozīmē Darbu daļu, kas norādīta Piedāvājuma pielikumā kā Posms (ja tāds ir), kā arī Darbu daļa, kas atbilstoši normatīvajiem aktiem būvprojektā norādītajam, ir sadalīti kārtās, vai kuru izpildei ir izstrādātas atsevišķas būvniecības ieceres.”

Vispārīgo noteikumu 1.1.5.8. apakšpunktu izteikt šādā redakcijā: 
““Darbi” nozīmē visus būvdarbus, projektēšanu un autoruzraudzību, kas jāizpilda Uzņēmējam, ieskaitot pagaidu darbus un jebkuras Izmaiņas. Darbi aptver arī tādus būvdarbus un/vai projektēšanu un autoruzraudzību, kas Līgumā nav tieši minēti, bet kas objektīvi ir nepieciešami Līguma izpildei un izriet no Līguma, tajā skaitā būvniecības ieceres dokumentācijas, lai būtu iespējams Objektu nodot ekspluatācijā un nodot Pasūtītājam.

Ja Darbu izpildes laikā Puses rakstveidā vienojas par nepieciešamību veikt Atsevišķos darbus un/ vai papildu darbus, Līguma izpratnē par Darbiem tiks uzskatīti visi Līguma ietvaros Uzņēmējam uzdotie darbi  kopā.”

Vispārīgos noteikumus papildināt ar 1.1.5.9. - 1.1.5.11.apakšpunktu šādā redakcijā: 
“”Atsevišķie darbi” ir Darbu daļa, kas saskaņā ar Piedāvājuma pielikumā norādīto informāciju norādīti kā Atsevišķie darbi, un par kuru pilnu vai daļas no tiem izpildi Līguma izpildes laikā Puses atsevišķi vienojas.
Cena par Atsevišķiem darbiem visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Atsevišķo darbu cenu, izņemot 13.7.apakšpunktā [Korekcijas saistībā ar izmaiņām normatīvajos aktos] un 13.8.apakšpunktā [Korekcijas saistībā ar izmaiņām Izmaksās] noteikto.

“Tehnoloģiskais pārtraukums” ir noteikto Pastāvīgo darbu daļas vai visu Darbu pārtraukums, kas tiek noteikts, ja tehnoloģiski metroloģisko vai klimatisko apstākļu (diennakts zemākā/vidējā temperatūra, vēja ātrums, nokrišņu daudzums u.c.) vai citu no Uzņēmēja neatkarīgu iemeslu dēļ tehnoloģiski nav iespējams veikt Darbu daļu vai visus Darbus. Tehniskajā specifikācijā var būt norādīti konkrēti kritēriji, kuriem iestājoties var piemērot Tehnoloģisko pārtraukumu (piemēram, ja diennakts vidējā temperatūra  ir zemāka par noteikto apmēru un ja saskaņā ar Darba grafiku, šajā periodā paredzēts veikt darbus, kuru kvalitatīva izpilde tehnoloģiski nav iespējam pie konkrētajiem metroloģiskajiem laika apstākļiem). Ja Tehnoloģiskais pārtraukums attiecināms saskaņā ar Piedāvājuma pielikumā norādīto informāciju un Uzņēmēja ieskatā ir iestājušies vai iestāsies apstākļi, kuru rezultātā būs nepieciešams Tehnoloģiskais pārtraukums, Uzņēmējs iesniedz  Inženierim:
· rakstisku informāciju par ražotāja noteiktajiem ierobežojumiem būvdarbu izpildē attiecībā uz meteoroloģiskajiem, klimatiskajiem vai citiem ierobežojošiem apstākļiem  
· kompetentas iestādes apliecinājumu par faktiskajiem apstākļiem konkrētajā laika periodā, kurā Darbus vai to daļu nav iespējams turpināt.
Šādi iesniegtie dokumenti pierāda, ka ir iestājušies no Uzņēmēja neatkarīgi apstākļi, kuru dēļ tehnoloģiski nav iespējams veikt Darbu daļu vai visus Darbus.  Piemērojot Tehnoloģisko pārtraukumu, būvdarbu vadītājam nepieciešams izdarīt attiecīgu ierakstu būvdarbu žurnālā.

“Defektu paziņošanas perioda Darbi” nozīmē konstatēto Darbu defektu un citu Defektu paziņošanas periodā konstatēto neatbilstību novēršanas darbus.”


	1.2.Interpretācija
	Apakšpunktu  papildināt ar trešo rindkopu šādā redakcijā:
“Nevienu no Līguma dokumentiem nevar skatīt atsevišķi vienu no otra un Līguma mērķa un to kopīgā konteksta.”


	1.5.
Dokumentu prioritātes secība
	Apakšpunkta  pirmo  rindkopu izteikt šādā redakcijā:
“Līguma sastāvā iekļautie dokumenti ir viens otru savstarpēji papildinoši. Interpretācijas vajadzībām dokumenti pēc to prioritātes sarindojami Līguma vienošanās norādītajā secībā.”


	1.6.
Līguma vienošanās
	Apakšpunktu izteikt šādā redakcijā:
““Līguma vienošanās” nozīmē Līguma vienošanos, ko parakstījušas abas Puses, un kuras parakstīšana nozīmē, ka Līgums ir stājies spēkā.”


	1.8.
Dokumentu pārziņa un iesniegšana
	Apakšpunkta pirmās rindkopas otro teikumu izteikt šādā redakcijā:
“Ja vien Līgumā nav noteikts citādi, dokumentus Uzņēmējs iesniedz Inženierim elektroniskā formā parakstītus ar drošu elektronisko parakstu.”


	1.10.  Uzņēmēja dokumentu izmantošana Pasūtītāja vajadzībām
	Apakšpunktu izteikt šādā redakcijā:
“Mantiskās tiesības:
Puses vienojas, ka pēc tam, kad Pasūtītājs saskaņā ar Līguma noteikumiem veicis pirmo maksājumu, kas nav avansa maksājums, Pasūtītājs iegūst visas Uzņēmēja kā autora Autortiesību likuma 15.pantā minētās esošās un nākamās mantiskās tiesības attiecībā uz saskaņā ar Līgumu radītajiem Autortiesību objektiem (visiem Darbu rezultātā sagatavotajiem dokumentiem un no tiem izrietošajiem autordarbiem). Minētās tiesības ir uzskatāmas par nodotām brīdī, kad Uzņēmējs ir saņēmis attiecīgo maksājumu no Pasūtītāja, bez jebkāda atsevišķa akta parakstīšanas Pušu starpā un šīs tiesības Pasūtītājs ir tiesīgs atsavināt citām personām. Puses vienojas, ka Pasūtītāja samaksa Uzņēmējam saskaņā ar Līgumu ietver arī autoratlīdzību un Uzņēmējs nav tiesīgs pieprasīt papildus autoratlīdzību/honorāru.

Personiskās tiesības:
Uzņēmējs garantē, ka netiks izmantotas Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts) vai neizmantos personiskās tiesības aizliegt lemt, kad Darbs tiks izziņots, atsaukt Darbu, pārveidot Darbu.

Attiecībā uz iepriekšminēto Uzņēmējs ar šo apliecina un garantē Pasūtītājam, ka:
(a) Pasūtītājs iegūs mantiskās tiesības brīvas no trešo personu prasījumiem (t.sk., Uzņēmējs apliecina, ka Uzņēmējs un tā Apakšuzņēmēji Līguma izpildē nav pārkāpuši  autortiesības un intelektuālā īpašuma tiesības reglamentējošo normatīvo aktu prasības,    t.sk., nav veikuši citu personu autortiesību un intelektuālā īpašuma tiesību aizskaršanu, kā arī prettiesiski iegūtu autortiesību un intelektuālā īpašuma objektu izmantošanu);
(b) visas fiziskās personas, kuras bija iesaistītas Darbu izpildē, ir sniegušas šādus apliecinājumus par to personisko tiesību nodošanu un izmantošanu: autori nepieprasīs, ka  Autortiesību objektā tiek norādīti viņu vārdi, tāpat autori atļauj veikt jebkādus pārveidojumus, grozījumus vai papildinājumus Autortiesību objektā un tā dokumentācijā pēc Pasūtītāja vai trešās personas brīva ieskata; 
(c) Darbu ietvaros izstrādātajiem rasējumiem būvniecības informācijas sistēmā fizisko personu veikts saskaņojums tiek uzskatīts kā apliecinājums autora mantisko tiesību nodošanai Pasūtītājam. Uzņēmējam ir pienākums minēto izskaidrot piesaistītajiem speciālistiem un Uzņēmējs uzņemas atbildību par minēto. Ja tas nepieciešams, Uzņēmēja speciālistu nomaiņas vai  citos gadījumos pēc Pasūtītāja pieprasījuma Uzņēmējs nodrošina Autortiesību objektu izstrādē iesaistīto personu rakstisku apliecinājumu par autora mantisko tiesību nodošanu iesniegšanu Pasūtītājam;
(d) nodrošinās no citām Autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai Autortiesību objektus nodotu Pasūtītājam;
(e) apņemas bez Pasūtītāja rakstiskas piekrišanas nenodot trešajām personām, kā arī neizmantot trešo personu labā Līguma ietvaros radītos autortiesību objektus (Darbu rezultātā sagatavotajiem dokumentiem un no tiem izrietošajiem autordarbiem);
(f) Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas, izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa Uzņēmēja piekrišana;
(g) Līguma cena ietver taisnīgu atlīdzību par autora mantisko tiesību atsavināšanu.

Ievērojot iepriekšminēto, jebkuri turpmākie Objekta labojumi, atjaunošanas, pārbūves, pārveides, paplašināšanas vai jebkuras citas izmaiņas, ko Objektā veiks Pasūtītājs vai trešā persona, neveidos Uzņēmēja un tā piesaistīto autoru intelektuālā īpašuma tiesību pārkāpumu. Tādēļ Uzņēmējs atsakās no pretdarbības un visiem saviem nākotnes prasījumiem vai pretenzijām saistībā ar minēto.

Uzņēmēja vainas dēļ radīto trešo personu intelektuālo tiesību aizskārumu gadījumos Uzņēmējam ir pienākums:
(a) bez maksas nekavējoties novērst jebkādu trešo personu tiesību aizskārumu;
(b) pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par intelektuālo tiesību aizskārumu;
(c) segt Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu.

Ja no Uzņēmējam izmaksājamās atlīdzības saskaņā ar Līguma noteikumiem ir ieturēts līgumsods, izmaksas un/ vai zaudējumi (ja Pasūtītājs ir veicis līgumsoda, izmaksu un/vai zaudējumu ieturējumu no Uzņēmējam izmaksājamās atlīdzības), minētās tiesības ir uzskatāmas par nodotām brīdī, kad Uzņēmējs ir saņēmis attiecīgā maksājuma apmaksu tādā apmērā, kas atbilst atlīdzībai, no kuras ieturēts aprēķinātais līgumsods, izmaksas un/vai zaudējumi.

Apakšpunkta noteikumiem nav laika ierobežojuma un uz to neattiecas Līguma darbības termiņš.”


	1.12. Konfidenciāla informācija
	Apakšpunktu papildināt ar sešām jaunām rindkopām šādā redakcijā:
“Uzņēmējs apņemas ievērot konfidencialitāti, tajā skaitā:
(a) nodrošināt Līgumā minētās informācijas neizpaušanu atbilstoši normatīvajiem aktiem, tajā skaitā no trešo personu puses, t.sk. Apakšuzņēmēju puses, kas piedalās vai ir iesaistītas Līguma izpildē;
(b) aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Līguma izpildes gaitā;
(c) Uzņēmējam bez Pasūtītāja rakstveida piekrišanas (pieprasījums ir nosūtāms uz e-pastu komunikacija@vni.lv) ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu, būvniecības ieceri vai Objektu. Uzņēmējs nodrošina, ka tā Apakšuzņēmēji un Uzņēmēja personāls ievēro un izpilda minēto nosacījumu.

Pasūtītājs apņemas ievērot konfidencialitāti un bez Uzņēmēja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Uzņēmējs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Uzņēmējs nevar noteikt par komercnoslēpumu Līguma priekšmetu un tā izpildes rezultātu.

Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija. Konfidencialitātes noteikumi neattiecas uz gadījumiem, kad informāciju  jāsniedz saskaņā ar Latvijas Republikas normatīvo aktu noteikumiem vai to pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

Šī Līguma apakšnodaļas noteikumiem nav laika ierobežojuma un uz to neattiecas Līguma darbības termiņš.

Ja Uzņēmējs nepilda šajā apakšpunktā noteiktos pienākumus un/vai aizliegumus, Pasūtītājs ir tiesīgs lauzt līgumu un prasīt no Uzņēmēja līgumsodu  Piedāvājuma pielikumā noteiktajā apmērā par katru konstatēto gadījumu.”
 





	1.15. Ārvalstu finanšu instrumentu finansējums
	Vispārīgos noteikumus papildināt ar 1.15.apakšpunktu “Ārvalstu finanšu instrumentu finansējums” šādā redakcijā:
“Apakšpunkts piemērojams ārvalstu finanšu instrumentu finansēta līguma gadījumā, ja par to ir veikta atzīme Piedāvājuma pielikumā.

Uzņēmējs apzinās, ka Darbi tiks veikti ar Piedāvājuma pielikumā norādītās programmas līdzfinansējumu, un apņemas segt Pasūtītājam visus zaudējumus un/ vai izmaksas, kas var rasties, ja Uzņēmēja, neatbilstoši Līguma noteikumiem, veikto Darbu un/vai pieļauto termiņu nokavējumu dēļ tiek piemērota finanšu korekcija un/vai izmaksas tiek atzītas par neattiecināmām vai finansējums netiek piešķirts. Šajā Līguma punktā minētos zaudējumus un/ vai izmaksas Uzņēmējs apņemas segt pēc pirmā Pasūtītāja rakstveida pieprasījuma saņemšanas.

Lai novērstu neatbilstoši veiktu izmaksu risku, Pasūtītājs aptur Līguma izpildi uz laiku, kas nav garāks par 3 mēnešiem, un tikai gadījumā, ja Pasūtītājam tādējādi netiek radītas nelabvēlīgas sekas:
(a) ja Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana vai ārvalstu finanšu instrumenta vadībā iesaistīta iestāde ir pieņēmusi lēmumu par ārvalstu finanšu instrumenta finansējuma nepiešķiršanu, un saistībā ar to pasūtītājam var tikt samazināts vai atsaukts ārvalstu finanšu instrumenta finansējums, ko pasūtītājs bija paredzējis izmantot līgumā paredzēto maksājuma saistību segšanai;
(b) saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.

Pasūtītājam ir tiesības vienpusēji atkāpties no Līguma, ja:
(a) ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju un minētā korekcija izriet no Uzņēmēja veikta līguma pārkāpuma;
(b) ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā.
Uzņēmēja rīcība, kas atbilst šīs rindkopas (a) apakšpunktā minētajam gadījumam, un ja (a) apakšpunktā noteiktais gadījums ir iestājies Uzņēmēja rīcības rezultātā, ir atzīstama par atteikšanos no autoruzraudzības veikšanas, un tādejādi Pasūtītājam ir tiesības nodot autoruzraudzības veikšanu citam atbilstošās jomas speciālistam vai komersantam, kas nodarbina atbilstošas jomas speciālistu.

Pasūtītājam ir tiesības izbeigt Līgumu, ja Ministru kabinets ir pieņēmis lēmumu par attiecīgā Eiropas Savienības fondu plānošanas perioda prioritāšu pārskatīšanu vai ārvalstu finanšu instrumenta vadībā iesaistītā iestāde ir pieņēmusi lēmumu par ārvalstu finanšu instrumenta finansējuma nepiešķiršanu, un tādēļ pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai. Līgums tiek pārtraukts 14 dienas pēc tam, kad Uzņēmējs ir saņēmis šo paziņojumu vai Pasūtītājs ir iesniedzis garantijas devējam attiecīgu rakstisku iesniegumu par garantijas atbrīvošanu, kuru parakstījusi Pasūtītāju pārstāvēt tiesīgā persona, atkarībā no tā, kurš no šiem datumiem ir vēlāks.

Līguma pārtraukšanas gadījumā Puses rīkojas Līguma 15.3.punktā [Vērtības noteikšana Līguma pārtraukšanas datumā] un 15.4.punktā [Samaksa pēc Līguma pārtraukšanas] noteiktajā kārtībā.”


	1.16. Valsts noslēpuma objektu un klasificētās informācijas aizsardzība
	Vispārīgos noteikumus papildināt ar 1.16. apakšpunktu “Valsts noslēpuma objektu un klasificētās informācijas aizsardzība”  šādā redakcijā:

Apakšpunkts piemērojams atbilstoši Piedāvājuma pielikumā veiktajām atzīmēm.

Uzņēmējs ir atbildīgs par normatīvajos aktos un Līgumā, tajā skaitā Tehniskajā specifikācijā noteikto valsts noslēpuma objektu un klasificētās informācijas aizsardzības prasību ievērošanu, kā arī par to, ka attiecīgās prasības ievēro visi apakšuzņēmēji, kas tiks iesaistīti attiecīgo Līguma sadaļu izpildē. Uzņēmējam ir pienākums segt Pasūtītāja izdevumus un zaudējumus, kas Pasūtītājam radušies, ja Uzņēmējs nav ievērojis šajā apakšpunktā noteiktās prasības.

Ja Piedāvājuma pielikumā norādīts, ka Uzņēmējam vai/un Apakšuzņēmējam nepieciešams  kompetentās valsts drošības iestādes izsniegts atzinums par institūcijā ieviesto dienesta vajadzībām klasificētās informācijas fiziskās drošības prasību un aprites procedūru atbilstību Ministru kabineta 2023. gada 19. decembra noteikumiem Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju aizsardzības noteikumi” Uzņēmējs apņemas to nodrošināt visā Līguma izpildes laikā. Uzņēmējs informē Pasūtītāju, ja tiek anulēts atzinums par dienesta vajadzībām klasificētās informācijas fiziskās drošības prasību un aprites procedūru atbilstību Ministru kabineta 2023. gada 19. decembra noteikumiem Nr. 822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju aizsardzības noteikumi”.

Uzņēmējs ievēro Tehniskajā specifikācijā norādīto dokumentu klasifikāciju.

Iestājoties turpmāk minētajiem gadījumiem, Pasūtītājs, izvērtējot pārkāpuma ietekmi uz turpmāku Līguma izpildes iespējamību, iesniedzot paziņojumu, var lemt pārtraukt Līgumu un piemērot līgumsodu: 
(a) ja Uzņēmējs nenodrošina Līgumā noteikto prasību par valsts drošības iestādes atzinuma nodrošināšanu;
(b) ja Uzņēmējs neievēro un/vai pārkāpj citas tehniskajā specifikācijā noteiktās drošības prasības un/vai normatīvajos aktos noteiktās klasificētās informācijas aizsardzības prasības.

Ja Pasūtītājs atkāpjas no Līguma šajā apakšpunktā noteiktajos gadījumos, Uzņēmējam ir nekavējoties jāpamet Darbu izpildes vieta un jāatstāj tur visi Materiāli, Iekārtas un Uzņēmēja aprīkojums, par kuru Pasūtītājs savā paziņojumā norādījis, ka tas izmantojams līdz Darbu pabeigšanai, kā arī Puses rīkojas Līguma 15.3.punktā [Vērtības noteikšana Līguma pārtraukšanas datumā] un 15.4.punktā [Samaksa pēc Līguma pārtraukšanas] noteiktajā kārtībā.  


	2.1. Piekļūšanas tiesības Darbu izpildes vietai
	Apakšpunkta pirmo rindkopu izteikt šādā redakcijā:
“Pasūtītājam ar pieņemšanas-nodošanas aktu jānodod Darbu izpildes vieta (Objekts) Uzņēmējam būvdarbu veikšanai. Visā laikā, kamēr Objekts ir nodots Uzņēmējam, Uzņēmējs par to uzņemas materiālo atbildību. Tomēr Pasūtītājs drīkst nenodot Darbu izpildes vietu un liegt piekļuvi Darbu izpildes vietai būvdarbu veikšanai, kamēr nav saņēmis Līguma izpildes nodrošinājumu, Līgumā vai Iepirkuma procedūras dokumentos noteiktos dokumentus par apdrošināšanas prasību nodrošināšanu, nav saņemts būvvaldes akcepts būvdarbu uzsākšanai un Pasūtītājs nav saskaņojis darbu veikšanas projektu un darbu aizsardzības plānu. Pasūtītājs paraksta un iesniedz Uzņēmējam  Darbu izpildes vietas nodošanas un pieņemšanas aktu ne vēlāk kā 7 dienu laikā no dienas, kad Uzņēmējs to ir iesniedzis Pasūtītājam.”


	2.2. Atļaujas licences vai saskaņojumi
	Apakšpunktu papildināt ar otro un trešo rindkopu šādā redakcijā:
“Uzņēmējs ir atbildīgs par visu Darbu veikšanai nepieciešamo atļauju un saskaņojumu no jebkuras iestādes un personas saņemšanu pat, ja normatīvie akti to paredzētu kā Pasūtītāja pienākumu, kā arī Uzņēmējs ir atbildīgs par Objekta pieņemšanu ekspluatācijā pēc visu Darbu izpildes, t.sk., visu nepieciešamo darbību veikšanu, lai nodrošinātu minēto pieņemšanu ekspluatācijā (t.sk., Objekta kadastrālās uzmērīšanas pasūtīšanu, ja attiecināms saskaņā ar Piedāvājuma pielikumu, atzinumu saņemšanu no tehnisko noteikumu izsniedzējiem, kaimiņu piekrišanu saņemšanu utt.).

Skaidrības labad – visas Līgumā paredzētās darbības Uzņēmējs ir tiesīgs veikt uz Līguma pamata, t.i., Līgums ietver nepieciešamo pilnvarojumu. Ja tomēr kāda iestāde vai persona prasa atsevišķu pilnvarojumu Līgumā paredzēto darbību veikšanai, Pasūtītājs apņemas izsniegt šādu pilnvaru 7 dienu laikā no attiecīga Uzņēmēja paziņojuma saņemšanas brīža. Šādam Uzņēmēja paziņojumam, lai Pasūtītājam minētais termiņš būtu saistošs, ir jāsatur izsniedzamās pilnvaras projekts, kuras saturs nevar pārsniegt Līgumā noteikto darbību apjomu.”


	2.4.
Pasūtītāja finansiālās vienošanās
	Apakšpunktu dzēst.

	2.5.
Pasūtītāja prasījumi
	Apakšpunkta trešās rindkopas otro teikumu dzēst.

Apakšpunkta ceturto rindkopu izteikt šādā redakcijā:
“Šo summu var uzrādīt kā atskaitījumu no Līguma cenas un Maksājumu apstiprinājumiem vai Beigu maksājuma apstiprinājuma, kā arī Pasūtītājs drīkst izdarīt ieturējumus vai atskaitījumus no Maksājuma apstiprinājumā vai Beigu maksājuma apstiprinājumā norādītās summas vai pēc sava brīva ieskata to var atgūt, izmantojot jebkuru no Līguma nodrošinājumiem (Saistību izpildes garantiju, ieturējuma naudu, Avansa maksājuma garantiju), vai arī citādi pieprasīt atlīdzību no Uzņēmēja saskaņā ar šo apakšpunktu.”

Apakšpunktu  papildināt ar piekto rindkopu šādā redakcijā:
“Skaidrības labad – Pasūtītāja prasījumi ietver jebkādu Pasūtītāja prasījumu par atlīdzības, līgumsoda, zaudējumu samaksu un/ vai izmaksām, kas Pasūtītājam ir radušās Līguma izpildē.”


	3.1. Inženiera pienākumi un pilnvaras

	Apakšpunkta pirmās rindkopas pirmo teikumu izteikt šādā redakcijā:
“Pasūtītājs ieceļ Inženieri, kas pildīs viņam Līgumā paredzētos pienākumus un veiks Darbu būvuzraudzību saskaņā ar Piemērojamā likuma prasībām.

Apakšpunktu papildināt ar sesto un septīto rindkopu šādā redakcijā:
“Šādos gadījumos Inženierim jāsaņem iepriekšēja Pasūtītāja rakstiska atļauja:
(a) deleģējot savas pilnvaras (3.2.apakšpunkts);
(b) piekrītot Uzņēmēja personāla nomaiņai (6.9.apakšpunkts);
(c) izdodot norādījumus par apakšlīguma saistību nodošanu (4.5.apakšpunkts);
(d) pagarinot Izpildes laiku (8.4.apakšpunkts);
(e) izdodot norādījumus par Izmaiņu veikšanu vai pieprasot Uzņēmējam iesniegt savu piedāvājumu, vai apstiprinot Uzņēmēja priekšlikumu (13.1., 13.2. un 13.3., un 13.9. apakšpunkts);
(f) dodot norādījumus Uzņēmējam par Darbu apturēšanu (8.8. apakšpunkts), izņemot gadījumus, ja Inženieris, aptur Darbus, pamatojoties uz Piemērojamo likumu par būvuzraudzību.

Inženierim ir tiesības apsekot Darbu izpildes vietu, konstatēt, kā arī fiksēt aktā vai citā dokumentā, vai Uzņēmējs ievēro šajā Līgumā, t.sk. Līguma Speciālo noteikumu pielikumā “VAS “Valsts nekustamie īpašumi” darba aizsardzības prasības uzņēmējiem, veicot būvdarbus” noteiktās un/ vai normatīvajos aktos Uzņēmējam noteiktās prasības, t.sk. būvdarbu kārtības, darba aizsardzības, ugunsdrošības, elektrodrošības, vides aizsardzības un citas prasību. Inženierim ir tiesības konstatēt “VAS Valsts nekustamie īpašumi” darba aizsardzības prasības uzņēmējiem, veicot būvdarbus” noteikto prasību pārkāpumus, kā arī normatīvo aktu, t.sk. būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību pārkāpumus. Inženiera konstatētais fakts - pārkāpums, kas fiksēts aktā vai citā dokumentā ir pamats piemērot Uzņēmējam līgumsodu, Līguma pielikumā “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktajā kārtībā un apmērā. Piemēroto līgumsodu Uzņēmējs maksā Pasūtītājam.”


	3.5.
Lēmumi

	Apakšpunkta pirmo rindkopu izteikt šādā redakcijā:
“Kad vien šajos noteikumos tiek norādīts, ka Inženieris rīkojas saskaņā ar 3.5.apakšpunktu, lai vienotos vai izlemtu par kādu jautājumu, ja šis jautājums nav saistīts ar Līguma grozījumiem, Inženieris apspriežas ar katru Pusi, mēģinot panākt vienošanos. Ja vienošanās nav panākta, Inženieris pieņem taisnīgu lēmumu saskaņā ar Līgumu, ņemot vērā visus attiecīgos apstākļus. Par papildu darbiem, izmaiņām Darbu apjomos, Materiālu vai Iekārtu nomaiņu, lai tādi būtu Pusēm saistoši, Pusēm ir jāpanāk vienošanās rakstveidā, ievērojot 13.9.apakšpunktā [Darbu izmaiņu un Iekārtu un/vai Materiālu nomaiņas veikšanas kārtība] noteikto kārtību. Arī par Izpildes laika pagarinājumu Puses noslēdz rakstveida vienošanos saskaņā ar Inženiera pieņemto lēmumu,  ievērojot Publisko iepirkumu likumā noteiktās prasības.”


	3.6. 
Vadības sanāksmes

	Vispārīgos noteikumus papildināt ar 3.6.apakšpunktu “Vadības sanāksmes” šādā redakcijā:
[bookmark: _Hlk38548331]“Inženieris var pieprasīt, lai Uzņēmēja pārstāvis piedalās regulārās vai ārkārtas sanāksmēs, lai izskatītu ar Līguma izpildi saistītus jautājumus. Inženieris protokolē sanāksmes norisi. Sanāksmes protokolus Inženieris iesniedz sanāksmes dalībniekiem un Pasūtītājam.

Ja Piedāvājuma pielikumā veikta attiecīga atzīme, Uzņēmējam ir pienākums ne retāk kā norādīts Piedāvājuma pielikumā pašam organizēt un protokolēt Uzņēmēja un Pasūtītāja kopīgās sanāksmes (būvsapulces), kurās tiek risināti Darbu organizācijas jautājumi. Sanāksmes protokolus Uzņēmējs Piedāvājuma pielikumā noteiktajā laikā iesniedz sanāksmes dalībniekiem saskaņošanai un parakstīšanai.”


	4.1. Uzņēmēja vispārējās saistības
	Apakšpunkta pirmās rindkopas pirmo teikumu izteikt šādā redakcijā:
“Uzņēmējam jāprojektē, jāveic un jāpabeidz Darbi  saskaņā ar Līgumu, tajā skaitā jāveic autoruzraudzība, un jānovērš  jebkādi defekti Darbos. Uzņēmējs ir tiesīgs veikt Būvdarbus tikai pēc tam, kad konkrētajiem Būvdarbiem ir izstrādāta visa projekta dokumentācija.”

Apakšpunktu  papildināt ar sesto līdz astoņpadsmito rindkopu šādā redakcijā:
“Uzņēmējam ir pienākums nodrošināt, ka visā Līguma darbības laikā Uzņēmējs un tā Apakšuzņēmēji atbilst visām prasībām, kas noteiktas normatīvajos aktos, Darbu iepirkuma dokumentācijā vai Līgumā un nepieciešamas Līgumā noteikto Darbu izpildei (t.sk., bet neaprobežojoties ar attiecībā uz Uzņēmēja, tā Apakšuzņēmēju un citu Darbu izpildei piesaistīto komersantu vai speciālistu reģistrāciju Būvkomersantu reģistrā Līguma izpildei nepieciešamajās jomās un sfērās, to atbilstību Darbu iepirkumā noteiktajām kvalifikācijas prasībām). Gadījumā, ja Uzņēmējs ir pilnsabiedrība, šā punkta noteikumi ir  attiecināmi gan uz Uzņēmēju, gan uz visiem Uzņēmēja biedriem.

Skaidrības labad – autoruzraudzības veikšana nevar atstāt nekādu negatīvu ietekmi uz Līgumā noteiktajiem Darbu izpildes termiņiem, t.sk., Izpildes termiņu un starptermiņiem.

Pēc Inženiera pieprasījuma Uzņēmējam ir pienākums iesniegt precīzāku un detalizētāku Līguma cenas detalizāciju. Šādā detalizācijā ir jāiekļauj lokāltāmes. Tiklīdz Projektēšanas darbi ir pilnībā pabeigti un Uzņēmējs ir izstrādājis un Inženieris ir apstiprinājis Darbu veikšanas projektu, Uzņēmējam ir pienākums iesniegt Inženierim precīzu un detalizētu Līguma cenas detalizāciju atbilstošu Inženiera noteiktajai detalizācijas pakāpei. Lokāltāmju koriģēšanai nevar būt nekāda ietekme uz Akceptēto Līguma summu. Šāda detalizācija ir piemērojama, nosakot izpildīto Darbu apjomus, kā arī, ciktāl iespējams, nosakot Līgumā neparedzētu darbu vērtību (ja Puses vienotos par tādu veikšanu Līgumā un normatīvo aktu pieļautajos gadījumos), ievērojot 13.punktā [Izmaiņas un labojumi] noteikto kārtību. Nepieciešamo Līguma cenas detalizācijas pakāpi nosaka Inženieris; iesniegto Līguma cenas detalizāciju Inženieris apstiprina, ievērojot Līgumā noteikto Uzņēmēja dokumentu apstiprināšanas procedūru. Ja būvdarbus ir paredzēts īstenot  būvniecības kārtās (tas ir paredzēts būvprojektā), vai ir izstrādātas atsevišķas būvniecības ieceres, Uzņēmēja pienākums ir kopā ar būvniecības ieceri iesniegt precīzāku un detalizētāku Līguma cenas detalizāciju.

Ja Pasūtītājam rodas nepieciešamība pēc Atsevišķiem darbiem, tad, ievērojot Piedāvājuma pielikumā norādīto termiņu, noslēdzot par to atsevišķu vienošanos pie Līguma, Pasūtītājs uzdos Uzņēmējam veikt Atsevišķos darbus vai to daļu, kas ir jāizpilda Līgumā noteiktajā Izpildes laikā (Līguma noteikumu 8.2.punkts). Uzņēmējs nav tiesīgs atteikties parakstīt vienošanos par Atsevišķo darbu vai to daļas veikšanu. Pusēm ir tiesības slēgt vairākas vienošanās par Atsevišķo darbu daļu veikšanu.

Uzņēmējam ir pienākums parakstīt un iesniegt Pasūtītājam vienošanos par Atsevišķo darbu veikšanas uzsākšanu ne vēlāk kā 7 dienu laikā no vienošanās par Atsevišķo darbu veikšanas uzsākšanu saņemšanas no Pasūtītāja. Pasūtītājam, neatlīdzinot Uzņēmējam nekādus zaudējumus un izdevumus saistībā ar Atsevišķo darbu nepasūtīšanu Uzņēmējam, ir tiesības neslēgt vienošanos par attiecīgo (visu vai jebkuru to daļu) Atsevišķo darbu veikšanas uzsākšanu.

Parakstot Līgumu Uzņēmējs apliecina, ka iepirkuma procedūras laikā ir pienācīgi apsekojis Objektu, un apliecina, ka tas nekādā veidā nekavēs Uzņēmēju izpildīt Darbus Līgumā tā parakstīšanas brīdī noteikto termiņu un Akceptētās Līguma summas ietvaros.

Uzņēmējam ir pienākums ievērot, kā arī nodrošināt, ka tā piesaistītie Apakšuzņēmēji  un/ vai piesaistītie speciālisti ievēro Līgumā, t.sk. Līguma Speciālo noteikumu pielikumā “VAS “Valsts nekustamie īpašumi” darba aizsardzības prasības uzņēmējiem, veicot būvdarbus”, un normatīvajos aktos Uzņēmējam noteiktos pienākumus būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību ievērošanā Darbu izpildes vietā. Par Līguma Speciālo noteikumu pielikumā ““VAS “Valsts nekustamie īpašumi”  darba aizsardzības prasības uzņēmējiem, veicot būvdarbus” un “Par “VAS “Valsts nekustamie īpašumi darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktajiem pārkāpumiem Uzņēmējs maksā Pasūtītājam līgumsodu pielikumā noteiktajā apmērā.

Uzņēmējam ir pienākums iesniegt Pasūtītājam detalizētu informāciju rakstiskā formā par ikvienu nelaimes gadījumu Objektā 3 dienu laikā pēc jebkura negadījuma notikšanas.

Uzņēmējam ir pienākums nodrošināt laicīgu samaksas veikšanu visiem Līguma izpildē iesaistītajiem Apakšuzņēmējiem par to sniegtajiem un no Pasūtītāja puses apmaksātajiem, pakalpojumiem, piegādēm vai būvdarbiem.  Ar laicīgu norēķināšanos saprot samaksu 14 dienu laikā no brīža, kad par šiem būvdarbiem ir saņemta Pasūtītāja apmaksa un apakšuzņēmēja sagatavots rēķins, kas atbilst Līguma noteikumiem, bet ne vēlāk kā 60 dienu laikā pēc pakalpojuma izpildes, piegādēm vai veikto būvdarbu pabeigšanas un Apakšuzņēmēja rēķina saņemšanas par attiecīgo pakalpojuma izpildi, piegādi vai būvdarbu veikšanu. Tiešā maksājuma veikšana Apakšuzņēmējam neatbrīvo Uzņēmēju no Līgumā noteikto saistību izpildes nolīgtajā apjomā, termiņā un kvalitātē. 

Uzņēmējam ir pienākums līgumos ar Apakšuzņēmējiem iekļaut noteikumus izpildīto pakalpojumu, piegāžu un būvdarbu pieņemšanai, kas atbilst Ministru kabineta 2022. gada 5. jūlija  noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5.,6., 9. un 10. punktā iekļautajam regulējumam, izņemot prasību veikt būves ekspertīzi.

Ja Uzņēmējs nav pabeidzis Darbus Līguma 8.2 [Izpildes laiks] apakšpunktā norādītajā laikā savas darbības vai bezdarbības rezultātā un Pasūtītājam tādēļ rodas papildu izmaksas par būvuzraudzību vai citu būvspeciālistu piesaisti par periodu līdz Darbu pabeigšanai, Pasūtītājs saskaņā ar 2.5.apakšpunktu [Pasūtītāja prasījumi] ir tiesīgs prasīt no Uzņēmēja radušās izmaksas un Uzņēmējam ir pienākums tās segt Pasūtītājam, atbilstoši Pasūtītāja iesniegtajam paziņojumam.

Ja Inženiera lēmums apstiprina Pasūtītāja norādītos Defektus, Uzņēmējs sedz ar Inženiera lēmuma pieņemšanu saistītos izdevumus.

Ja būvniecības ieceres dokumentācijā veiktajām izmaiņām ir nepieciešams saņemt ekspertīzi un ekspertīzes rezultātā Pasūtītājs saņem negatīvu atzinumu par Uzņēmēja izstrādāto būvprojektu, Uzņēmējam ir pienākums novērst eksperta atzinumā norādītos trūkumus par saviem līdzekļiem un segt Pasūtītāja izdevumus, kas saistīti ar atkārtotas ekspertīzes veikšanu. Šis pienākums ir spēkā līdz pozitīva ekspertīzes atzinuma saņemšanai.”


	4.2.
Līguma izpildes nodrošinājums
	Apakšpunktu izteikt šādā redakcijā:
“Uzņēmējam uz sava rēķina jāsagādā un jāiesniedz Piedāvājuma pielikumā norādītajā termiņā, veidā, apjomā un valūtā Līguma izpildes nodrošinājums Pasūtītājam, kā arī jānosūta tā kopija Inženierim. Līguma izpildes nodrošinājumu izdod Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde/ kredītiestādes filiāle/ārvalsts kredītiestādes filiāle vai apdrošināšanas sabiedrība/ārvalsts apdrošināšanas filiāle, kas Latvijas Republikas tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, un tam jāatbilst Speciālajos noteikumos pievienotajai atbilstošajai (kredītiestāde vai apdrošināšanas sabiedrība) veidnei.

Līguma izpildes nodrošinājumam ir jābūt spēkā līdz:
(a) Defektu paziņošanas perioda paredzamajam beigu datumam un vēl 70 dienas pēc Defektu paziņošanas perioda paredzamā beigu datuma, ja Uzņēmējs Defektu paziņošanas periodu nodrošinās ar pirmā pieprasījuma kredītiestādes garantiju vai apdrošināšanas sabiedrības garantiju;
(b) Ārvalstu finanšu instrumentu finansējuma piesaistes gadījumā (piemērojams Līguma 1.15. apakšpunkts [Ārvalstu finanšu instrumentu finansējums]) –  Defektu paziņošanas perioda paredzamā beigu datumam un vēl 70 dienas pēc Defektu paziņošanas perioda paredzamā beigu datuma;
(c) brīdim, kad Uzņēmējs ir Izpildījis un pabeidzis Darbus un Pasūtītājs tos ir pieņēmis, izsniedzot Darbu pieņemšanas-nodošanas apstiprinājumu vai parakstījis Būvobjekta nodošanas un pieņemšanas aktu, un vēl 70 dienas pēc Darbu pieņemšanas-nodošanas apstiprinājuma izsniegšanas vai Būvobjekta nodošanas un pieņemšanas akta parakstīšanas datuma, ja Uzņēmējs Defektu paziņošanas periodu nodrošinās ar Ieturējuma naudas iemaksu.  

Līguma izpildes nodrošinājumam jābūt, neatsaucamai, beznosacījumu pirmā pieprasījuma garantijai. Ja  tiek iesniegta apdrošināšanas sabiedrības garantija, kas ir kā pielikums polisei, tad polisē ir jābūt norādei, ka šajā garantijā ietvertie nosacījumi ir prioritāri attiecībā pret jebkuriem apdrošināšanas noteikumiem. Pirms Līguma izpildes nodrošinājuma izsniegšanas tā projektu Uzņēmējs saskaņo ar Inženieri un Pasūtītāju. Pasūtītājs var atteikties pieņemt Līguma izpildes nodrošinājumu, ja tas neatbilst Līguma Speciālajos noteikumos pievienotajai veidnei un, ja tiek iesniegta apdrošināšanas sabiedrības garantija, polisē nav ietvertas šajā Līguma apakšpunktā minētie nosacījumi.

Gadījumā, ja izpildās visi šajā rindkopā minētie kritēriji, Uzņēmējam ir tiesības ierosināt un Pasūtītājam ir pienākums piekrist Līguma izpildes nodrošinājuma samazinājumam 50% apmērā no sākotnējā Līguma izpildes nodrošinājuma apmēra:
(a) Piedāvājuma pielikumā noteiktais Būvdarbu izpildes laiks ir vismaz 18 mēneši;
(b) ir izpildīta vairāk kā puse Līgumā paredzēto Būvdarbu;
(c) izpildītie Būvdarbu ir Pasūtītāja pieņemti un apmaksāti;
(d) Pasūtītājs nav piemērojis Uzņēmējam līgumsodu par līgumsaistību pārkāpumu;
(e) nav konstatēts Būvdarbu termiņu kavējums. 
Šādā gadījumā Pasūtītājam ir pienākums iesniegt garantijas devējam attiecīgu rakstisku iesniegumu, Līguma izpildes nodrošinājuma apmēra samazināšanai, kuru parakstījusi Pasūtītāju pārstāvēt tiesīgā persona.

Ja Uzņēmējs Defektu paziņošanas periodu nodrošinās ar pirmā pieprasījuma kredītiestādes garantiju vai  apdrošināšanas sabiedrības garantiju – Līguma izpildes nodrošinājuma summa tiek samazināta par 50% (piecdesmit procentiem) pēc 10.1.apakšpunktā [Darbu un Posmu pieņemšana-nodošana] minētā Darbu pieņemšanas-nodošanas apstiprinājuma izsniegšanas vai Būvobjekta nodošanas un pieņemšanas akta parakstīšanas, par to nekavējoties rakstiski informējot Pasūtītāju, tikai gadījumā, ja nav veikts Līguma izpildes nodrošinājuma summas samazinājums ceturtajā rindkopā minētajā gadījumā. Ja Defektu paziņošanas perioda pirmajos divos gados nav konstatēti Darbu defekti vai, ja Defekti ir konstatēti, bet Uzņēmējs un Pasūtītājs ir vienojušies par pieteikto Darbu defektu novēršanas termiņu, tad atkārtoti Līguma izpildes nodrošinājumu samazina minimālā Defektu paziņošanas perioda trešā gada pirmajā mēnesī uz atlikušo Defektu paziņošanas periodu, nosakot tā apmēru līdz 2% no Akceptētās Līguma summas un Atsevišķo darbu, ja tādi ir pielīgti, kā arī Papildu darbu  kopsummas. Šajā rindkopā noteiktajos gadījumos Pasūtītājam ir pienākums iesniegt garantijas devējam attiecīgu rakstisku iesniegumu, Līguma izpildes nodrošinājuma apmēra samazināšanai, kuru parakstījusi Pasūtītāju pārstāvēt tiesīgā persona. Pasūtītājam ir pienākums iesniegt garantijas devējam attiecīgu rakstisku iesniegumu par garantijas atbrīvošanu, kuru parakstījusi Pasūtītāju pārstāvēt tiesīgā persona, 21 dienas laikā pēc Līguma izpildes apstiprinājuma saņemšanas brīža. 

Ja Uzņēmējs Defektu paziņošanas periodu nodrošinās ar Ieturējuma naudas iemaksu (nav attiecināms uz gadījumiem, kad tiek piesaistīts Ārvalstu finanšu instrumentu finansējums) – Pasūtītājam ir pienākums iesniegt garantijas devējam attiecīgu rakstisku iesniegumu par garantijas atbrīvošanu, kuru parakstījusi Pasūtītāju pārstāvēt tiesīgā persona, 21 dienas laikā no dienas, kad ir izdots Darbu pieņemšanas – nodošanas apstiprinājums vai parakstīts Būvobjekta pieņemšanas-nodošanas akts un beidzies Līguma izpildes nodrošinājuma spēkā esamības termiņš.

Uzņēmējam jānodrošina, lai Līguma izpildes nodrošinājums paliek spēkā un realizējams līdz brīdim, kad Uzņēmējs ir Izpildījis un pabeidzis Darbus un, ja atbilstoši šī apakšpunkta noteikumiem Līguma izpildes nodrošinājumam ir jābūt spēkā Defektu paziņošanas periodā, ir novērsis jebkādus Defektus. Ja Līguma izpildes nodrošinājuma nosacījumos ir norādīts tā derīguma termiņa beigu datums un Pasūtītājs 28 dienas pirms šī datuma nav parakstījis Būvobjekta nodošanas un pieņemšanas aktu vai Uzņēmējs 28 dienas pirms šī datuma nav saņēmis Līguma izpildes apstiprinājumu, Uzņēmējam jāpagarina Līguma izpildes nodrošinājuma derīguma termiņš, līdz Darbi tiek pabeigti un, ja atbilstoši šī apakšpunkta nosacījumiem Līguma izpildes nodrošinājumam ir jābūt spēkā Defektu paziņošanas periodā, līdz jebkādi Defekti novērsti.

Ja Uzņēmējs nepagarina Līguma izpildes nodrošinājumu ne vēlāk kā līdz brīdim, kad palikusi 21 diena līdz tā derīguma termiņa beigām, Pasūtītājam ir tiesības iekasēt visu Līguma izpildes nodrošinājuma summu kā nodrošinājumu visu no Līguma un normatīvajiem aktiem izrietošo Uzņēmēja saistību izpildei. Pasūtītājs atmaksā iekasēto un neizmantoto summu Uzņēmējam 28 dienu laikā no brīža, kad Pasūtītājs ir saņēmis jaunu Līguma noteikumiem atbilstošu Līguma izpildes nodrošinājumu un attiecīgu Uzņēmēja rēķinu vai arī, ja Defektu paziņošanas periods tiek nodrošināts ar ieturējuma naudu, Darbi ir pabeigti, ir parakstīts Būvobjekta nodošanas un pieņemšanas akts un saņemts attiecīgs Uzņēmēja rēķins.

Pasūtītājam ir tiesības izmantot Līguma izpildes nodrošinājumu jebkuru Pasūtītāja no Līguma vai normatīvajiem aktiem izrietošu Pasūtītāja prasījumu segšanai.

Gadījumā, ja Pasūtītājs uzdos Uzņēmējam veikt papildu darbus un/ vai Atsevišķos darbus, tad Uzņēmējs ne vēlāk kā 14 dienu laikā pēc attiecīgās vienošanās par papildu darbu vai Atsevišķo darbu veikšanu spēkā stāšanās, iesniegs Pasūtītājam šajā punktā noteiktajām prasībām atbilstošu Līguma izpildes nodrošinājumu Piedāvājuma pielikumā noteiktajā apmērā no Akceptētās Līguma summas un papildu darbu un/ vai Atsevišķo darbu cenas kopsummas. Ja Uzņēmējs norādītajā termiņā neiesniedz šajā punktā noteiktajām prasībām atbilstošu Līguma izpildes nodrošinājumu, Pasūtītājam ir tiesības saņemt no Līguma izpildes nodrošinājumu summu, kas ir 10% apmērā no papildu darbu un/vai Atsevišķo darbu cenas kā nodrošinājumu no Līguma un normatīvajiem aktiem izrietošo Uzņēmēja saistību izpildei. Pasūtītājs atmaksā iekasēto un neizmantoto summu Uzņēmējam 28 dienu laikā no brīža, kad Pasūtītājs ir saņēmis jaunu Līguma noteikumiem atbilstošu Līguma izpildes nodrošinājumu un attiecīgu Uzņēmēja rēķinu.

Ja Uzņēmējs Defektu paziņošanas periodu nodrošinās ar pirmā pieprasījuma apdrošināšanas sabiedrības garantiju, iesniedzot apdrošināšanas sabiedrības garantiju, kas ir kā pielikums polisei, polišu sadalīšana ir pieļaujama, iesniedzot divas polises uzreiz Darbu izpildes sākumā, lai tiktu aptverts viss apdrošināšanas periods un nodrošināta polišu seguma apmēra nepārtrauktība (tiek samazināts tikai atbildības limits), kā arī jāparedz, ka polise, kas paredzēta uz Defektu paziņošanas periodu, ietver segumu apdrošināšanas riskiem, kuri izriet no Darbu izpildes laika, bet defekti atklājušies Defektu paziņošanas periodā. 

Ja tiek iesniegta apdrošināšanas sabiedrības garantija, kas ir kā pielikums polisei, tad polisē zem īpašajiem nosacījumiem ir jābūt atrunai, ka:
(a) pēc Pasūtītāja rakstiskas atļaujas – iesnieguma par to, ka Uzņēmējs ir izpildījis Līgumā noteiktos kritērijus Garantijas summas samazināšanai Darbu izpildes laikā, saņemšanas no Uzņēmēja mēs samazināsim Garantijas summu par <50>% (<piecdesmit> procentiem) un par to nekavējoties informēsim Pasūtītāju;
(b) gadījumā, ja Garantijas summa nav samazināta (a) apakšpunktā minētajā gadījumā, pēc Pasūtītāja parakstīta Būvobjekta nodošanas un pieņemšanas akta vai Pasūtītāja apliecinātas Darbu Pieņemšanas–nodošanas apstiprinājuma kopijas saņemšanas no Uzņēmēja mēs samazināsim Garantijas summu par <50> % (<piecdesmit> procentiem) un par to nekavējoties informēsim Pasūtītāju;
(c) pēc Pasūtītāja apliecinājuma saņemšanas par to, ka Defektu paziņošanas perioda pirmajos divos gados nav konstatēti Darbu defekti vai, ja Defekti ir konstatēti, Uzņēmējs un Pasūtītājs ir vienojušies par pieteikto Darbu defektu novēršanas termiņu, mēs samazināsim Garantijas summu par <30>% (<trīsdesmit> procentiem) un par to nekavējoties informēsim Pasūtītāju.

Pasūtītājam ir pienākums kompensēt Uzņēmējam ar Līguma izpildes nodrošinājuma pagarināšanu saistītās izmaksas par laika periodu, par kuru tiek pagarināts Projektēšanas darbu izpildes starptermiņš, ja Projektēšanas darbu izpildes starptermiņš laika posmā līdz atzīmes saņemšanai par būvdarbu uzsākšanas nosacījumu izpildi tiek pagarināts Pasūtītāja rīcības dēļ. Šajā rindkopā minētās izmaksas Uzņēmējs ierēķina nākamajā maksājumā, kas  tam pienākas no Pasūtītāja par Darbu izpildi, norādot to attiecīgajā rēķinā.”


	4.3. Uzņēmēja pārstāvis
	Apakšpunktu papildināt ar jaunu astoto un devīto rindkopu šādā redakcijā:
“Ja Uzņēmējs iepirkumā ir ieguvis papildu punktus tādēļ, ka tā piedāvājumā norādītais būvprojekta vadītājs un atbildīgais būvdarbu vadītājs iepriekšējo 6 (sešu) gadu laikā attiecīgi kā būvprojekta vadītājs un atbildīgais būvdarbu vadītājs ir sadarbojušies vismaz 1 (vienas) ēkas projektēšanas un būvniecības ietvaros, Uzņēmējs ir tiesīgs nomainīt  piedāvājumā norādīto būvprojekta vadītāju un/ vai atbildīgo būvdarbu vadītāju tādējādi, lai izpildās iepriekšējas sadarbības pieredze. Attiecīgi vai nu tiek nomainīti abi speciālisti pret jauniem ar prasīto sadarbības pieredzi, vai arī Uzņēmējs ir tiesīgs nomainīt vienu no speciālistiem tādējādi, ka jaunais speciālists kopā ar palikušo speciālistu izpilda iepriekšējas sadarbības pieredzes prasību.

Ja Uzņēmējs astotajā rindkopā minētajā gadījumā nomaina būvdarbu vadītāju un/vai būvprojekta vadītāju, tādējādi, ka netiek izpildīta iepriekšējas sadarbības pieredzes prasība, Pasūtītājam ir tiesības prasīt no Uzņēmēja līgumsodu Piedāvājuma pielikumā norādītajā apmērā.”


	4.4.
Apakšuzņēmēji un speciālisti
	Apakšpunkta nosaukumu izteikt šādi: “Apakšuzņēmēji un speciālisti” un apakšpunktu izteikt šādā redakcijā:  

“Līgumam pievienots Līguma izpildē iesaistīto apakšuzņēmēju saraksts un speciālistu saraksts. Apakšuzņēmēju sarakstā Uzņēmējs norāda apakšuzņēmēja nosaukumu, kontaktinformāciju, pārstāvēttiesīgo personu, nododamo darbu apjomu un apakšuzņēmēja veicamo darbu aprakstu.  Speciālistu sarakstā  Uzņēmējs norāda speciālista vārdu, uzvārdu, amata nosaukumu Līguma izpildē, sertifikāta nosaukumu/izglītības dokumenta nosaukumu, sertifikāta numuru/izglītības dokumenta numuru (ja attiecas). 

Uzņēmējam ir pienākums nekavējoties informēt Pasūtītāju par jebkurām izmaiņām apakšuzņēmēju sarakstā un speciālistu sarakstā norādītajā informācijā, rakstveidā nosūtot attiecīgu paziņojumu Pasūtītājam uz Pasūtītāja oficiālo elektronisko adresi. Šādā gadījumā Uzņēmējs iesniedz Pasūtītājam aktualizētu apakšuzņēmēju un/vai speciālistu sarakstu, kā arī iepirkuma procedūras nolikumā norādītos speciālista un apakšuzņēmēja kvalifikāciju apliecinošos dokumentus (ja attiecībā uz konkrēto apakšuzņēmēju vai speciālistu nolikumā bija izvirzītas kvalifikācijas prasības). 

Uzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus un/vai speciālistus Līguma izpildē. Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.

Uzņēmējs ir atbildīgs par jebkura apakšuzņēmēja un/vai speciālista, viņa pārstāvju un nodarbināto personu rīcību vai saistību nepildīšanu, it kā tā būtu Uzņēmēja paša rīcība vai saistību nepildīšana. Ja vien Līguma noteikumos nav paredzēts citādi:
(a) piedāvājumā norādīto apakšuzņēmēju nomaiņai un jaunu apakšuzņēmēju iesaistei ir nepieciešama Pasūtītāja rakstveida piekrišana. Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu ne vēlāk kā 7 dienu (ne vēlāk kā 5 darbdienu) laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai, saskaņā ar Līguma un publisko iepirkumu regulējošos normatīvos aktos noteiktajiem nosacījumiem un Starptautisko un Latvijas Republikas nacionālo sankciju likuma noteiktajiem nosacījumiem. Par pieņemto lēmumu Pasūtītājs rakstiski paziņo Uzņēmējam, nosūtot attiecīgo lēmumu no Pasūtītāja oficiālās elektroniskās adreses uz Uzņēmēja  oficiālo elektronisko adresi vai e-pasta adreses uz Izpildītāja Piedāvājuma pielikumā norādīto e-pasta adresi. Piedāvājuma pielikumā norādītajam Pasūtītāja pārstāvim nav tiesību pieņemt lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē.
(b) Uzņēmējam jāiesniedz paziņojums Pasūtītājam ne mazāk kā 14 dienas pirms katra apakšuzņēmēja un/vai speciālista paredzētā darba sākuma datuma un šādu darba sākuma datuma Darbu izpildes vietā; un
(c) katrā apakšlīgumā ir jābūt ietvertiem noteikumiem, kuri dod tiesības Pasūtītājam pieprasīt, lai apakšlīgums tiktu nodots Pasūtītājam saskaņā ar 4.5. apakšpunktu [Apakšlīguma saistību nodošana] (ja un kad tas ir piemērojams) vai Līguma pārtraukšanas gadījumā saskaņā ar 15.2. apakšpunktu [Līguma pārtraukšana no Pasūtītāja puses].

Pasūtītājs nepiekrīt speciālistu sarakstā norādītā personāla un/vai apakšuzņēmēju sarakstā norādītā apakšuzņēmēja nomaiņai šajā punktā norādītajos gadījumos un gadījumos, kad speciālistu sarakstā norādītā personāla un/vai apakšuzņēmēju sarakstā norādīto apakšuzņēmēju nomaiņai piedāvātais personāls un/vai piedāvātie apakšuzņēmēji neatbilst iepirkuma dokumentācijā Uzņēmēja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā personālam un/vai apakšuzņēmējiem, kas tika vērtēts, nosakot saimnieciski visizdevīgāko piedāvājumu. 

Pasūtītājs nepiekrīt apakšuzņēmēju sarakstā un/vai speciālistu sarakstā norādīto apakšuzņēmēju un/vai speciālistu nomaiņai, ja pastāv kāds no šādiem nosacījumiem:
(a) piedāvātais apakšuzņēmējs/ speciālists neatbilst iepirkuma dokumentācijā un vai tehniskajā specifikācijā apakšuzņēmējiem izvirzītajām prasībām;
(b) tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
(c) piedāvātais apakšuzņēmējs, kura veicamo darbu vai sniedzamo Darbu vērtība ir vismaz  10 000 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
(d) apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
(e) Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus, minētā panta ceturtās daļas 2., 3. un 4.punktā noteiktos termiņus skaitot no dienas, kad lūgums par apakšuzņēmēja piesaisti iesniegts Pasūtītājam. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.

Ja Apakšuzņēmēja saistības ir ilgākas par attiecīgo Defektu paziņošanas perioda termiņa izbeigšanās datumu un Inženieris pirms šī datuma sniedz norādījumus Uzņēmējam nodot Pasūtītājam prasījuma tiesības uz šādu saistību izpildi, tad Uzņēmējam tas ir jāpilda. Ja vien citādi nav atrunāts Saistību vai tiesību nodošanas līgumā, Uzņēmējs nenes nekādu atbildību pret Pasūtītāju par darbu, kuru ir veicis Apakšuzņēmējs, pēc tam, kad saistību nodošanas līgums ir stājies spēkā.”


	4.6. Sadarbība
	Apakšpunkta pirmo teikumu papildināt ar (d) apakšpunktu šādā redakcijā:
(d) “citām Pasūtītāja norādītām personām.”

Papildināt apakšpunktu ar piekto rindkopu šādā redakcijā:
“Skaidrības labad – sadarbība ar Līguma dokumentos Līguma parakstīšanas brīdī minētām personām nevar radīt Neparedzamas Izmaksas Uzņēmējam Līguma izpratnē, un šādas izmaksas ir ietvertas Akceptētajā Līguma summā.”


	4.8. Drošības pasākumi
	Apakšpunktu  papildināt ar otro rindkopu šādā redakcijā:
“Kamēr Darbu izpildes vieta atrodas Uzņēmēja valdījumā, Uzņēmējs ir pilnībā atbildīgs par visu ugunsdrošības noteikumu ievērošanu Darbu izpildes vietā.”


	4.9. Kvalitātes nodrošināšana
	Apakšpunktu papildināt ar jaunu otro rindkopu šādā redakcijā:
Kvalitātes kontroles sistēma satur un atspoguļo vismaz, bet ne tikai sekojošas sadaļas:
(a) organizatoriskā shēma ar atbildību un pienākumu sadalījumu;
(b) darbu plānošana un uzraudzības procedūras;
(c) esošās projekta dokumentācijas izvērtēšanas, neatbilstību identificēšanas un to novēršanas procedūra;
(d) Būvprojekta izmaiņu un detalizācijas risinājumu izstrādes un apstiprināšanas procedūras;
(e) būvdarbu kvalitātes kontroles procedūras izvēloties atbilstošus darbu veicējus vai būvizstrādājumu ražotājus, 
(f) piegādājamo materiālu un iekārtu sākotnējā kontrole,
(g) Būvlaukumā piegādāto materiālu un iekārtu kontrole,
(h) būvniecības tehnoloģisko procesu kontrole būvdarbu izpildes laikā;
(i) veikto būvdarbu atbilstības novērtēšana uz reiz pēc darbu izpildes un atbilstības noteikšana izvirzītajām kvalitātes prasībām;
(j) pabeigtā vai nododamā darbu veida vai etapa noslēguma kontroles procedūras;
(k) izpilddokumentācijas sagatavošanas un apstiprināšanas procedūras.
Katram darba veidam, izstrādājot darbu veikšanas projektu, tajā norāda kvalitātes kontroles sistēmu, atbilstoši tehniskās specifikācijas prasībām.”

Apakšpunkta otro un trešo rindkopu uzskatīt par attiecīgi - trešo un ceturto rindkopu.


	4.10.
Informācija par Darbu izpildes vietu
	Apakšpunkta pirmo rindkopu  izteikt šādā redakcijā:
“Pasūtītājam pirms Bāzes datuma jāiesniedz Uzņēmējam visa viņa rīcībā esošā būtiskā informācija. Tāpat Pasūtītājam jāsniedz Uzņēmējam visa tā informācija, kas ir nonākusi Pasūtītāja rīcībā pēc Bāzes datuma. Uzņēmējs ir atbildīgs par šīs informācijas interpretāciju.”

Apakšpunktu papildināt ar trešo un ceturto rindkopu šādā redakcijā:
“Ja Piedāvājuma pielikumā ir norādīts, ka priekšizpētes veikšana ir attiecināma, Uzņēmējs kā Būvprojekta izstrādātājs ir atbildīgs par visu Darbu veikšanai nepieciešamo izpēšu veikšanu un pasūtīšanu Pasūtītāja prasībās noteiktajā minimālajā apjomā, kā arī izpēšu secinājumu interpretāciju.  Uzņēmējam ir profesionāls pienākums veikt padziļinātu izpēti un nepaļauties tikai uz Pasūtītāja datiem.”

Ja Pasūtītājs pirms Piedāvājuma iesniegšanas ir uzrādījis vai izsniedzis Uzņēmējam iepriekš veiktas izpētes, Pasūtītājs negarantē šādu izpēšu pietiekamību. Uzņēmējs uzņemas risku par inženierizpētes apstākļiem, kurus pieredzējis speciālists varēja paredzēt, pamatojoties uz pieejamajiem datiem un pienācīgu profesionālu izmeklēšanu, pat, ja Uzņēmējs faktiski neveica šādu analīzi vai paļāvās tikai uz Pasūtītāja sniegto informāciju.” 


	4.12. Neparedzami fiziskie apstākļi
	Apakšpunkta otro rindkopu izteikt šādā redakcijā:
“Ja Uzņēmējs sastopas ar nelabvēlīgiem fiziskiem apstākļiem, kas, pēc viņa domām, bijuši Neparedzami, Uzņēmējs pēc iespējas ātrāk iesniedz paziņojumu Inženierim. Šajā apakšpunktā par Neparedzamiem nelabvēlīgiem fiziskiem apstākļiem uzskatāmi:
(a) Ģeoloģiskie apstākļi:
(i) neprognozējami iežu slāņi (piem., cieti dolomīti, granīts, laukakmeņu konglomerāti), ja tie nav konstatēti izpētē;
(ii) neviendabīgas grunts zonas, kas pārsniedz standarta ģeotehnisko mainību projektēšanas prasībās,
(b) Hidroģeoloģiskie apstākļi:
(i) gruntsūdeņu līmenis vai spiediens, kas būtiski pārsniedz projektēšanā pieņemto;
(ii) ūdens ķīmiskais sastāvs (agresivitāte), kas ietekmē betonu, tēraudu vai hidroizolāciju,
(c) Cilvēka radīti apakšzemes apstākļi:
(i) nezināmi pazemes būvju fragmenti (pamati, bunkuri, veci pagrabi, kurus nebija iespējams konstatēt vēsturiskajās kartēs un attēlos);
(ii) pamesti inženierkomunikāciju posmi, kas nav atzīmēti dokumentācijā.”


	4.21.
Progresa ziņojumi

	Apakšpunkta pirmās rindkopas pirmajā teikumā vārdus
“sešos eksemplāros”
aizstāt ar vārdiem 
“elektroniskā formā parakstītus ar drošu elektronisko parakstu”

Apakšpunkta trešo rindkopu papildināt ar (i) un (j)  apakšpunktu šādā redakcijā:
(i) “naudas plūsmas prognozi (un attiecīgā šādas prognozes atjauninājumus). Skaidrības labad - naudas plūsmas prognozes ir nesaistoši aprēķini par maksājumiem, kurus Uzņēmējs paredz saņemt pārskatāmā nākotnē.
(j) izstrādātās projekta dokumentācijas aktualizāciju (ja tāda ir bijusi) elektroniskā (.pdf un .dwg) formātā.”


	4.23. Uzņēmēja darbība darbu izpildes vietā
	Apakšpunkta trešās rindkopas otro teikumu izteikt šādā redakcijā:
“Līdz Defektu paziņošanas perioda beigām Uzņēmējs, saskaņojot ar Pasūtītāju, var atstāt Darbu izpildes vietā tās Preces, kas var būt nepieciešamas Uzņēmējam Līgumā noteikto saistību izpildei.”

Apakšpunktu papildināt ar ceturto rindkopu šādā redakcijā:
“Uzņēmējs ir atbildīgs par visiem trešo personu prasījumiem, kas saistībā ar Darbu izpildi rodas Darbu izpildes laikā vai rezultātā. Uzņēmējam ir pienākums novērst attiecīgos prasījumu tiešā veidā komunicējot ar attiecīgajiem prasītājiem. Ja prasītājs vēršas tieši pie Pasūtītāja, Uzņēmējam ir pienākums sadarboties un sniegt palīdzību, lai novērst attiecīgo prasījumu.”


	4.24. Fosilijas
	Apakšpunkta otrās rindkopas (b) apakšpunktu dzēst.

Apakšpunktu papildināt ar ceturto rindkopu šādā redakcijā:
“Papildu Darbu veikšanas gadījumā atlīdzība tiek noteikta pamatojoties uz 13.1.apakšpunktu [Tiesības veikt izmaiņas]. Darbu apturēšanas gadījumā kompensācija tiek noteikta saskaņā ar 8.9.apakšpunktu [Darbu apturēšanas sekas].”


	5.1. Vispārējās projektēšanas saistības
	Apakšpunkta trešo rindkopu  izteikt šādā redakcijā: 
“Uzsākot Darbu izpildi, Uzņēmējam rūpīgi jāpārbauda Pasūtītāja prasības (ieskaitot projektēšanas kritērijus un aprēķinus, ja tādi ir doti, kā arī būvprojektu, jā tāds ir izstrādāts) un 4.7.apakšpunktā [Izvietošana] minētie atskaites punkti. Piedāvājuma pielikumā norādītajā periodā, ko aprēķina no darbu Uzsākšanas datuma, Uzņēmējam jāziņo Inženierim par visām Pasūtītāja prasībās un šajos atskaites punktos atklātajām kļūdām vai citiem defektiem. Par kļūdām vai citiem defektiem, ko Uzņēmējs nevarēja konstatēt bez graujošām metodēm, neveicot papildu atsegumus, atrakumus, jāziņo Pasūtītājam 7 dienu laikā no dienas, kad Uzņēmējs ir piemērojis šīs metodes attiecīgajā Darbu izpildes vietā. Ja Uzņēmējs nav ievērojis šos termiņus, iespējamās kļūdas vai neatbilstības Pasūtītāja prasībās un/ vai Uzņēmējam nodotajā projekta dokumentācijā ir Uzņēmēja risks cenas un termiņu ziņā.

Apakšpunktu  papildināt ar piekto līdz divpadsmito rindkopu šādā redakcijā:

Uzņēmējs veic visas būvniecības ieceres izstrādei nepieciešamās darbības, tostarp:
(a) tehnisko vai īpašo noteikumu (t.sk., ja attiecas, Nacionālās kultūras mantojuma pārvaldes noteikumu) pieprasīšanu un saņemšanu;
(b) attiecīgo atļauju vai saskaņojumu saņemšanu atbilstoši normatīvajos aktos (t.sk., būvatļaujas ar nosacījumiem saņemšanu un nosacījumu izpildes atzīmju saņemšanu);
(c) topogrāfiskā plāna izstrādi;
(d) inženierizpētes, arhitektoniski mākslinieciskās izpētes, ģeoloģiskos un nepieciešamos mērniecības darbus, ja to nosaka normatīvie akti vai Pasūtītāja prasības.

Ja saskaņā ar Piedāvājuma pielikumu Uzņēmējam tiek uzdota priekšizpēte, Uzņēmējam ir pienākums Piedāvājuma pielikumā norādītajā termiņā no Līguma spēkā stāšanās dienas pastāvīgi pieprasīt un saņemt būvniecības ieceres izstrādei nepieciešamos dokumentus, tai skaitā, bet ne tikai:
(a) tehniskos un īpašos noteikumus, ja tas noteikts attiecīgās jomas normatīvajos aktos, t.sk. attiecīgo objektu un inženiertīklu īpašnieku tehniskos nosacījumus, ja būvniecība skar objektu un inženiertīklu ekspluatācijas aizsargjoslas;
(b) pieslēgšanās  vai atslēgšanās, vai inženiertīklu šķērsošanas tehniskās prasības;
(c) citus dokumentus, ja tādi prasīti tehniskajā specifikācijā.

Ja saskaņā ar Piedāvājuma pielikumu Uzņēmējam tiek uzdota priekšizpēte, pēc norādīto noteikumu saņemšanas Uzņēmējam ir pienākums 14 dienu laikā: 
(a) izvērtēt saņemto dokumentu (t.sk. būvatļaujas) pamatotību, izpildes iespējamību;
(b) pārbaudīt valsts un pašvaldību iestāžu un/vai privātpersonu izvirzīto prasību atbilstību būvniecības iecerei;
(c) kā Pasūtītāja pilnvarotajai personai apstrīdēt tajos ietvertos nosacījumus, kas:
· nav pamatoti;
· nav izvirzīti atbilstoši normatīvajiem aktiem;
· nav iespējams izpildīt un/vai neatbilst būvniecības iecerei;
· nav saistīti ar būvniecības ieceri un/vai Objektu,
(d) par apstrīdētajiem nosacījumiem sniegt Pasūtītājam informāciju, norādot attiecīgus argumentus.

Ja Uzņēmējam tiek kavēta Darbu izpilde un/vai viņam rodas Izmaksas saistībā ar iebildumu izteikšanu valsts un pašvaldību iestāžu un/vai privātpersonu izvirzītajām prasībām, un ja Uzņēmējs ir ievērojis šajā apakšpunktā norādīto termiņu izvērtēšanai un apstrīdēšanai, Uzņēmējs iesniedz paziņojumu Inženierim un saskaņā ar 20.1.apakšpunktu [Uzņēmēja prasījumi] ir tiesīgs pieprasīt:
(a) Termiņa pagarinājumu par jebkuru šādu aizkavēšanos, ja tiek vai tiks aizkavēta Darbu izpilde saskaņā ar 8.4.apakšpunktu [Izpildes laika pagarināšana];
(b) Jebkuru šādu Izmaksu kompensāciju, kas ietver saprātīgu peļņu un kura jāiekļauj Līguma cenā.

Uzņēmējs apņemas veikt Projektēšanas darbus saskaņā ar Līguma un normatīvo aktu noteikumiem, t.sk. Pasūtītāja prasībām. Uzņēmējs uzsāk Projektēšanas darbu veikšanu ar Līguma spēkā stāšanos. Uzņēmējs ir atbildīgs par veikto Projektēšanas darbu saskaņošanu visās attiecīgajās iestādēs un institūcijās, kā arī, ja to nosaka normatīvie akti – pie attiecīgo tehnisko noteikumu izdevējiem.

Uzņēmēja veikto Projektēšanas darbu ekspertīzei (ja tāda būs nepieciešama) ir piemērojams 5.2.punktā [Uzņēmēja dokumenti] norādītais izskatīšanas periods, tostarp arī pagarinājums, ja nepieciešams. Gadījumā, ja ekspertīzes veikšana prasa ilgāku laiku, Uzņēmējam ir tiesības prasīt Līgumā noteikto Darbu izpildes termiņu pagarinājumu, ja tāds objektīvi nepieciešams, par laiku, kas pārsniedz minēto ekspertīzes veikšanas laiku.

Uzņēmējam ir pienākums veikt autoruzraudzības Darbus visā Būvdarbu un Defektu paziņošanas perioda laikā, atbilstoši Līguma (t.sk. Tehniskās specifikācijas) un normatīvo aktu noteikumiem. 

Uzņēmējam ir pienākums par saviem līdzekļiem Pasūtītāja norādītajā termiņā novērst Projektēšanas darbos atklātos trūkumus.”


	5.2
Uzņēmēja dokumenti

	Apakšpunkta ceturto rindkopu izteikt šādā redakcijā:
“Ja vien Pasūtītāja prasībās nav paredzēts citādi, katrs izskatīšanas periods nedrīkst pārsniegt 14 dienas, rēķinot no datuma, kad Inženieris saņem Uzņēmēja dokumentu un Uzņēmēja paziņojumu. Paziņojumā jānorāda, ka attiecīgais Uzņēmēja dokuments ir gatavs gan izskatīšanai (un saskaņojuma saņemšanai, ja tas tiek prasīts) saskaņā ar šo apakšpunktu, gan arī izmantošanai. Paziņojumā jānorāda arī tas, ka Uzņēmēja dokuments atbilst visām Līguma prasībām, vai arī jāuzrāda apmērs, kādā tas Līgumam neatbilst. Pasūtītājam ir tiesības pagarināt izskatīšanas periodu, bet ne vairāk kā par 14 dienām.”


	5.3. Uzņēmēja apņemšanās
	Apakšpunktu papildināt ar otro rindkopu šādā redakcijā:
“Uzņēmējs apņemas nepieļaut citu personu autortiesību un intelektuālā īpašuma tiesību aizskaršanu, kā arī prettiesiski iegūtu autortiesību un intelektuālā īpašuma objektu izmantošanu. Uzņēmējs atbild par citu personu autortiesību un intelektuālā īpašuma tiesību pārkāpumiem. Uzņēmējs nodrošina atļauju saņemšanu un tiesību iegūšanu, kas nepieciešamas, lai nodrošinātu  1.10.apakšpunktā [Uzņēmēja dokumentu izmantošana Pasūtītāja vajadzībām] noteikto Uzņēmēja pienākumu izpildi. Uzņēmējs apņemas bez Pasūtītāja rakstiskas piekrišanas nenodot trešajām personām, kā arī neizmantot trešo personu labā līguma ietvaros radītos autortiesību objektus (Uzņēmēja veiktā darba rezultātā radītais Būvprojekts un citi materiālie objekti).”


	5.6.
Būvniecības izpilddokumentācija
	Apakšpunkta pirmās rindkopas trešo teikumu izteikt šādā redakcijā:
“Divi to eksemplāri, ja dokumenti sagatavoti drukāta dokumenta veidā, vai viens eksemplārs, ja dokumenti sagatavoti elektroniskā formā parakstīti ar drošu elektronisko parakstu, jāiesniedz Inženierim, pirms tiek uzsāktas Pārbaudes pirms Darbu pieņemšanas”.

Apakšpunkta trešās rindkopas pirmo teikumu izteikt šādā redakcijā:
“Pirms ikviena pieteikuma ar lūgumu izdot Darbu Pieņemšanas-nodošanas apstiprinājumu vai Būvobjekta nodošanas – pieņemšanas akta iesniegšanas Uzņēmējam jāiesniedz Inženierim visi dokumenti, kuriem saskaņā ar Piemērojamo likumu ir jābūt Uzņēmēja rīcībā un kuri saskaņā ar Piemērojamo likumu ir jāiesniedz būvvaldē, ierosinot būves vai būves kārtas pieņemšanu ekspluatācijā (tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus) un arī visi Pasūtītāja prasībās noteiktie papildus iesniedzamie dokumenti, ja tie nav iesniegti Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.”


	6.1 Personāla un darbaspēka pieņemšana darbā
	Apakšpunktā dzēst vārdus “dzīvojamās platības nodrošināšanu, ēdināšanu un transportēšanu”.

	6.6 Aprīkojuma un telpu nodrošināšana personālam un darbaspēkam
	Apakšpunkta pirmās rindkopas pirmo teikumu izteikt šādā redakcijā:
“Uzņēmējam jānodrošina un jāturpina nodrošināt visas Uzņēmēja personālam nepieciešamās ērtības atbilstoši normatīvajos aktos par darba aizsardzības prasībām, veicot būvdarbus.”


	6.7.
Veselība un drošība
	Apakšpunkta pirmās rindkopas otro teikumu dzēst .

Apakšpunkta trešajā rindkopā vārdus “iespējami drīz pēc tā notikšanas” aizstāt ar vārdiem “3 dienu laikā pēc negadījuma”.

Apakšpunktu papildināt ar ceturto rindkopu šādā redakcijā:
“Uzsākot Līguma izpildi, projekta sagatavošanai un izpildei Pasūtītājs norīko Uzņēmēju par projekta vadītāju Ministru kabineta 2003.gada 25.februāra noteikumu Nr.92 “Darba aizsardzības prasības, veicot būvdarbus” izpratnē, un tam ir pienākums nodrošināt viena vai vairāku darba aizsardzības koordinatoru iecelšanu, kā arī citu pienākumu un prasību izpildi, kas atbilstoši darba aizsardzību regulējošo normatīvo aktu prasībām jāveic projekta vadītājam un darba aizsardzības koordinatoram, kā arī nodrošināt citu pienākumu izpildi, kas darba aizsardzību regulējošos normatīvos aktos paredzētas Pasūtītājam. Uzņēmējs ir atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā.”


	6.8. Darbu uzraudzība
	Apakšpunktu papildināt ar trešo rindkopu šādā redakcijā:
“Pasūtītājam ir tiesības jebkurā laikā Objektā uzstādīt videonovērošanas sistēmas, par to Objektā izvietojot attiecīgas uzlīmes, kurās ir norādītas ziņas par Pārzini, kontaktinformācija, datu subjekta tiesības, visi datu apstrādes mērķi, norādot vietu, kur persona nepieciešamības gadījumā var atrast papildu informāciju. Ja Pasūtītājs Objektā uzstāda videonovērošanas sistēmas, Uzņēmējam ir pienākums nekavējoties par to informēt Darbu izpildē Objektā iesaistītās personas (darbiniekus)  un Apakšuzņēmējus, norādot, ka Objektā tiek veikta videonovērošana. Vismaz 7 dienas iepriekš pirms videonovērošanas sistēmas uzstādīšanas Objektā Pasūtītājs rakstiski informē Uzņēmēju par videonovērošanas sistēmas uzstādīšanu, mērķiem, vietām. Uzstādot videonovērošanas sistēmas Objektā, Pasūtītājs ir atbildīgs par datu subjektu personas datu aizsardzības tiesiskā regulējuma ievērošanu.”


	6.9.
Uzņēmēja personāls
	Apakšpunktu papildināt ar trešo rindkopu šādā redakcijā:
“Piedāvājumā norādītā Uzņēmēja personāla nomaiņai ir nepieciešama Pasūtītāja rakstveida piekrišana, izņemot gadījumos, ja Uzņēmēja personāla nomaiņa veicama saskaņā ar 4.4. punktu [Apakšuzņēmēji un speciālisti]. Personāla nomaiņas gadījumā Uzņēmējs iesniedz Pasūtītājam nomaināmā personāla apliecinājumu par autora mantisko tiesību nodošanu, kas sagatavots saskaņā ar Speciālo noteikumu pielikumā pievienoto formu, ja nomaināmais personāls ir veicis Projektēšanas darbus. Pasūtītājs ir tiesīgs nesaskaņot personāla nomaiņu, ja nav iesniegts nomaināmā personāla apliecinājums par autora mantisko tiesību nodošanu.”


	7.1. Darbu izpildes veids
	Apakšpunktu papildināt ar otro un trešo rindkopu šādā redakcijā:
“Uzņēmējs izmanto tikai atbilstoši sertificētus Materiālus un veic detalizētu piegādāto Materiālu un to pavadošās dokumentācijas (atbilstības deklarācijas, pases, sertifikāti u.c.) uzskaiti un atbilstības normatīvo aktu prasībām pārbaudi.

Pēc Inženiera pieprasījuma Uzņēmējs iesniedz Inženierim Materiālu izcelsmes sertifikātus. Uzņēmējs saskaņo ar Inženieri visus Darbu izpildes vietā ievedamos materiālus un uzrāda to kvantitātes apliecinājumu. Šajā punktā noteikto pienākumu neizpilde vai nepienācīga izpilde uzskatāma par būtisku Līguma pārkāpumu no Uzņēmēja puses.”


	7.3. Apskate 
	Apakšpunkta pirmās rindkopas (b) apakšpunktu izteikt šādā redakcijā: 
(b) “ražošanas, izgatavošanas un būvniecības laikā (Darbu izpildes vietā vai jebkur citur) ir jābūt tiesībām apskatīt, pārbaudīt, mērīt un testēt materiālus, un Darbu izpildes kvalitāti, kā arī pārbaudīt Materiālu atbilstību Līguma noteikumiem.”


	7.4. Pārbaudes
	Apakšpunkta pirmo rindkopu papildināt ar otro teikumu šādā redakcijā:
“Uzņēmējs vismaz 7 dienas iepriekš paziņo Inženierim par dienu, kad Uzņēmējs būs gatavs veikt sistēmas testus daļēji vai pilnībā pabeigtām Darbu daļām vai pilniem Darbiem atbilstoši Pasūtītāja prasībās norādītajam. Ja Inženieris nenorāda citādi, testus veic 2 darba dienu laikā pēc brīža, kad Inženieris ir saņēmis attiecīgo paziņojumu. Par jebkurām citām pārbaudēm, ieskaitot segto darbu pārbaudi, Uzņēmējs paziņo Inženierim vismaz 1 darba dienu iepriekš.”


	7.6. Defektu novēršanas darbi
	Apakšpunkta otro rindkopu izteikt šādā redakcijā:
“Uzņēmējam jāizpilda dotie norādījumi saprātīgā laika periodā, kas var tikt noteikts norādījumos, vai nekavējoties, ja saskaņā ar (c) apakšpunktu darbs ir norādīts kā neatliekams. Neatliekamus darbus Uzņēmējs uzsāk novērst nekavējoties pēc Inženiera pirmā pieprasījuma (t.sk. telefoniski un elektroniski sniegta pieprasījuma), veicot visus nepieciešamos pasākumus tūlītējai kaitīgo seku mazināšanai un novēršanai, bet ne vēlāk kā Inženiera norādītajā termiņā. Pasūtītājam ir tiesības darbus, kas ir neatliekami un nepieciešami Darbu drošībai avārijas, neparedzama notikuma vai cita iemesla dēļ, veikt pašam, ja  pēc Inženiera pirmā pieprasījuma (t.sk. telefoniski un elektroniski sniegta pieprasījuma) Uzņēmējs nekavējoties nav uzsācis veikt visus nepieciešamos pasākumus tūlītējai kaitīgo seku mazināšanai un novēršanai. Tādā gadījumā Uzņēmējam ir pienākums atlīdzināt Pasūtītājam šādu darbu veikšanai radušās izmaksas.”

Apakšpunktu papildināt ar trešo rindkopu šādā redakcijā:
“Ja Uzņēmējs nav novērsis Inženiera dotos norādījumus Inženiera norādītajā termiņā un/vai doto norādījumu novēršanai tehniski nepieciešams ilgāks laiks, tad Uzņēmējs nekavējoties, bet ne vēlāk kā 5 dienu laikā no brīža, kad Uzņēmējs ir saņēmis Inženiera dotos norādījumus, sagatavo rakstisku apliecinājumu, kurā norāda defektu un/vai bojājumu novēršanas termiņus un iesniedz to Inženierim apstiprināšanai. Ja Inženieris nepiekrīt Uzņēmēja norādītajam defektu un/vai bojājumu novēršanas termiņam, Uzņēmējam defekti un/vai bojājumi jānovērš Inženiera norādītajā termiņā.”

Vispārīgo noteikumu trešo rindkopu izteikt kā šī apakšpunkta ceturto rindkopu un aiz vārdiem “citas personas” papildināt ar vārdiem “un/vai veikt šos darbus pašam.”


	7.7. Īpašuma tiesības uz Iekārtām un Materiāliem
	Apakšpunktu papildināt ar otro rindkopu šādā redakcijā:
“Īpašuma tiesību pāreja atbilstoši iepriekš noteiktajam nenozīmē ar to saistīto risku nodošanu (risku nodošana notiek pie Objekta nodošanas atpakaļ Pasūtītājam, ar nosacījumu, ka attiecīgie Materiāli un Iekārtas ir iebūvēti Objektā, vai, Līguma pirmstermiņa izbeigšanas gadījumā – ir nodoti Pasūtītājam).”

	7.8 Valsts nodevas un nodokļi
	Apakšpunkta pirmo rindkopu papildināt ar (c) apakšpunktu šādā redakcijā:
(c) “par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā, par zaudējumu atlīdzības samaksu par dabas daudzveidības samazināšanu saistībā ar koku ciršanu, kā arī citu 2.2.apakšpunktā [Atļaujas, licences vai saskaņojumi] norādīto atļauju, licenču un saskaņojumu saņemšanai nepieciešamiem maksājumiem, kuri  Pasūtītājam būtu maksājami saistībā ar Līguma izpildi.”


	8.1.
Darbu uzsākšana
	Apakšpunktu izteikt šādā redakcijā:
“Uzņēmējs uzsāk Darbus Darbu uzsākšanas datumā, bet būvdarbus saskaņā ar Programmā norādīto, taču jebkurā gadījumā ne vēlāk kā 7. dienā, no brīža, kad Darbu izpildes vieta (Objekts) ir nodota Uzņēmējam būvdarbu veikšanai, un turpina pienācīgā tempā un bez kavēšanās.

Ja Darbi ir sadalīti posmos, katra posma Darbus uzsāk Piedāvājuma pielikumā norādītajā attiecīgā Posma Darbu uzsākšanas datumā.”


	8.2. Izpildes laiks
	Apakšpunkta pirmo rindkopu papildināt ar (c) apakšpunktu šādā redakcijā:

(c) “pieņemot ekspluatācijā saskaņā ar Piemērojamo likumu.”

Apakšpunktu papildināt ar otro rindkopu šādā redakcijā:
“Ja Uzņēmējs neievēro noteiktos Darbu starptermiņus (ja attiecināms) un Darbu izpildes termiņu, Pasūtītājam ir tiesības piemērot Uzņēmējam Piedāvājuma pielikumā noteikto līgumsodu.”


	8.3.
Programma
	Apakšpunktu izteikt šādā redakcijā:
Uzņēmējs iesniedz Inženierim sākotnējo darba programmu Piedāvājuma pielikumā norādītajā laikā no Līguma vienošanās parakstīšanas dienas. Ikreiz, kad jebkāda iesniegtā programma neatbilst faktiskajam Darbu progresam vai jebkādā citā veidā neatbilst Uzņēmēja saistībām, Uzņēmējs iesniedz pārskatītu programmu, kas precīzi atspoguļo Darbu faktisko progresu. 

Sākotnējā programma un katra pārskatītā programma jāiesniedz Inženierim  elektroniskā formā, parakstīta ar drošu elektronisko parakstu, un tai jāietver šāda informācija:
(a) Darbu un katra Posma (ja tādi ir) Uzsākšanas datums un pabeigšanas laiks;
(b) datums, kad Uzņēmējam tiek nodots Objekts (katra tā daļa);
(c) secība, kādā Uzņēmējs plāno veikt Darbus, tostarp paredzamais laiks katram projektēšanas, Uzņēmēja dokumentu sagatavošanas un iesniegšanas, iepirkuma, ražošanas, pārbaudes, piegādes uz Objektu, būvdarbu, montāžas, uzstādīšanas, darbu, kas jāveic jebkuram apakšuzņēmējam, testēšanas, nodošanas ekspluatācijā un izmēģinājuma ekspluatācijas posmam;
(d) Līgumā noteikto vai paredzēto pārbaužu un testu secība un laiks;
(e) attiecībā uz pārskatīto programmu: to darbu (ja tādi ir) secība un grafiks, par kuriem inženieris ir sniedzis paziņojumu par noraidīšanu saskaņā ar 7.5. apakšpunktu [Noraidīšana] un/vai darbi (ja tādi ir), kas norādīti saskaņā ar 7.6. apakšpunktu [Defektu novēršanas darbi];
(f) visas darbības (atbilstoši Pasūtītāja prasībās noteiktajam detalizācijas līmenim), loģiski saistītas un norādot katras darbības agrāko un vēlāko sākuma un beigu datumu, mainīgo (ja tāds ir) un kritisko(-os) ceļu(-us);
(g) visu vietēji atzīto atpūtas dienu un brīvdienu datumi (ja tādi ir);
(h) visi galvenie Iekārtu un Materiālu piegādes datumi;
(i) pārskatītajai programmai un katrai darbībai: faktiskais līdzšinējais progress, jebkādi kavējumi un šāda kavējuma ietekme uz citām darbībām (ja tāda ir); un
(j) pamatojuma ziņojums, kas ietver:
(i) visu svarīgāko Darbu izpildes posmu aprakstu;
(ii) vispārīgu aprakstu par metodēm, ko Uzņēmējs plāno izmantot Darbu izpildē;
(iii) informāciju, kurā norādīta Uzņēmēja pamatota aplēse par katras kategorijas Uzņēmēja personāla un katra veida Uzņēmēja aprīkojuma skaitu, kas nepieciešams Objektā katrā galvenajā Darbu izpildes posmā; 
(iv) ja programma ir pārskatīta, norāda visas būtiskās izmaiņas iepriekšējā programmā, ko iesniedzis Uzņēmējs; un
(v) Uzņēmēja priekšlikumus, lai pārvarētu kavējuma(-u) ietekmi uz Darbu izpildes gaitu.

Tehniskajā specifikācijā programmai var noteikt citu formātu un papildu prasības, kā arī ar Tehnisko specifikāciju Pasūtītājs var papildināt otrajā rindkopā minēto programmā iekļaujamo informāciju vai arī to sašaurināt, konkrēti norādot, kuri punkti nav piemērojami.

Inženierim ir pienākums izskatīt sākotnējo programmu un katru Uzņēmēja iesniegto pārskatīto programmu un iesniegt paziņojumu Uzņēmējam, kurā norādīts apmērs, kādā šī programma neatbilst Līguma un normatīvo aktu prasībām vai nepietiekami atspoguļo Darbu faktisko progresu, vai kādā citā veidā nav savienojama ar Uzņēmēja Līgumā noteiktajiem pienākumiem. Ja Inženieris šādu paziņojumu nav iesniedzis:
· 21 dienas laikā pēc sākotnējās programmas saņemšanas; vai
· 14 dienu laikā pēc pārskatītās programmas saņemšanas,
Uzskatāms, ka Inženieris ir programmu saskaņojis un sākotnējā programma vai attiecīgi, pārskatītā programma uzskatāma par Programmu. 

Uzņēmējs darbojas saskaņā ar Programmu, ievērojot visas pārējās Līgumā noteiktās saistības. Pasūtītāja personālam ir tiesības paļauties uz Programmu, plānojot savu darbību.

Nekas nevienā programmā, Programmā vai jebkurā papildu ziņojumā nedrīkst tikt uzskatīts par paziņojumu saskaņā ar Līgumu un neatbrīvo Uzņēmēju no pienākuma sniegt paziņojumu saskaņā ar Līgumu.

Ja Inženieris jebkurā laikā paziņo Uzņēmējam, ka Programma (norādītajā apmērā) neatbilst Līguma prasībām vai ir pretrunā ar faktisko progresu un Uzņēmēja pienākumiem, Uzņēmējam 14 dienu laikā pēc Inženiera paziņojuma saņemšanas jāiesniedz Inženierim koriģēta programma saskaņā ar šo apakšpunktu.


	8.4. Izpildes laika pagarināšana
	Apakšpunkta pirmās rindkopas (c) apakšpunktu izteikt šādā redakcijā:
(c) “īpaši nelabvēlīgi klimatiskie apstākļi, kas nebija paredzami un kuru iestāšanos apliecina kompetentas institūcijas rakstveidā sniegtā informācija,”

Apakšpunkta pirmo rindkopu papildināt ar (f) apakšpunktu šādā redakcijā: 
(f) “ja Darbu izpildē ir piemērots Tehnoloģiskais pārtraukums, par ko ir izdarīts attiecīgs ieraksts būvdarbu žurnālā.”


	8.5. Varas institūciju izraisītā Darbu aizkavēšanās
	Apakšpunktu papildināt ar otro rindkopu šādā redakcijā:
“Gadījumā, ja Uzņēmēja saistību izpildes aizkavēšanā vai pārtraukšanā ir konstatējama šī apakšpunkta pirmajā rindkopā minētie apstākļi, kas pamatoti ar Varas institūcijas pieņemtiem lēmumiem vai norādījumiem,  Pusēm nav nepieciešams slēgt papildu vienošanos pie Līguma par Izpildes laika pagarināšanu, un minētie apstākļi un laika periods par kādu Varas institūcija ir aizkavējusi vai pārtraukusi Uzņēmēja saistību izpildi, tiek norādīts Būvobjekta nodošanas un pieņemšanas aktā vai Darbu Pieņemšanas un nodošanas apstiprinājumā kā laika periods, kas tiek izslēgts no Izpildes laika.”


	8.7. Darbu izpildes nokavējuma līgumsods
	Apakšpunkta pirmās rindkopas pirmo teikumu izteikt šādā redakcijā:
“Ja Uzņēmējs neizpilda 8.2.apakšpunktā [Izpildes laiks] noteikto, tajā skaitā ir nokavējis Darbu izpildes termiņu vai jebkuru no Piedāvājuma pielikumā noteiktajiem Posma Darbu izpildes termiņiem (ja attiecināms) vai Darbu starptermiņiem (ja attiecināms), Pasūtītājs saskaņā ar 2.5.apakšpunktu [Pasūtītāja prasījumi] ir tiesīgs prasīt no Uzņēmēja Darbu izpildes nokavējuma līgumsodu saistībā ar minēto neizpildi saskaņā ar Piedāvājuma pielikumā norādīto informāciju.”

Apakšpunkta otrās rindkopas pirmo teikumu izteikt šādā redakcijā:
“Ja ir aprēķināts līgumsods un vienlaikus tiek prasīti zaudējumi, tad zaudējumus var prasīt tikai tādā apmērā, kas pārsniedz aprēķināto līgumsodu.”

Apakšpunktu papildināt ar trešo rindkopu šādā redakcijā:
“Pasūtītājam ir tiesības (bet nav pienākums) Posma izpildes nokavējuma vai starptermiņa nokavējuma līgumsodu noteikt un piemērot pie Līguma 8.2 [Izpildes laiks] apakšpunktā noteiktās Darbu izpildes.”


	10.1.
Darbu un Posmu pieņemšana – nodošana
	Apakšpunktu izteikt jaunā redakcijā:
“Uzņēmējs, drīkst iesniegt Inženierim elektroniskā formā parakstītu ar drošu elektronisko parakstu Būvobjekta nodošanas – pieņemšanas aktu, kas sagatavots atbilstoši pielikumā esošajai formai, vai pieteikumu ar lūgumu izdot Pieņemšanas-nodošanas apstiprinājumu ne agrāk kā dienā, kad, pēc Uzņēmēja domām, Darbi būs pabeigti un gatavi pieņemšanai, tai skaitā, kad institūcija, kas pilda būvvaldes funkcijas, būvniecības informācijas sistēmā ir izdarījusi atzīmi par būvdarbu pabeigšanu. Ja Darbi ir sadalīti Posmos, Uzņēmējs līdzīgi var lūgt izdot Pieņemšanas-nodošanas apstiprinājumu vai iesniegt parakstītu Būvobjekta nodošanas – pieņemšanas aktu par katru Posmu. 

Ja vien nepastāv 9.4.apakšpunktā [Pārbaužu pirms Darbu pieņemšanas neizturēšana] minētie apstākļi un ja atbilstoši Līgumam Darbi uzskatāmi par pabeigtiem, Inženierim 7 dienu laikā pēc Uzņēmēja pieteikuma saņemšanas:
(a) Jāiesniedz Pasūtītājam parakstīšanai Būvobjekta nodošanas un pieņemšanas akts, kurā norādīts Darbu pabeigšanas datums saskaņā ar Līgumu, izņemot tādus mazāk nozīmīgus neizpildītos darbus, kas būtiski neietekmēs Darbu izmantošanu tiem paredzētajiem mērķiem, un nebūtiskus defektus (līdz brīdim vai kamēr šis darbs tiks pabeigts un šie defekti tiks novērsti), norādot šo darbu un defektu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, neierobežo būves lietošanu, kā arī neietekmē citu būvdarbu kvalitāti. Ja Inženieris un Uzņēmējs nevar vienoties par Būvobjekta nodošanas – pieņemšanas akta saturu parakstīšanai, Inženierim jāsagatavo un jāiesniedz Pasūtītājam Darbu Pieņemšanas-nodošanas paziņojums; vai
(b) jānoraida pieteikums, minot iemeslus un norādot darbus, kas jāveic Uzņēmējam, lai Pasūtītājs varētu izdot Pieņemšanas-nodošanas apstiprinājumu vai parakstīt Būvobjekta nodošanas – pieņemšanas aktu. Tādā gadījumā Uzņēmējam ir pienākums izpildīt šos darbus pirms nākamā pieteikuma vai akta iesniegšanas saskaņā ar šo apakšpunktu.

Pasūtītājam 7 dienu laikā no Inženiera apstiprinājuma saņemšanas, ir jāizsniedz Uzņēmējam Darbu Pieņemšanas-nodošanas apstiprinājums, vai jāparaksta Būvobjekta nodošanas un pieņemšanas akts, atbilstoši šī apakšpunkta (a) apakšparagrāfā norādītajam, vai jānoraida Uzņēmēja pieteikums, norādot Inženiera minētos iemeslus.

Ja 14 dienu laikā pēc tam, kad Uzņēmējs iesniedzis Inženierim Būvobjekta nodošanas – pieņemšanas aktu  vai pieteikumu ar lūgumu izdot Pieņemšanas-nodošanas apstiprinājumu, Pasūtītājs nav izsniedzis Darbu Pieņemšanas-nodošanas apstiprinājumu vai parakstījis Būvobjekta nodošanas – pieņemšanas aktu, ne arī noraidījis Uzņēmēja pieteikumu un ja Darbi vai Posms (atkarībā no situācijas) būtībā atbilst Līguma prasībām, tiek uzskatīts, ka Darbu Pieņemšanas-nodošanas apstiprinājums ir izdots pēdējā šī perioda dienā. 

Pirms ikviena pieteikuma ar lūgumu izdot Darbu Pieņemšanas-nodošanas apstiprinājumu vai Būvobjekta nodošanas – pieņemšanas akta iesniegšanas Uzņēmējam jāiesniedz Pasūtītājam visi dokumenti, kuriem saskaņā ar Piemērojamo likumu ir jābūt Uzņēmēja rīcībā un kuri saskaņā ar Piemērojamo likumu ir jāiesniedz būvvaldē, ierosinot būves vai būves kārtas (ja attiecināms) pieņemšanu ekspluatācijā (tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus) un arī visi Pasūtītāja prasībās noteiktie papildus iesniedzamie dokumenti, ja tie nav iesniegti Pasūtītājam iepriekš vai nav augšupielādēti būvniecības informācijas sistēmā attiecīgās būvniecības lietā, un  jānodrošina būves  pieņemšana ekspluatācijā normatīvajos aktos noteiktajā kārtībā.”


	10.2. Darbu daļas pieņemšana-nodošana
	Apakšpunkta piekto rindkopu dzēst.

	11.1. Neizpildīto darbu pabeigšana un defektu novēršana
	Apakšpunkta otro rindkopu aiz vārdiem “attiecīgi paziņot Uzņēmējam” papildināt ar vārdiem “t.sk. telefoniski un elektroniski”.

	11.4. Nenovērstie defekti
	Apakšpunkta pirmo rindkopu dzēst.

Apakšpunkta otrās rindkopas pirmajā teikumā vārdus “līdz šim noteiktajam datumam Defektu vai bojājumu nav novērsis” aizstāt ar vārdiem “Defektu vai bojājumu nav novērsis termiņā, kas noteikts 7.6.apakšpunktā [Defektu novēršanas darbi] norādītajā kārtībā”.


	11.5. Bojāto iekārtu izvešana no Darbu izpildes vietas
	Apakšpunkta otro teikumu aiz vārdiem “citu atbilstošu nodrošinājumu” papildināt ar vārdiem “, ja bojātās iekārtas vērtība pārsniedz EUR 10 000”. 

	11.8. Uzņēmēja pienākums atrast defektu cēloni
	Apakšpunkta otrajā teikumā vārdus
“pieskaitāms pieņemams peļņas procents”
aizstāt ar vārdiem 
“pieskaitāma saprātīga peļņa” 


	12.2. Aizkavētās pārbaudes
	Apakšpunkta pirmajā rindkopā vārdus
“pieskaitāms pieņemams peļņas procents”
aizstāt ar vārdiem 
“pieskaitāma saprātīga peļņa”


	12.4. Pārbaužu pēc Darbu pieņemšanas neizturēšana
	Apakšpunkta trešās rindkopas (ii) apakšpunktā vārdus
“pieskaitāms pieņemams peļņas procents”
aizstāt ar vārdiem 
“pieskaitāma saprātīga peļņa”


	13.1.
Tiesības veikt izmaiņas
	Apakšpunkta otro rindkopu izteikt šādā redakcijā:
“Uzņēmējs apņemas īstenot visas Izmaiņas, ja vien viņš nekavējoties nav iesniedzis paziņojumu Inženierim, kurā norādīts (kopā ar paskaidrojošu informāciju), ka Uzņēmējs nevar savlaicīgi sagādāt Izmaiņu īstenošanai nepieciešamās Preces vai Izmaiņu īstenošana rada papildu Izmaksas. Saņemot šādu paziņojumu, Inženierim jāatsauc, jāapstiprina vai jāmaina savi norādījumi. Izmaiņas, kas ir saistītas ar Līgumā neparedzētu papildu darbu veikšanu, veicamas saskaņā ar Piemērojamo likumu.”


	13.3. Izmaiņu veikšanas kārtība
	Apakšpunkta ceturtās rindkopas otrajā teikumā vārdus
“atbilstoša peļņa”
aizstāt ar vārdiem 
“saprātīga peļņa”


	13.5.
Rezerves summas
	Apakšpunktu dzēst.

	13.6. Dienas Izstrāde
	Apakšpunkta trešajā rindkopā vārdus “precīzi ziņojumi divos eksemplāros” aizstāt ar vārdiem “precīzs ziņojums elektroniskā formā parakstīts ar drošu elektronisko parakstu”.

Apakšpunkta ceturtās rindkopas pirmajā teikumā aizstāt vārdus “vienu katra ziņojuma eksemplāru paraksta un atdod atpakaļ” ar vārdiem “ziņojumu paraksta ar drošu elektronisko parakstu un iesniedz”.


	13.7. Korekcijas saistībā ar izmaiņām normatīvajos aktos
	Apakšpunkta pirmo rindkopu papildināt ar šādu teikumu:
“Šis apakšpunkts nav piemērojams, ja Valstī piemērojamā likuma izmaiņu gadījumā, tiek palielinātas Izmaksas un Uzņēmējs pirms Bāzes datuma zināja vai viņam vajadzēja zināt par Piemērojamā likuma izmaiņām.”

Apakšpunkta otrās rindkopas (b) apakšpunktu izteikt šādā redakcijā:
(b) “jebkuru šādu Izmaksu kompensāciju, kura jāiekļauj Līguma cenā. Ja šādas Izmaksas ir saistītas ar papildu darbiem, Izmaiņas ir veicamas, ievērojot publisko iepirkumu  reglamentējošos  normatīvos tiesību aktus, kā arī būvniecību reglamentējošos normatīvos tiesību aktus.”


	13.8. Korekcijas saistībā ar izmaiņām Izmaksās
	Apakšpunktu izteikt šādā redakcijā:
“Ja attiecināms, Līguma cena saistībā ar Būvdarbiem, bez PVN, var tikt indeksēta saskaņā ar korekcijas izmaksu aprēķiniem, piemērojot turpmākos šī apakšpunkta noteikumus un aprēķina formulu. Maksimālais pieļaujamais Līguma cenas indeksācijas apjoms ir noteikts Piedāvājuma pielikumā. Maksimālais sadārdzinājuma apjoms var netikt sasniegts, bet, ja tas tiks pārsniegts, tad tas ir Uzņēmēja risks. 

Veicot korekcijas izmaksu aprēķinus, jāpiemēro šādi noteikumi: 
(a) bāzes periods – tas gada kalendārais ceturksnis, kurā ir Piedāvājuma iesniegšanas pēdējā diena;
(b) Līguma cenas korekciju sākt ar Piedāvājuma pielikumā norādīto mēnesi pēc Piedāvājuma iesniegšanas pēdējās dienas;
(c) korekciju periodi – kalendārā gada ceturkšņi, kas seko pamata perioda ceturksnim līdz būvniecības pabeigšanai, ieskaitot;
(d) Līguma cena tiek koriģēta gan gadījumā, ja, atbilstoši korekcijas izmaksu aprēķinam, Līguma cena palielinās (izmaksu pieaugums), gan arī, ja Līguma cena samazinās (izmaksu samazinājums).

Papildus summai, kas jāmaksā Uzņēmējam par Būvdarbiem, kas veikti korekcijas periodā, korekcijas izmaksas Uzņēmējam tiek aprēķinātas reizi ceturksnī 36 dienu laikā pēc korekcijas perioda beigām saskaņā ar šādu formulu:
DS n = 0,9 x (B0 x K n / K o – B 0) x (1 + q)
kur: 
DS n – aprēķinātās korekcijas izmaksas par attiecīgo korekcijas periodu;  
B 0 – darbu pamatcena kopā (katrā ceturksnī veikto apstiprināto būvdarbu tiešās (precizē pēc nepieciešamības) izmaksas saskaņā ar cenu, kas noteikta Finanšu piedāvājumā iekļautajā tāmē);
K o – Būvniecības izmaksu indekss RCB040c pamata periodam, atlasot atbilstošo objekta grupu “Nedzīvojamās ēkas” un resursu veidu “būvniecība – pavisam”.  Minēto Būvniecības izmaksu indeksu reizi ceturksnī publicē Latvijas Centrālā statistikas pārvalde; 
K n - Būvniecības izmaksu indekss RCB040c attiecīgajam korekcijas periodam, atlasot atbilstošo objekta grupu un resursu veidu “būvniecība – pavisam”.  Minēto Būvniecības izmaksu indeksu reizi ceturksnī publicē  Latvijas Centrālā statistikas pārvalde;
n – koriģēšanas perioda kārtas skaitlis;
q - virsizdevumu likme (%), kas norādīta uzņēmēja finanšu piedāvājumā.

Līguma cenas pārrēķins attiecīgajā korekcijas periodā netiek veikts gadījumos, kad uz Uzņēmēju attiecināmu iemeslu dēļ ir tikuši kavēti Darbu izpildes termiņi vai jebkuri Līgumā noteiktie Darbu starptermiņi (ja tādi ir attiecināmi). Tomēr arī šādā gadījumā tiek veikts Līguma cenas pārrēķins, ja, atbilstoši korekcijas aprēķinam, Līguma cena ir samazināma (t.i. attiecīgā perioda Kn < Ko).

Ja Būvdarbu veikšanas laikā saskaņā ar Līguma 13.9. apakšpunktu [Darbu izmaiņu un Iekārtu un/vai Materiālu nomaiņas veikšanas kārtība] tiek apstiprināti papildu darbi ar jaunu darbu pamatcenu, tad korekcijas summas aprēķinam pamata periods šiem papildu darbiem tiek noteikts attiecīgo papildu darbu apstiprināšanas gada ceturksnis (vienošanās par grozījumiem Līgumā noslēgšanas ceturksnis).

Gadījumā, ja, veicot korekcijas izmaksu aprēķinu saskaņā ar šo apakšpunktu, Līguma cena palielinās, Uzņēmējs pēc attiecīgo korekcijas izmaksu aprēķināšanas iesniedz pieteikumu starpmaksājuma apstiprināšanai (t.sk. rēķinu un/ vai citus pamatojošos dokumentus, ja tādi ir) par atbilstošo Līguma cenas korekcijas summu. Pasūtītājs aprēķināto Līguma cenas korekcijas summu samaksā Uzņēmējam 28 dienu laikā no dienas, kad Pasūtītājs ir saņēmis (jāizpildās abiem nosacījumiem) Inženiera izsniegto Starpmaksājuma apstiprinājumu un atbilstošu maksājuma pieprasījumu (rēķins vai cits līdzvērtīgs maksājuma pieprasījuma dokuments).

Gadījumā, ja, veicot korekcijas izmaksu aprēķinu saskaņā ar šo apakšpunktu, Līguma cena samazinās, Uzņēmējs aprēķināto Līguma cenas samazinājumu iekļauj nākamajā pēc attiecīgo korekcijas izmaksu aprēķināšanas Pasūtītājam iesniegtajā pieteikumā starpmaksājuma apstiprināšanai. Savukārt tad, ja šāds pieteikums starpmaksājuma apstiprināšanai nav vai arī tas nenosedz pilnu Līguma cenas korekcijas (samazinājuma) summu, Uzņēmējs atmaksā Pasūtītājam nesegto Līguma cenas korekcijas summu 14 dienu laikā pēc atbilstoša Pasūtītāja prasījuma saņemšanas.

Ja Piedāvājuma pielikumā ir noteikts maksimālais pieļaujamais Līguma cenas indeksācijas apjoms, koriģējamā Līguma cena saskaņā ar šo apakšpunktu visā Līguma izpildes laikā nevar pārsniegt Piedāvājuma pielikumā noteikto maksimālo apmēru (kopā pa visiem iepriekšējiem korekcijas periodiem). Jebkurš Līguma cenas palielinājums, kas pārsniedz šajā apakšpunktā minēto Līguma cenas korekcijas augšējo slieksni, ir Uzņēmēja risks un sedzams Uzņēmējam pašam.

Indeksācijas rezultātā radušās Līguma cenas izmaiņas ir precīzi jāapzīmē par indeksācijas izraisītām  Līguma cenas izmaiņām.  

Līguma cenas indeksācija neietekmē Līguma izpildes nodrošinājuma apmēru.”


	[bookmark: _Hlk35619095]13.9. Darbu izmaiņu un Iekārtu un/vai Materiālu nomaiņas veikšanas kārtība
	Vispārīgos noteikumus papildināt ar 13.9. apakšpunktu “Darbu izmaiņu un Iekārtu un/ vai Materiālu nomaiņas veikšanas kārtība” šādā redakcijā:

“Kārtība ir attiecināma uz šajā punktā norādītajiem gadījumiem.

Līguma darbības laikā Līgumā un Publisko iepirkumu likumā noteiktajos gadījumos var veikt izmaiņas sākotnēji paredzētajos Darbos un/vai var tikt pielīgti Līgumā neparedzēti papildu Darbi šajā punktā noteiktajā kārtībā. 
(a) Darbu izmaiņas tiek apstiprinātas ar Darbu izmaiņu aktu (saukts arī - Būvdarbu izmaiņu akts), ja tās nepalielina Līguma cenu (ieslēdzamo Darbu izmaksas nepārsniedz izslēdzamo Darbu izmaksas), lai veiktu Līgumā iekļauto Darbu apjoma izmaiņas, samazinot Darbu apjomus, palielinot Darbu apjomus, nepārsniedzot Piedāvājuma pielikumā noteikto procentu apmēru. Šādā gadījumā vienošanās pie Līguma nav jāslēdz.
(b) Darbu izmaiņas tiek veiktas pamatojoties uz Publisko iepirkumu likuma 61.panta trešās daļas 1.punktu, Pusēm slēdzot vienošanos par grozījumiem Līgumā, nepārsniedzot Piedāvājuma pielikumā noteikto procentuālo apmēru:
(i) Izmaiņas Darbos, Darbu apjomos vai papildu darbus, var veikt, ja Līguma dokumentos, tajā skaitā Tehniskajā specifikācijā, ir noteikts paredzamo Darbu uzskaitījums un to apjoms;
(ii) Ja pamatojoties uz Publisko iepirkumu likuma 61.panta trešās daļas 2. vai 3.punktu vai 61.panta piekto daļu tiek pielīgti papildu darbi, kuru dēļ zūd nepieciešamība veikt kādus no sākotnēji Līgumā iekļautajiem darbiem, tad Pusēm ir tiesības vienoties par izslēdzamiem Darbiem.
(c)  Darbu izmaiņu aktu sastādīšanas kārtība.
(i) Konstatējot nepieciešamību veikt izmaiņas Darbos  Uzņēmējs sagatavo Darbu izmaiņu aktu, norādot to apjomu un rašanās iemeslus, konstatāciju, būvizstrādājumu vai risinājumu savstarpējo salīdzinājumu, kā arī pēc nepieciešamības – fotofiksāciju, būvizstrādājumu ekspluatācijas īpašību deklarācijas u.c. kopā ar ieslēdzamo un/vai izslēdzamo darbu tāmi. Uzņēmēja sagatavotu un parakstītu Darbu izmaiņu aktu kopā ar tāmi Uzņēmējs iesniedz saskaņošanai autoruzraugam, pēc autoruzrauga saskaņojuma saņemšanas iesniedz būvuzraugam un, pēc abu minēto personu saskaņojumu saņemšanas, iesniedz to izskatīšanai Pasūtītājam ne vēlāk kā 14 dienas kopš brīža, kad Uzņēmējs konstatēja nepieciešamību veikt izmaiņas Darbos. Darbu izmaiņu aktu paraksta Uzņēmējs, būvuzraugs, autoruzraugs un Pasūtītājs;
(ii) Papildu Darbu cenas tiek vadoties no Finanšu piedāvājumā un/vai tāmēs norādītām atbilstošu vienību cenām, bet, ja Finanšu piedāvājumā un/vai tāmēs atbilstošu vienību cenas nav noteiktas, Pasūtītājs par atbilstošām uzskatīs cenas, kas noteiktas vadoties no attiecīgu/līdzīgu Darbu vienību cenām tirgū;
(iii) Pasūtītājs 14 dienu laikā no tāmes saņemšanas dienas izskata un saskaņo to, vai arī sniedz pamatotu atteikumu tāmes vai kādas tāmē norādītās pozīcijas saskaņošanai;
(iv) Ja Pasūtītājs nav saskaņojis Darbu izmaiņu aktam pievienoto tāmi, Uzņēmējs, pamatojoties uz Pasūtītāja norādīto, sagatavo precizētu tāmi par Darbu apjomu izmaiņām un/vai papildu darbu izmaksām un iesniedz to izskatīšanai Pasūtītājam;
(v) Ja Pasūtītājs finansējuma trūkuma dēļ vai citu apsvērumu dēļ nevar saskaņot Darbu izmaiņu aktu un tam pievienoto tāmi, Uzņēmējam ir pienākums piedāvāt alternatīvu risinājumu Darbu izmaiņām vai papildu darbiem.
(vi) Darbu izmaiņu aktā norādītos darbus, Uzņēmējs ir tiesīgs veikt tikai tad, kad Pasūtītājs ir parakstījis Darbu izmaiņu aktu un tam pievienoto tāmi. Gadījumos, kad Līgumā ir noteikts pienākums Pusēm slēgt vienošanos, tad Uzņēmējs Darbus ir tiesīgs veikt tikai pēc vienošanās noslēgšanas. 
(d) Materiālu un/ vai iekārtu nomaiņa.
(i) Pēc Uzņēmēja, Inženiera vai Pasūtītāja ierosinājuma, Pusēm par to parakstot Materiālu/produktu apstiprināšanas formu, tehniskajā specifikācijā un /vai Rasējumos paredzētās Iekārtas, Materiāli un/vai tehnoloģiskie risinājumi var tikt aizstāti ar jauniem, ja sakontēji paredzētie ir novecojuši un/vai aizstājot sākotnēji paredzētos tiks sasniegts kvalitatīvāks rezultāts (t.sk. Objekta ekspluatācija būs ekonomiskāka) un/vai, aizstāšana ir pamatota sakarā ar apstākļiem, kurus līdz Līguma noslēgšanai Uzņēmējs nevarēja paredzēt (piemēram, ja Materiālu vai Iekārtu ražotājs pārtrauc to ražošanu). Jaunajiem Materiāliem un/vai Iekārtām un/vai tehnoloģijām jābūt  kvalitātes un īpašību ziņā ekvivalentām vai labākām par nomaināmajām. Uzņēmējs apliecina, ka ierosinātās izmaiņas turpmākā Darbu izpildē neradīs Pasūtītājam papildu izmaksas un neietekmēs Līgumā noteikto Darbu pabeigšanas termiņu;
(ii) Šā apakšpunkta sadaļā paredzētajā gadījumā Uzņēmējs sagatavo un iesniedz Pasūtītājam tehniskajā specifikācijā un/vai Rasējumos norādīto Materiālu, Iekārtu un/vai tehnoloģiju salīdzinājumu ar jaunajām – nomaināmajām. Jaunajiem Materiāliem un/vai Iekārtām un/vai tehnoloģijām jābūt kvalitātes un īpašību ziņā analogām vai labākām par nomaināmajām. Ierosinot šajā rindkopā minētās izmaiņas, Uzņēmējs sagatavo un iesniedz Pasūtītājam izskatīšanai ar būvuzraugu un autoruzraugu saskaņotu Materiālu/produktu apstiprināšanas formu Materiālu/Iekārtu nomaiņai, kurā norāda pamatojumu izmaiņām un formas pielikumā pievieno Materiālu un/vai Iekārtu un/vai tehnoloģiju salīdzinājumu ar jaunajām – nomaināmajām, kā arī materiālu un/vai izstrādājumu tirgus cenas. Parakstot Materiālu/produktu apstiprināšanas formu par Materiālu/iekārtu nomaiņu, Uzņēmējs apliecina, ka ierosinātās izmaiņas turpmākā Darbu izpildē neradīs Pasūtītājam papildu izmaksas un neietekmēs Līgumā noteikto Darbu pabeigšanas termiņu. Uzņēmējs uzņemas pilnu materiālo atbildību, par sekām, kas varētu rasties Līguma izpildē sakarā ar attiecīgajā Materiālu/produktu apstiprināšanas formā par Materiālu/Iekārtu nomaiņu piedāvātajām izmaiņām.

Ja Pasūtītājam ir objektīvs pamatojums, tad tam ir tiesības neslēgt vienošanos par šajā punktā minēto darbu izpildi arī pēc  Darbu izmaiņu akta un tāmes saskaņošanas.

 Izmaiņas veicamas publisko iepirkumu un būvniecību reglamentējošo normatīvo tiesību aktu noteiktajā kārtībā.”


	14.1.
Līguma cena
	Apakšpunkta pirmās rindkopas (c)  punktu  papildināt ar šādu tekstu:
(c) “Neviens no grafikiem (Formām) neierobežo Uzņēmēja Līguma saistības vai veicamo Darbu apjomu, un viņam nebūs tiesību pieprasīt Akceptētās Līguma summas palielināšanu vai jebkādu Izmaksu segšanu, ja Uzņēmējs būs kļūdījies savos aprēķinos. 

Apakšpunkta pirmo rindkopu papildināt ar jaunu (e) apakšpunktu šādā redakcijā:
(e) “inženieris, izsniedzot Starpmaksājumu apstiprinājumu un Beigu maksājuma apstiprinājumu, ievēro Formās (Finanšu piedāvājuma tāmēs) vai Inženierim iesniegtās Līguma cenas detalizācijā noteiktās izmaksu pozīciju vienības cenas.”


	14.2.
Avansa maksājums
	Apakšpunkta pirmo un otro rindkopu izteikt šādā redakcijā:
Pasūtītājam jāveic avansa maksājums kā bezprocentu aizdevums sagatavošanās darbiem projektēšanai un būvdarbiem, līdzko Uzņēmējs ir iesniedzis neatsaucamu, beznosacījumu, pirmā pieprasījuma avansa maksājuma garantiju saskaņā ar šo apakšpunktu. Kopējais avansa maksājuma apjoms, iemaksu skaits, kā arī izmantojamās valūtas un proporcijas ir jānosaka Piedāvājuma pielikumā. Ja Piedāvājuma pielikumā nav norādīts citādāk un ja Darbu izpilde ir sadalīta vairākos Posmos, jeb būvniecības iecerēs, tad:
(i) Uzņēmējam ir tiesības saņemt pilnu avansu tikai pēc visu būvniecības ieceru Darbu uzsākšanas, vai
(ii) Uzņēmējs ir tiesīgs saņemt avansa daļu (apmērā, kas nepārsniedz uz attiecīgo būvniecības ieceri attiecināmo avansa daļu) pēc katras būvniecības ieceres Darbu uzsākšanas, ja Uzņēmējs reizē ar avansa daļas pieprasījumu samaksā Pasūtītājam izmaksas par katru papildu (t.i. Piedāvājuma pielikumā neparedzēto) avansa iemaksas reizi.
Ja Uzņēmējs vēlas avansu saņemt vairāk iemaksās nekā noteikts Piedāvājuma pielikumā, Uzņēmējam ir pienākums segt Pasūtītāja izmaksas par avansa iemaksu skaita palielināšanu – 50,00 EUR (piecdesmit euro) apmērā, ieskaitot PVN, par katru papildu avansa izmaksas reizi saskaņā ar Pasūtītāja iesniegto rēķinu par minēto pakalpojumu. Pasūtītājam ir tiesības pārskatīt šajā apakšpunktā noteikto izmaksu apmēru, kas tam rodas saistībā ar papildu avansa iemaksu skaita palielināšanu, par to paziņojot Uzņēmējam.

Ja un kamēr Pasūtītājs nav saņēmis avansa maksājuma garantiju vai ja kopējā avansa maksājuma summa Piedāvājuma pielikumā nav noteikta, šis apakšpunkts nav jāpiemēro.”

Apakšpunkta trešās rindkopas otro teikumu izteikt šādā redakcijā:
“Šo garantiju izdod Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde/ kredītiestādes filiāle/ārvalsts kredītiestādes filiāle vai apdrošināšanas sabiedrība/ārvalsts apdrošināšanas filiāle, kas Latvijas Republikas tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, un tai jāatbilst Speciālajiem noteikumiem pievienotajai atbilstošajai (kredītiestāde vai apdrošināšanas sabiedrība) veidnei. Ja  tiek iesniegta apdrošināšanas sabiedrības garantija, kas ir kā pielikums polisei, tad polisē ir jābūt norādei, ka šajā garantijā ietvertie nosacījumi ir prioritāri attiecībā pret jebkuriem apdrošināšanas noteikumiem. Garantijā nosakāms, ka Pasūtītāja pieprasījumam jābūt nosūtītam ne vēlāk kā Garantijas beigu datumā  un 70 dienas pēc paredzētā Darbu izpildes laika.”

Apakšpunkta piektās rindkopas (a) apakšpunktu izteikt šādā redakcijā: 
(a) “atskaitījumi tiek sākti ar pirmo starpmaksājumu;”

Apakšpunktu papildināt ar septīto rindkopu šādā redakcijā:
“Ja Uzņēmējs nav izņēmis visu Līgumā paredzēto avansa apjomu vienā maksājumā un Darbu izpildes gaitā tam rodas nepieciešamība pēc papildu avansa maksājuma (nepārsniedzot Piedāvājuma pielikumā norādīto apjomu), tas pirms katra avansa maksājuma saņemšanas iesniedz Pasūtītājam avansa maksājuma garantiju atbilstoši izmaksājamās avansa daļas apmēram, neņemot vērā dzēsto avansa apjomu. Izmaksājamā avansa apjoms jebkurā gadījumā nedrīkst pārsniegt atlikušo nesamaksāto Līguma cenas daļu. No brīža, kad atlikusī nesamaksātā Līguma cenas daļa kļūst vienāda ar nedzēstā avansa atlikumu, viss atlikušais maksājums tiek novirzīts avansa dzēšanai.” 


	14.3. Pieteikums starpmaksājumu apstiprinājumu saņemšanai
	Apakšpunkta pirmo rindkopu Izteikt šādā redakcijā:
“Uzņēmējam Būvdarbu izpildes laikā pēc katra mēneša beigām, bet ne vēlāk kā līdz kārtējā mēneša desmitajam datumam, jāiesniedz  Inženierim ar drošu elektronisko parakstu parakstīts Darbu izpildes akts, kas sastāv no elektroniskā formā atbilstoši faktiskajai situācijai aizpildītas Formas 2 un Formas 3, kurā norādīta otrajā rindkopā minētā informācija, kā arī jāpapildina ar Progresa ziņojumu, kas sagatavots saskaņā ar 4.21.apakšpunktu [Progresa ziņojumi].”

Apakšpunkta otrās rindkopas vārdu “Ziņojumā” aizstāt ar vārdiem “Darbu izpildes aktā ”un (c) apakšpunktu izteikt šādā redakcijā:
(c) “jebkura summa, kas atskaitāma ieturējuma nolūkos (ja tāda ir paredzēta Piedāvājuma pielikumā) un ko aprēķina, Piedāvājuma pielikumā norādīto ieturējuma procentu piemērojot iepriekš minētajai kopējai summai, līdz šādā veidā Pasūtītāja ieturētā summa sasniedz Piedāvājuma pielikumā norādītās Ieturējuma naudas limitu (ja tāds ir norādīts);”

Skaidrības labad – par Autoruzraudzību un par darba projektu izstrādi, kā arī citu Projektēšanas darbu veikšanu Būvdarbu laikā (ja attiecināms saskaņā ar Piedāvājuma pielikumu) Būvdarbu izpildes laikā Pasūtītājs maksā Uzņēmējam šajā punktā noteiktajā kārtībā.

Pēc Piedāvājuma pielikumā norādītās Projektēšanas darbu daļas, kas veicama pirms Būvdarbiem, pabeigšanas, Inženieris 14 dienu laikā izsniedz attiecīgo Projektēšanas darbu nodošanas un pieņemšanas paziņojumu. Pasūtītājs veic samaksu Uzņēmējam Piedāvājuma pielikumā norādītajā apmērā 28 dienu laikā no Projektēšanas darbu nodošanas un pieņemšanas paziņojuma izdošanas dienas un atbilstoša maksājuma pieprasījuma (rēķins vai cits līdzvērtīgs maksājuma pieprasījuma dokuments) saņemšanas.


	14.5.
Darbiem paredzētās iekārtas un materiāli
	Apakšpunkta pirmo rindkopu aiz vārdiem “kas nosūtīti uz Darbu izpildes vietu” papildināt ar vārdiem “vai materiālu piegādātāju noliktavu, ja attiecināms saskaņā ar Piedāvājuma pielikumā norādīto informāciju,”.

Apakšpunkta otrajā rindkopā vārdu un burtus  “(b) (i) vai (c) (i)” aizstāt ar vārdu un burtiem “(c) (i) vai (d) (i)”.

Apakšpunkta trešās rindkopas (a) apakšpunkta (ii) apakšpunktu izteikt jaunā redakcijā: 
(ii) “Iesniedzis ziņojumu par Izmaksām saistībā ar Iekārtu un Materiālu iepirkšanu un piegādi Darbu izpildes vietā vai materiālu piegādātāju noliktavā kopā ar nepieciešamajiem attaisnojuma dokumentiem; un”

Apakšpunkta trešās rindkopas (a) apakšpunktu papildināt ar (iii) un (iv) apakšpunktu:
(iii) “iesniedzis apliecinājumu par to, ka Iekārtas un Materiāli nav apgrūtināti ar lietu tiesībām; un
(iv) pirms Iekārtu un/ vai Materiālu iepirkšanas to iegādi ir saskaņojis ar Inženieri.”

Apakšpunkta trešās rindkopas (b) apakšpunktu dzēst.

Apakšpunkta trešās rindkopas (c) (ii) apakšpunktu aiz vārdiem “nodrošināti pret zaudējumiem, bojājumiem vai nolietošanos,” papildināt ar vārdiem “apdrošināti atbilstoši Līguma 18.2.punktam [Iekārtu un Materiālu apdrošināšana],”.

Papildināt apakšpunkta trešo rindkopu ar (d) apakšpunktu šādā redakcijā:
“vai 
(d) Iekārtas un Materiāli, kas iekļauti Iekārtu un Materiālu uzskaitījumā:
(i) saskaņā ar Piedāvājuma pielikumu ir tie, kas tiek apmaksāti, kad ir nogādāti materiālu piegādātāju noliktavā; un
(ii) ir nogādāti un pienācīgi noglabāti materiālu piegādātāju noliktavā un nodrošināti pret zaudējumiem, bojājumiem vai nolietošanos, apdrošināti atbilstoši Līguma 18.2.punktam [Iekārtu un Materiālu apdrošināšana], kā arī atbilst Līguma prasībām.”


	14.6. Starpmaksājumu 
apstiprinājumu izsniegšana
	Apakšpunkta pirmo rindkopu izteikt šādā redakcijā:
“Neviena summa netiek apstiprināta un apmaksāta pirms Pasūtītājs nav saņēmis un apstiprinājis Līguma izpildes nodrošinājumu un Līgumā noteiktās apdrošināšanas polises. Maksājuma pieprasījuma (rēķins  vai cits līdzvērtīgs maksājuma pieprasījuma dokuments) tiek nosūtīts uz Pasūtītāja e-pastu rekini@vni.lv. Uzņēmējs iesniedz Pasūtītājam rēķinu par Darbu izpildes aktā ietverto Darbu pieņemšanu 28 dienu laikā no Darbu izpildes akta abpusējas parakstīšanas vai pieņemšanas dienas, bet par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī – 28 dienu laikā no Būvobjekta nodošanas un pieņemšanas akta abpusējas parakstīšanas dienas vai Pieņemšanas – nodošanas apstiprinājuma izdošanas dienas. ”


	14.6. 1 Ikmēneša Darbu pieņemšana-nodošana
	Papildināt ar 14.6. 1 “Ikmēneša Darbu pieņemšana-nodošana” apakšpunktu šādā redakcijā:

“Izpildītos Darbus pieņem katru mēnesi šajā punktā norādītajā kārtībā. 

Pēc katra mēneša beigām, bet ne vēlāk kā līdz kārtējā mēneša desmitajam datumam, Uzņēmējs iesniedz Inženierim Darbu izpildes aktu elektroniskā formā, kas parakstīts ar drošu elektronisko parakstu, Inženiera apstiprinātā formā, kurā sniegta detalizēta informācija par iepriekšējā mēneša laikā izpildīto Darbu apjomiem un summām, kas, pēc Uzņēmēja domām, viņam pienākas, kopā ar pamatojošiem dokumentiem, kuros iekļauts attiecīgais progresa ziņojums šī mēneša laikā saskaņā ar 4.21.apakšpunktu [Progresa ziņojumi].”

Inženierim 14 dienu laikā no Darbu izpildes akta un pavadošo dokumentu saņemšanas brīža jāiesniedz Pasūtītājam apstiprinājums ikmēneša Darbu pieņemšanai vai noraidīšanai. Pasūtītājam Darbu izpildes akts ir jāparaksta 14 dienu laikā no Inženiera apstiprinājuma saņemšanas.

Ja Pasūtītājs neparaksta Darbu izpildes aktu šajā apakšpunktā minētajos termiņos, kā arī neiesniedz Uzņēmējam šī apakšpunkta piektajā rindkopā minēto pretenziju vai ar atbildīgo būvuzraugu saskaņotu Defektu aktu, uzskatāms, ka Pasūtītājs izpildītos Darbus ir pieņēmis šī apakšpunkta trešajā rindkopā minētā termiņa pēdējā dienā un Darbu izpildes akts stājās spēkā bez Pasūtītāja paraksta.

Ja Pasūtītājs nepieņem ikmēneša Darbus, tas iesniedz Uzņēmējam  rakstveida pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti, vai ar atbildīgo būvuzraugu saskaņotu Defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Uzņēmējs 14 dienu laikā no Defektu akta saņemšanas dienas iesniedz Pasūtītājam Uzņēmēja atbildīgā būvdarbu vadītāja parakstītus pamatotus rakstiskus iebildumus pret Defektu aktā norādītajām nepilnībām.

Ja Pasūtītājs nepiekrīt Uzņēmēja atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Darbu apjomiem vai defektiem būves konstrukcijās, tad Inženieris saskaņā ar 3.5. apakšpunktu [Lēmumi] izlemj jautājumu par faktiski izpildīto Darbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.

Ja Inženiera lēmums neapstiprina Pasūtītāja Defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis Inženiera lēmuma iesniegšanas dienā un Darbu izpildes akta parakstīšana nav nepieciešama. 

Ja Uzņēmējs piekrīt Defektu aktā Pasūtītāja norādītajām nepilnībām vai Inženiera lēmums apstiprina Defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu un specifiku,  meteoroloģiskos apstākļus, kā arī būvizstrādājumu piegādes termiņus. Ja puses nevar vienoties, termiņu Defektu novēršanai nosaka būvuzraugs. 

Ja Defekti ir konstatēti daļā Darbu, tad Pasūtītājs pieņem tos Darbus, kuru izpildē Defekti nav konstatēti. Pēc Defektu novēršanas izpildītos Darbus ietver nākamā mēneša Darbu izpildes aktā. Pēc Pasūtītāja pieprasījuma Uzņēmējs iesniedz precizētu Darbu izpildes aktu, iekļaujot tajā Darbus, kuros Defekti nav konstatēti.

Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī Defektu paziņošanas periodā izteikt pretenzijas par izpildīto Darbu Defektiem, trūkumiem un neatbilstībām, un Uzņēmējam ir pienākums novērst Defektu aktā norādītos vai Defektu paziņošanas periodā pieteiktos Darbu defektus, trūkumus un neatbilstības par saviem līdzekļiem.”


	14.7.
Samaksa
	Apakšpunkta pirmo rindkopu  izteikt šādā redakcijā:
“Pasūtītājs veic maksājumus Uzņēmējam šādā kārtībā:
(a) avansa maksājumu - 28 dienu laikā no dienas, kad Pasūtītājs ir saņēmis avansa maksājuma pieprasījumu un 4.2.apakšpunktā [Līguma izpildes nodrošinājums] un 14.2.apakšpunktā [Avansa maksājums] minētos dokumentus un Starpmaksājuma apstiprinājumu,
(b) katra Starpmaksājuma apstiprinājumā norādītā summa - 14 dienu laikā no dienas (jāizpildās abiem nosacījumiem), kad Pasūtītājam iestājās termiņš  Inženiera izsniegtā Starpmaksājuma apstiprinājuma parakstīšanai un Pasūtītājs ir saņēmis atbilstošu maksājuma pieprasījumu (rēķins vai cits līdzvērtīgs maksājuma pieprasījuma dokuments),
(c) par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī – 28 dienu laikā no Būvobjekta nodošanas un pieņemšanas akta parakstīšanas dienas un atbilstoša maksājuma pieprasījuma (rēķins vai cits līdzvērtīgs maksājuma pieprasījuma dokuments) saņemšanas,
(d) Beigu maksājumu (t.sk. neizlietoto Ieturējuma naudu pēc Defekta paziņošanas perioda beigām un Defektu paziņošanas periodā pieteikto garantijas darbu pilnīgas izpildes, ja tāda ir paredzēta un nav veikta tās izmaksa iepriekš) - 28 dienu laikā no dienas, kad Pasūtītājs ir saņēmis (jāizpildās abiem nosacījumiem) Inženiera izsniegto Beigu maksājuma apstiprinājumu un atbilstošu noslēguma maksājuma pieprasījumu (rēķins vai cits  līdzvērtīgs maksājuma pieprasījuma).”


	14.8.
Samaksas nokavējums

	Apakšpunktu  izteikt šādā redakcijā:
“Ja Pasūtītājs nepamatoti neveic samaksu saskaņā ar 14.7.apakšpunktu [Samaksa], Uzņēmējam ir tiesības prasīt no Pasūtītāja līgumsodu Piedāvājuma pielikumā noteiktajā apmērā.”


	14.9.
Ieturējuma naudas izmaksāšana
	Apakšpunktu  izteikt šādā redakcijā:
“Ja Piedāvājuma pielikumā norādīts, ka Uzņēmējs Defektu paziņošanas perioda saistību nodrošinās ar pirmā pieprasījuma kredītiestādes garantiju vai apdrošināšanas sabiedrības garantiju, šis apakšpunkts nav jāpiemēro. 
 
Ārvalstu finanšu instrumentu finansējuma piesaistes gadījumā (ir attiecināms Līguma 1.15. apakšpunkts [Ārvalstu finanšu instrumentu finansējums]) Uzņēmējs Defektu paziņošanas periodu saistību nevar izvēlēties nodrošināt Ieturējuma naudas veidā.

Ja Piedāvājuma pielikumā paredzēts, ka Uzņēmējs Defektu paziņošanas periodu saistību nodrošinās Ieturējuma naudas veidā, Pasūtītājs to samazina minimālā Defektu paziņošanas perioda trešā gada pirmajā mēnesī uz atlikušo Defektu paziņošanas periodu, nosakot tā apmēru līdz 2% no Līguma cenas, ja Defektu paziņošanas perioda pirmajos divos gados nav konstatēti Darbu defekti vai, ja Defekti ir konstatēti, Uzņēmējs un Pasūtītājs ir vienojušies par pieteikto Darbu defektu novēršanas termiņu. Pasūtītājs 28 dienu laikā no Uzņēmēja atbilstoša rēķina saņemšanas veic Ieturējuma naudas izmaksu Uzņēmējam. Ja ir izsniegts Posma Pieņemšanas-nodošanas apstiprinājums vai parakstīts Posma Būvobjekta pieņemšanas-nodošanas akts, Ieturējuma nauda tiek apstiprināta un izmaksāta proporcionāli. Šai proporcijai ir jābūt divām piektdaļām (40%) no proporcijas, kas ir aprēķināta, sadalot Posma novērtēto līguma vērtību ar novērtēto galīgo Līguma cenu.

Pēc pēdējā Defektu paziņošanas perioda beigu datuma Inženierim nekavējoties jāapstiprina atlikusī neizlietotās Ieturējuma naudas izmaksa Uzņēmējam. Ja ir izsniegts Posma Pieņemšanas-nodošanas apstiprinājums,  atlikušās neizlietotās Ieturējuma naudas attiecīgā daļa tiek apstiprināta un nekavējoties izmaksāta pēc šī Posma Defektu paziņošanas perioda beigu datuma. Šai proporcijai ir jābūt divām piektdaļām (40%) no proporcijas, kas ir aprēķināta, sadalot Posma vai daļas novērtēto Līguma vērtību ar novērtēto galīgo Līguma cenu.

Aprēķinot šīs proporcijas, nedrīkst ņemt vērā nekādus labojumus, kas ir veikti saskaņā ar 13.7. apakšpunktu [Korekcijas saistībā ar izmaiņām normatīvajos aktos] un 13.8. apakšpunktu [Korekcijas saistībā ar izmaiņām Izmaksās]. 

Pasūtītājam ir tiesības izmantot Ieturējuma naudu jebkuru Pasūtītāja no Līguma vai normatīvajiem aktiem izrietošu Pasūtītāja prasījumu segšanai, t.sk. par Līguma Speciālo noteikumu pielikumā “VAS “Valsts nekustamie īpašumi” darba aizsardzības prasības uzņēmējiem, veicot būvdarbus” un “Par VAS "Valsts nekustamie īpašumi" darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktajiem un Pasūtītāja vai Inženiera fiksētajiem pārkāpumiem, Pasūtītājs ir tiesīgs samazināt ieturējuma naudas izmaksu.

Uzņēmējam ir tiesības pēc Būvobjekta nodošanas un pieņemšanas akta parakstīšanas vai Darbu Pieņemšanas un nodošanas apstiprinājuma izdošanas lūgt Pasūtītāju atmaksāt Ieturējuma naudu ar nosacījumu, ka tas ir pagarinājis Līguma 4.2.apakšpunktā [Līguma izpildes nodrošinājums] minēto garantiju līdz Defektu paziņošanas perioda paredzamajam beigu datumam un vēl 70 dienas pēc Defektu paziņošanas perioda paredzamā beigu datuma vai Pasūtītājam ir iesniedzis  pirmā pieprasījuma, neatsaucamu, beznosacījuma garantijas laika garantiju saskaņā ar Speciālajos noteikumos pievienoto atbilstošo (kredītiestādes vai apdrošināšanas sabiedrības) veidni, nepieciešamības gadījumā to koriģējot tādējādi, lai tiktu izņemti noteikumi, kas attiecas vienīgi uz Darbu izpildes laiku, kura ir spēkā līdz Defektu paziņošanas perioda paredzamajam beigu datumam un vēl 70 dienas pēc Defektu paziņošanas perioda paredzamā beigu datuma.”


	14.10.
Ziņojums par Darbu pabeigšanu

	Apakšpunkta pirmajā rindkopā skaitli un vārdus
“84 dienu laikā”
aizstāt ar skaitli un vārdiem
“14 dienu laikā”
un vārdus
“sešos eksemplāros”
aizstāt ar vārdiem 
“elektroniskā formā parakstīts ar drošu elektronisko parakstu”.


	14.11.
Pieteikums beigu maksājuma apstiprinājuma saņemšanai
	Apakšpunktā vārdus
“sešos eksemplāros”
aizstāt ar vārdiem 
“elektroniskā formā parakstīts ar drošu elektronisko parakstu”

Dzēst apakšpunkta trešās rindkopas pēdējo teikumu.


	14.16. Tiešie maksājumi Apakšuzņēmējiem
	Vispārīgos noteikumus papildināt ar jaunu 14.16.apakšpunktu “Tiešie maksājumi Apakšuzņēmējiem” šādā redakcijā:
“Pasūtītājam ir tiesības pēc Apakšuzņēmēja pieprasījuma veikt tiešus maksājumus par Apakšuzņēmēja sniegtajiem pakalpojumiem, piegādēm vai būvdarbiem piegādātājam, kurus Uzņēmējs ir pieņēmis un kuru apmaksas termiņš tiek kavēts, sekojošā noteiktajā kārtībā.

Pasūtītājs, saņemot Apakšuzņēmēja pieprasījumu par Apakšuzņēmēja sniegto pakalpojumu, piegāžu vai būvdarbu Uzņēmējam apmaksu tieši Apakšuzņēmējam, veic Apakšuzņēmēja tiešo maksājumu Apakšuzņēmējam, 28 dienu laikā no attiecīgā pieprasījuma, rēķina un citu samaksai nepieciešamo dokumentu saņemšanas dienas, ja iestājas visi turpmāk norādītie apstākļi:
(a) Uzņēmējs ir pieņēmis Apakšuzņēmēja sniegtos pakalpojumus, piegādes vai būvdarbus, Apakšuzņēmēja sniegto pakalpojumu un šo faktu apliecina attiecīgs no Uzņēmēja puses parakstīts dokuments;
(b) Pasūtītājs ir pieņēmis un apmaksājis no Uzņēmēja, Apakšuzņēmēja sniegtos pakalpojumus, piegādes vai būvdarbus, Līgumā noteiktajā kārtībā;
(c) Uzņēmējs ir nokavējis Apakšuzņēmēja sniegto pakalpojumu, piegāžu vai būvdarbu apmaksas termiņu un Apakšuzņēmējs šo faktu pierāda ar attiecīgu dokumentu (piemēram līgums, pavadzīme, akts), kurā noteikti attiecīgi apmaksas termiņi;
(d) (a), (b) un (c) minētos dokumentus Pasūtītājs saņēmis kopā ar Apakšuzņēmēja tiešā maksājuma pieprasījumu valsts valodā, bet, ja attiecīgais dokuments ir svešvalodā tam pievienojams Ministru kabineta noteiktajā kārtībā vai notariāli apliecināts tulkojums valsts valodā;
(e) Pasūtītājs nav izmaksājis visu Uzņēmējam pienākošos Līguma cenu, kā arī Līguma cenas atlikums garantē Pasūtītājam Līgumā noteikto ieturējumu un atskaitījumu veikšanas pietiekamību;
(f) Pasūtītājs ir saņēmis no Uzņēmēja vai Apakšuzņēmēja (kopā ar tiešā maksājuma pieprasījumu) attiecīgu Izpilddokumentāciju;
(g) Apakšuzņēmējs ir iesnidzis Pasūtītājam attiecīgu rēķinu;
(h) Izmaksājamās summas Apakšuzņēmējam apmērs nepārsniegs attiecīgās Līguma cenas pozīciju.

Pasūtītājs pēc tiešā maksājuma veikšanas Apakšuzņēmējam, par attiecīgo summu samazina nākamo maksājumu Uzņēmējam.

Pasūtītājs pirms Apakšuzņēmēja rēķina apmaksas informē par šādu pieprasījumu Uzņēmēju un ļauj tam izteikt viedokli par pieprasījuma pamatotību, ne vēlāk kā 7 dienu laikā.

Ja Uzņēmējs nepilda Līguma 4.1. apakšpunktā [Uzņēmēja vispārējās saistības] noteikto pienākumu veikt samaksu Apakšuzņēmējam, Pasūtītājs ir tiesīgs prasīt no Uzņēmēja līgumsodu  Piedāvājuma pielikumā noteiktajā apmērā par katru konstatēto gadījumu.”


	14.17. Darbu mērīšanas un novērtēšanas metode

	Vispārīgos noteikumus papildināt ar jaunu 14.17.apakšpunktu “Darbu mērīšanas un novērtēšanas metode” šādā redakcijā:

“Puses vienojas mērīt izpildītos Būvdarbus, lai novērtētu Būvdarbu progresu un pareizi noteiktu ikmēneša maksājamo summu.

Izpildītie Būvdarbi tiks mērīti procentos (no 0% līdz 100%) no izpildītās Būvdarbu daļas. Izpildītā Būvarbu daļa tiks aprēķināta saskaņā ar Uzņēmēja iesniegto Līguma cenas detalizāciju, t.i., Līguma cenas detalizācija paredzēs Darbu veidu, apjomu un maksājamo Akceptētās Līguma summas daļu, kas jāmaksā par attiecīgo Darbu daļu, un ikmēneša maksājamā summa tiek aprēķināta procentuāli no izpildītā Darbu apjoma attiecīgajā mēnesī.

Ikmēneša maksājamās summas noteikšanai Uzņēmējs vizuāli nomēra iepriekšējā mēnesī paveiktos Būvdarbus un norāda tos Ziņojumā. Uzņēmējs vismaz 3 dienas pirms mērījumu veikšanas informē Pasūtītāju un Inženieri par mērījumu veikšanu, lai viņi varētu piedalīties mērījumos un pārbaudēs.” 


	15.2.
Līguma pārtraukšana no Pasūtītāja puses
	Apakšpunkta pirmās rindkopas (d) un (e) apakšpunktus izteikt šādā redakcijā:
(d) “nodevis tālāk Līguma saistības bez nepieciešamās saskaņošanas.
(e) bankrotē vai kļūst maksātnespējīgs, ir sācis likvidācijas procesu, vienojas ar saviem kreditoriem vai kreditoru interesēs veic uzņēmējdarbību ar citas personas vārdu, vai ja jebkurai darbībai vai notikumam (saskaņā ar Piemērojamo likumu) ir līdzīga ietekme šajā apakšparagrāfā minētajam, tajā skaitā ir zaudējis licences, sertifikātus vai citas atļaujas, kas ir priekšnoteikums, lai veiktu attiecīgos Darbus.”

Apakšpunkta pirmo rindkopu papildināt ar jaunu (g), (h) un (i) apakšpunktu šādā redakcijā:
(g) “Uzņēmēja piedāvāto ārvalstu speciālistu profesionālā kvalifikācija  līdz Darbu uzsākšanai nav atzīta vai nav saņemta atļauja likumā  “Par reglamentētajām profesijām un profesionālās kvalifikācijas atzīšanu” noteiktajā kārtībā un gadījumos un/vai attiecīgie speciālisti nav reģistrēti Būvniecības informācijas sistēmas būvspeciālistu reģistrā, un ja šie speciālisti netiek nomainīti  saskaņā ar Piemērojamo likumu;
(h) tam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt;
(i) tam ir vairākkārtīgi piemērots Līguma Speciālo noteikumu pielikumā  “VAS “Valsts nekustamie īpašumi” darba aizsardzības prasības uzņēmējiem, veicot būvdarbus” un “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktais līgumsods par tādiem pārkāpumiem, kuri rada tiešus draudus nodarbināto drošībai un veselībai. Ar tiešiem draudiem nodarbināto drošībai un veselībai saprotams darba vides risks, kas novedis vai var novest pie nodarbinātā nāves vai pie tā, ka viņa veselībai tiek nodarīti smagi traucējumi.”
 
Apakšpunkta otrās rindkopas otro teikumu izteikt šādā redakcijā:
“Taču (e), (f) vai (h) apakšpunktā minētajos gadījumos Pasūtītājs, iesniedzot paziņojumu, var pārtraukt Līgumu nekavējoties.” 

Apakšpunktu papildināt ar astoto rindkopu šādā redakcijā:
“Uzņēmēja rīcība, kas atbilst kādam no šī apakšpunktā uzskaitītajiem gadījumiem, ir atzīstama par atteikšanos no autoruzraudzības veikšanas, un tādejādi Pasūtītājam ir tiesības nodot autoruzraudzības veikšanu citam atbilstošās jomas speciālistam vai komersantam, kas nodarbina atbilstošas jomas speciālistu.”


	15.3. Vērtības noteikšana Līguma pārtraukšanas datumā
	Apakšpunktu  izteikt šādā redakcijā:
“Cik drīz vien praktiski iespējams, pēc Līguma pārtraukšanas paziņojuma stāšanās spēkā atbilstoši 15.2. apakšpunktam [Līguma pārtraukšana no Pasūtītāja puses] Inženierim jārīkojas saskaņā ar 3.5. apakšpunktu [Lēmumi], lai vienotos vai izlemtu par faktiski izpildītajiem un Pasūtītājam pieņemamajiem Darbiem, Precēm un Dokumentiem un to vērtību, kā arī citām summām, kas pienākas Uzņēmējam par darbiem, kas izpildīti saskaņā ar Līgumu.

Pēc Inženiera lēmuma pieņemšanas, Puses paraksta Darbu izpildes aktu. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā apakšpunktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību. Puses strīdu risina piemērojot Līguma 14.6. 1 apakšpunktā [Ikmēneša Darbu pieņemšana-nodošana] noteikto kārtību.”


	15.4. Samaksa pēc Līguma pārtraukšanas
	Apakšpunkta pirmās rindkopas (c) apakšpunktu izteikt šādā redakcijā:
(c) “pieprasīt Uzņēmējam atlīdzināt visus zaudējumus un izdevumus, kas radušies Pasūtītājam, kā arī jebkādas papildu izmaksas saistībā ar Darbu pabeigšanu, pēc tam kad ir noteikta Uzņēmējam izmaksājamā summa saskaņā ar 15.3.apakšpunktu [Vērtības noteikšana Līguma pārtraukšanas datumā] un parakstīts Darbu izpildes akts. Pēc visu šo zaudējumu, izdevumu un papildu izmaksu atskaitīšanas Pasūtītājs izmaksā atlikumu Uzņēmējam 14 dienu laikā no dienas, kad Puses ir parakstījušas 15.3. apakšpunktā [Vērtības noteikšana Līguma pārtraukšanas datumā] minēto Darbu izpildes aktu par faktiski izpildītajiem Darbiem un Uzņēmējs ir iesniedzis Līguma noteikumiem un šajā punktā minētajam aktam atbilstošu rēķinu.”

Apakšpunkta pirmo rindkopu papildināt ar (d) apakšpunktu šādā redakcijā:
(d) “Ja Līgums tiek pārtraukts Uzņēmēja pārkāpumu dēļ, Defektu paziņošanas perioda saistību nodrošinājums, kas iesniegts  kā pirmā pieprasījuma kredītiestādes vai apdrošināšanas sabiedrības garantija, 5% apmērā no izpildīto un pieņemto Darbu vērtības paliek Pasūtītāja rīcībā faktiski izpildīto būvdarbu garantijas nodrošināšanai un tiek samazināts, ievērojot Līgumā noteiktos termiņus un kārtību. Ja Uzņēmējs Defektu paziņošanas perioda saistību izvēlējies nodrošināt ar Ieturējuma naudu, Ieturējuma nauda Uzņēmējam netiek izmaksāta. Neizlietotā Defektu paziņošanas perioda Ieturējuma nauda tiek izmaksāta Uzņēmējam, ievērojot Līgumā noteiktos termiņus un kārtību.”


	16.1.
Uzņēmēja tiesības apturēt Darbu izpildi

	Apakšpunkta pirmo rindkopu izteikt šādā redakcijā:
“Ja Inženieris nav apstiprinājis maksājumu saskaņā ar 14.6.apakšpunktu [Starpmaksājumu apstiprinājumu izsniegšana], Uzņēmējs var apturēt Darbu izpildi (samazināt Darbu izpildes tempu), līdz brīdim, kad Uzņēmējs saņem maksājumu apstiprinājumu, ne vēlāk kā 21 dienu pirms Darbu izpildes apturēšanas nosūtot paziņojumu Pasūtītājam.”


	16.2.
Līguma pārtraukšana no Uzņēmēja puses
	Apakšpunkta pirmās rindkopas (a)  un (d) apakšpunktu dzēst.

Otro rindkopu izteikt šādā redakcijā:
“Ja saistību pārkāpums un tā sekas nav novērsti 28 dienu laikā no dienas, kad Pasūtītājs ir saņēmis Uzņēmēja pretenziju, Uzņēmējs ar otru pretenziju, kas iesniegta turpmāko 21 dienu laikā, var atkāpties no Līguma. Taču (g) un (f) apakšpunktā minētajos gadījumos Uzņēmējs, iesniedzot paziņojumu, var pārtraukt Līgumu nekavējoties. Uzņēmējam šādā gadījumā jāpamet Darbu izpildes vieta.”


	16.3. Darbu izpildes pārtraukšana un Uzņēmēja aprīkojama izvešana
	Apakšpunkta pirmo rindkopu papildināt ar jaunu (d) apakšpunktu šādā redakcijā:
(e) “jāatdod Pasūtītājam Objekts, par to parakstot attiecīgu pieņemšanas-nodošanas aktu.”

Apakšpunktu papildināt ar otro rindkopu šādā redakcijā:
“Gadījumā, ja Uzņēmējs labprātīgi neatbrīvo Būvlaukumu un neatdod Objektu Pasūtītājam Pasūtītāja norādītajā termiņā, Pasūtītājam ir tiesības paša spēkiem (t.sk., pieaicinot attiecīgos būvspeciālistus un apsardzi, ja nepieciešams) pārņemt izpildītos Darbus, Būvlaukumu un Objektu, un visus Objektā esošos būvizstrādājumus, Materiālus un Iekārtas, attiecīgi dokumentējot pārņemšanas procedūru, t.sk., vienpusēji parakstot attiecīgo pieņemšanas-nodošanas aktu, kurš ir saistošs abām Pusēm, un kura parakstīšanas laiks kalpo kā atskaites datums Defektu paziņošanas perioda sākumam attiecībā uz izpildītajiem un pārņemtajiem Darbiem. Šādā gadījumā visas Būvlaukumā atstātās Uzņēmēja mantas un aprīkojums uzskatāms par atmestu Civillikuma izpratnē un Pasūtītājs ar to var rīkoties pēc sava brīva ieskata (t.sk., atsavināt un paturēt saņemto summu, vai utilizēt). Šī rindkopa piemērojama arī gadījumos, ja Uzņēmējs labprātīgi neizpilda darbības, kas noteiktas 15.2. apakšpunktā [Līguma pārtraukšana no Pasūtītāja puses] attiecībā uz Darbu izpildes vietas tūlītēju pamešanu.”


	16.4. Samaksa Līguma pārtraukšanas gadījumā
	Apakšpunkta (b) apakšpunktu izteikt šādā redakcijā:
(b) “jāsamaksā Uzņēmējam saskaņā ar 19.6. apakšpunktu [Iespēja pārtraukt Līgumu, maksājumi un atbrīvošana no saistību pildīšanas] 14 dienu laikā no dienas, kad Puses ir parakstījušas 15.3. apakšpunktā [Vērtības noteikšana Līguma pārtraukšanas datumā] minēto Darbu izpildes aktu par faktiski izpildītajiem Darbiem, ja Uzņēmējs ir iesniedzis Līguma noteikumiem un šajā punktā minētajam aktam atbilstošu rēķinu.”


	16.41 Līguma pārtraukšana
	Vispārīgos noteikumus papildināt ar 16.1 punktu “Līguma pārtraukšana” šādā redakcijā:
“Pusēm ir tiesības pirms Izpildes laika beigām pārtraukt Līgumu abpusēji vienojoties, par to noslēdzot rakstveida vienošanos. Samaksa tiek veikta saskaņā ar 19.6. apakšpunktu [Iespēja pārtraukt Līgumu, maksājumi un atbrīvošana no saistību pildīšanas] 14 dienu laikā no dienas, kad Puses ir parakstījušas 15.3. apakšpunktā [Vērtības noteikšana Līguma pārtraukšanas datumā] minēto Darbu izpildes aktu par faktiski izpildītajiem  Darbiem, ja Uzņēmējs ir iesniedzis Līguma noteikumiem un šajā punktā minētajam aktam atbilstošu rēķinu. Rēķinam pievieno garantijas saistību nodrošinājumu (bankas vai apdrošinātāja garantiju) par faktiski izpildītiem un Pasūtītāja pieņemtajiem Darbiem, kas paliek Pasūtītāja rīcībā faktiski izpildīto Darbu Defektu novēršanas nodrošināšanai. Defektu paziņošanas perioda neizmantotais naudas ieturējums (ja tāds ir paredzēts) tiek izmaksāts Uzņēmējam, ievērojot Līgumā noteikto kārtību.”


	17.3. Pasūtītāja riski
	Apakšpunktā (a) un (h) punktu papildināt ar vārdu “Valstī”.

	17.4. Pasūtītāja risku iestāšanās sekas
	Apakšpunkta otrās rindkopas (b) apakšpunkta otrajā teikumā vārdus
“pieņemamu peļņas procentu”
aizstāt ar vārdiem 
“saprātīgu peļņu”.


	17.6. Atbildības ierobežošana
	Apakšpunkta pirmās divas rindkopas izteikt šādā redakcijā:
“Neviena no Pusēm nav atbildīga otras Puses priekšā par zaudētām iespējām izmantot jebkādus Darbus, par zaudētiem ieņēmumiem, zaudētiem līgumiem vai jebkādiem netiešiem zaudējumiem vai bojājumiem, kas radušies otrai Pusei saistībā ar Līgumu, izņemot, ja tie ir norādīti 8.7. apakšpunktā [Darbu izpildes nokavējuma līgumsods], 15.4. apakšpunktā [Samaksa pēc Līguma pārtraukšanas] un 17.1. apakšpunktā  [Aizsardzība].”

Kopējā Uzņēmēja atbildība pret Pasūtītāju saskaņā vai saistībā ar Līgumu, izņemot, kas noteikta 4.19.apakšpunktā [Elektrība, ūdens un gāze], kā arī saistībā ar 4.20.apakšpunktu [Pasūtītāja iekārtas un bezmaksas materiāli], 8.7.apakšpunktu [Darbu izpildes nokavējuma līgumsods], 17.1.apakšpunktu [Aizsardzība] un 17.5.apakšpunktu [Intelektuālā un rūpnieciskā īpašuma tiesības] nedrīkst pārsniegt Akceptēto Līguma summu vai Līguma cenu (atkarībā no tā, kura ir lielāka).”

Apakšpunktu papildināt ar ceturto rindkopu šādā redakcijā:
“Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus un/vai izdevumus.”


	17.7. Personas datu aizsardzība
	Vispārīgos noteikumus papildināt ar jaunu 17.7.apakšpunktu “Personas datu aizsardzība” šādā redakcijā:
“Līguma izpildes ietvaros, tai skaitā, veicot savstarpēju fizisko personu datu nodošanu – pieņemšanu un secīgu apstrādi nolūkā nodrošināt šī Līguma izpildi, Uzņēmējs un Pasūtītājs fizisko personu datu apstrādi regulējošo normatīvo aktu kontekstā ir atsevišķi personas datu apstrādes pārziņi. 

Uzņēmējs un Pasūtītājs nodrošina fizisko personu datu apstrādi saskaņā ar šo Līgumu un fizisko personu datu apstrādi regulējošiem normatīviem aktiem, tai skaitā:
(a) datu subjektu atbilstoši regulas “EIROPAS PARLAMENTA UN PADOMES REGULA (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” 13. un 14. pantam informē tā Puse, kas personas datus iegūst;
(b) datu subjekta pieprasījuma gadījumā, atbildi noteiktajā termiņā gatavo tā Puse, kura ir saņēmusi datu subjekta pieprasījumu;
(c) datu subjekta tiesību īstenošanu katra Puse nodrošina attiecībā uz to personas datu apstrādi, ko tā veic līdz personas datu nodošanai otrai Pusei;
(d) katra Līguma puse īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek saskaņa ar fizisko personu datu apstrādi regulējošiem normatīviem aktiem.

Puses pēc attiecīga otras Puses rakstiska pieprasījuma nodrošina viena otrai nepieciešamo atbalstu personas datu aizsardzības pārkāpumu un datu subjektu pieprasījumu gadījumos (personas datu aizsardzības pārkāpuma gadījumā – ne vēlāk kā 24  stundu laikā, citos gadījumos – ne vēlāk kā 2 nedēļu laikā).

Uzņēmējs un Pasūtītājs nav atbildīgi par iespējamiem otras Puses personas datu aizsardzības pārkāpumiem, kas saistībā ar šī Līguma  izpildi notikuši līdz brīdim, kad otra Puse personas datus ir nodevusi attiecīgi Pasūtītājam vai Uzņēmējam.”


	18.1.
Vispārējās prasības attiecībā uz apdrošināšanu

	Apakšpunkta otro rindkopu izteikt šādā redakcijā:
“Kad apdrošinātāja Puse ir Uzņēmējs, katrs apdrošināšanas līgums ir jāslēdz un jāiesniedz saskaņā ar Iepirkuma procedūras dokumentos noteiktajiem noteikumiem. Šiem Iepirkuma procedūras dokumentos noteiktajiem noteikumiem ir piešķirta prioritāte attiecībā uz šī punkta noteikumiem.”

Sestās rindkopas (b) apakšpunktu izteikt šādā redakcijā:
(b) “šajā punktā minēto apdrošināšanas polišu kopijas.”


	18.2. Iekārtu un Materiālu apdrošināšana
	Apakšpunkta nosaukumu izteikt šādā redakcijā: “Iekārtu un Materiālu apdrošināšana” un apakšpunktu šādā redakcijā:

Ja atbilstoši 14.5 [Darbiem paredzētās iekārtas un materiāli] (c) (i) un/ vai (d) (i) apakšpunktam  Piedāvājuma pielikumā vai Tehniskajā specifikācijā ir iekļauts Iekārtu un Materiālu saraksts, turpmāk piemērojami šī apakšpunkta nosacījumi.
 
Uzņēmējam ir pienākums apdrošināt Iekārtas un Materiālus, kas iekļauti Iekārtu un Materiālu saraktā atbilstoši Līguma Piedāvājuma pielikumā noteiktajam attiecībā uz 14.5 (Iekārtas un Materiāli samaksa par kuriem tiek veikta, kad tie piegādāti Darbu izpildes vietā vai piegādātāju noliktavā) apakšpunktu, un kas nogādāti un uzglabāti Darbu izpildes vietā vai materiālu piegādātāju noliktavā, par summu, kas nav mazāka par pilnu atjaunošanas izmaksu apjomu, ieskaitot piegādi Darbu izpildes vietā. Šī apdrošināšana Pasūtītājam jāiesniedz līdz dienai, kad atbilstoši Līguma noteikumu 14.5.apakšpunktam [Darbiem paredzētās iekārtas un materiāli] Uzņēmējs iesniedz Inženierim starpmaksājumu apstiprinājumu, kurā ir iekļauta summa par Iekārtām un materiāliem, kas piegādāti Darbu izpildes vietā  vai nogādāti materiālu piegādātāju noliktavā, un jāuztur spēkā līdz Darbu Pieņemšanas – nodošanas apstiprinājuma izdošanas vai Būvobjekta pieņemšanas – nodošanas akta parakstīšanas datumam.

Apdrošināšanas nosacījumos jābūt iekļautai aizsardzībai pret Iekārtu un Materiālu zaudējumiem un  bojājumiem un / vai pilnīgu bojāeju, par kuriem jāatbild Uzņēmējam un ko izraisījuši pirms Darbu Pieņemšanas – nodošanas apstiprinājuma izsniegšanas  vai Būvobjekta pieņemšanas – nodošanas akta parakstīšanas radušies apstākļi, un pret zaudējumiem un bojājumiem un/vai pilnīgu bojāeju, ko izraisījis Uzņēmējs veicot jebkuras citas darbības (ieskaitot 11.punktā [Atbildība par defektiem] minēto).

Iekārtu un Materiālu apdrošināšanas līgumam jābūt noslēgtam tikai par šā Līguma izpildi, un tas ir noslēdzams Uzņēmējas un Pasūtītāja vārdā. Puses vienojas, ka apdrošināšanas atlīdzības izmaksas gadījumā saņemto apdrošināšanas atlīdzību Pasūtītājs pārskaita Uzņēmējam 10 dienu laikā no atlīdzības saņemšanas brīža vai pirms atlīdzības izmaksas Pasūtītājs iesniedz piekrišanu apdrošinātājiem atlīdzības ieskaitīšanai Uzņēmēja kontā ar vienīgo mērķi novērst zaudējumus vai bojājumus, vai pilnu bojāeju. Tāpat apdrošināšanai jāietver visi riski pret zaudējumiem un bojājumiem un/vai pilnu bojāeju, kas radušies 17.3.apakšpunktā [Pasūtītāja riski] neminēto iemeslu dēļ.”


	18.3. līdz 18.4.
	Apakšpunktus dzēst.


	19.4. Nepārvaramas varas apstākļu 
sekas
	Apakšpunktu papildināt ar trešo rindkopu šādā redakcijā:
“Skaidrības labad – darbības vai lēmumi (akti), ko pieņēmušas valsts vai pašvaldību iestādes vai institūcijas, vai personas, kuras izdod tehniskos noteikumus vai  jebkuras licences, apliecinājumus utt., nav uzskatāmi par nepārvaramas varas apstākļiem, ja minētie subjekti rīkojas normatīvo aktu ietvaros.”


	19.6. Iespēja pārtraukt Līgumu, maksājumi un atbrīvošana no saistību pildīšanas
	Apakšpunkta otrās rindkopas (e) apakšpunktu dzēst.

	20.1. Uzņēmēja prasījumi
	Apakšpunkta piekto rindkopu izteikt šādā redakcijā:
“28 dienu laikā, kopš brīža kad Uzņēmējs ir sniedzis paziņojumu Inženierim par Izpildes laika pagarinājumu un vai papildu samaksu, Uzņēmējs iesniedz Pasūtītājam detalizētu prasījumu, kas ietver paskaidrojošu informāciju attiecībā uz prasījuma pamatu un pieprasīto laika pagarinājumu un/ vai papildu samaksu. Pasūtītājam 28 dienu laikā kopš detalizēta prasījuma iesniegšanas ir jālemj vai ir Uzņēmēja norādītais pamats ir pietiekams, lai rosinātu Līguma grozījumus, ņemot vērā Līguma noteikumus vai publiskos iepirkumus regulējošo tiesību aktu normas.”

Apakšpunkta sesto, septīto un astoto rindkopu dzēst.


	20.2. līdz 20.5.
	Apakšpunktus dzēst.


	20.6.
Arbitrāža

	Apakšpunkta nosaukumu izteikt šādā redakcijā: “Tiesa” un apakšpunktu šādā redakcijā:
“Jebkuru strīdu, kura risinājumu Pusēm neizdodas panākt savstarpēju pārrunu ceļā, tiek nodots izskatīšanai tiesā saskaņā ar Latvijas Republikas normatīvajiem tiesību aktiem.”


	20.7. un 20.8.
	Apakšpunktus dzēst.


	21.1. Dokumentu pārziņa un iesniegšana
	Vispārīgos noteikumus papildināt ar 21.1.apakšpunktu “21.1. Dokumentu pārziņa un iesniegšana” šādā redakcijā:
Puses vienojas, ka Līguma izpildē tiks izmantotas šiem noteikumiem pievienotos dokumentos iekļautās veidnes:
(a) Līguma izpildes nodrošinājuma veidnes (4.2.apakšpunkts);
(b) Avansa maksājuma garantijas veidnes (14.2.apakšpunkts);
(c) Darbu izpildes vietas pieņemšanas un nodošanas akts (8.1.apakšpunkts); 
(d) Būvobjekta nodošanas un pieņemšanas akts (10.1.apakšpunkts);
(e) Apliecinājums par autora mantisko tiesību nodošanu (1.10. apakšpunkts).




	Uzņēmējs:
	Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds>
	<Pasūtītāja nosaukums>
<paraksta tiesīgās personas amats, vārds un uzvārds>

	
_________________________________
(paraksts*)
	
_________________________________
(paraksts*)





*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.


(a) pielikums līgumam

Speciālo noteikumu pielikums ___________:
Būvdarbu līguma izpildes nodrošinājuma veidnes paraugs (apdrošinātājam)


<apdrošināšanas sabiedrības/ ārvalsts apdrošināšanas filiāles nosaukums, reģistrācijas numurs, juridiskā adrese, e-pasta adrese> (turpmāk – Apdrošinātājs)

Kam: <Pasūtītāja nosaukums> <reģistrācijas numurs> <adrese> (turpmāk – Apdrošinātais)

PIRMĀ PIEPRASĪJUMA, NEATSAUCAMA, BEZNOSACĪJUMA LĪGUMA (SAISTĪBU) IZPILDES GARANTIJA

<Vietas nosaukums>, <gads>.gada <datums>.<mēnesis>

<gads>.gada <datums>.<mēnesis> noslēgtais līgums „<Līguma nosaukums>” (Nr.<līguma numurs>; turpmāk – Līgums).
Līguma objekts: ____________________.

Mēs zinām, ka ___________________ <Uzņēmēja nosaukums> <reģistrācijas numurs> <adrese> (turpmāk – Apdrošinājuma ņēmējs) noslēdza Līgumu, kurā ir noteikts, ka Apdrošinājuma ņēmējam ir pienākums iesniegt Apdrošinātajam Līguma (saistību) izpildes garantiju (turpmāk – Izpildes garantija) uz termiņu, kas noteikts Līgumā.

Ar šo izdoto Izpildes garantiju Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) apņemas izmaksāt Apdrošinātajam <summa cipariem> EUR (<summa vārdiem> euro) apdrošināšanas atlīdzību pēc Apdrošinātā pirmā rakstiskā pieteikuma. Apdrošinātājs apdrošināšanas atlīdzību apņemas izmaksāt Apdrošinātajam pamatojoties uz šajā Izpildes garantijā atrunātajiem noteikumiem. Šajā Izpildes garantijā atrunātie noteikumi ir jāievēro Apdrošinātājam un citiem subjektiem, kas darbojas Apdrošinātāja vārdā.

Ar šo izdoto Izpildes garantiju un apdrošināšanas polisi Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām apliecina, ka šīs Izpildes garantijas ietvaros par apdrošināšanas gadījumu tiks uzskatīta jebkura Apdrošinājuma ņēmēja Līgumā noteikto saistību pilnīga vai daļēja neizpilde, līdz galam neizpildīta saistība vai nepienācīga saistību izpilde, t.sk., bet ne tikai:
· ja Apdrošinājuma ņēmējs nav pagarinājis šo Izpildes garantiju, tai skaitā, ja tas nav izdarīts, jo Apdrošinājuma ņēmējam iestājusies maksātnespēja, gadījumā, ja <____> dienas pirms Izpildes garantijas beigu datuma saskaņā ar Līguma noteikumiem nav izdots Līguma izpildes apstiprinājums[footnoteRef:9]/ parakstīts Būvobjekta nodošanas un pieņemšanas akts vai izsniegts Darbu pieņemšanas-nodošanas apstiprinājums[footnoteRef:10]; [9:  Ja Piedāvājuma pielikumā ir norādīts, ka Uzņēmējs Defektu paziņošanas periodu nodrošinās ar pirmā pieprasījuma kredītiestādes garantiju vai  apdrošināšanas sabiedrības garantiju.]  [10:  Ja Piedāvājuma pielikumā ir norādīts, ka Uzņēmējs Defektu paziņošanas periodu nodrošinās ar ieturējuma naudu.] 

· ar Līgumu neuzsākti vai nepabeigti darbi, kas ir bijuši jāizpilda, t.sk. visu iespējamo trūkumu novēršanai vai izlabošanai saskaņā ar Līgumu;
· ar Līgumu neizpildītās vai līdz galam neizpildītās garantijas saistības visu iespējamo defektu novēršanai vai izlabošanai saskaņā ar Līgumu[footnoteRef:11]; [11:  Iekļauj, ja Uzņēmējs izvēlējies Defektu paziņošanas periodu nodrošināt ar apdrošināšanas sabiedrības garantiju.] 

· ar Līgumu noteiktā jebkura saistību neizpilde par ko ir paredzēti tīri finansiālie zaudējumi (t.sk. līgumsodi, nokavējuma procenti un citi sodi), kurus Apdrošinātajam nav jāaprēķina un jāpierāda, lai saņemtu atlīdzības izmaksu, u.c.

Pamatojoties uz faktu, ka Apdrošinājuma ņēmējs ir noslēdzis Līgumu ar Apdrošināto, Apdrošinājuma ņēmējs apņemas izpildīt Līgumā minētos uzdevumus un pienākumus. Izpildes garantijas apdrošināšanas atlīdzība jāizmaksā pamatojoties uz sekojošiem nosacījumiem:

1) Apdrošinātājam ir pienākums izmaksāt apdrošināšanas atlīdzību pilnā apmērā Apdrošinātajam par jebkuriem pilnībā vai daļēji neizpildītiem, nepienācīgi izpildītiem darbiem vai uzņemtām saistībām, kas bija jāveic saskaņā ar Līgumu, bet kuras pilnībā vai daļēji nav izpildītas vai ir izpildītas nepienācīgi.
2) Ja Apdrošinātāja ņēmējs rupjas neuzmanības dēļ nav izpildījis vai nepilnīgi izpildījis saistības, darbus, kas bija jāveic saskaņā ar Līgumu, tas tiks uzskatīts par apdrošināšanas gadījumu šīs Izpildes garantijas un apdrošināšanas polises kontekstā, un Apdrošinātājam šādā gadījumā nav tiesību atteikties izmaksāt Apdrošinātajam tā pieprasīto apdrošināšanas atlīdzību.
3) Izdodot Izpildes garantiju un apdrošināšanas polisi Apdrošinātājs apliecina, ka Apdrošinātājs ir ieguvis visu nepieciešamo informāciju no Apdrošinājuma ņēmēja un no Apdrošinātā, lai pilnībā izvērtētu visus riskus un izpildītu ar šo Izpildes garantiju uzņemtās, līgumiskās saistības, kā arī apliecina, ka Apdrošinātājs un Apdrošinājuma ņēmējs apdrošināšanas līgumā ir vienojušies, ka Apdrošinājuma ņēmējam ir pienākums bez iebildumiem samaksāt naudas summu Apdrošinātājam tādā apmērā, kādā Apdrošinātājs ir izmaksājis pēc Apdrošinātā pieprasījuma.
4) Apdrošinātājs apliecina, ka tam nav pretenziju, iebildumu pret Apdrošinājuma ņēmēju un Apdrošināto par pirms apdrošināšanas līguma noslēgšanas saņemto informācijas apjomu un kvalitāti, kā arī, ka Apdrošinātājs ar šo neatsaucami un bez atrunām atsakās no tiesībām apstrīdēt jebkuru Apdrošinātā pieprasījumu veikt apdrošināšanas atlīdzības izmaksu (pieprasījuma veikt apdrošināšanas atlīdzības izmaksu neapstrīdamība).
5) Apdrošinātājs nepiemēros Apdrošināšanas līguma likuma 31.panta otrās daļas 4. un 5. punktā minētos noteikumus, saņemot Pasūtītāju pieprasījumu līdz Izpildes garantijas beigu datumam.

Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t.sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) pēc Apdrošinātā pirmā pieprasījuma 7 (septiņu) dienu laikā pēc atlīdzības pieprasījuma saņemšanas izmaksā apdrošināšanas atlīdzību Apdrošinātajam tā pieprasītajā apmērā, kas nav lielāka par <summa cipariem> EUR (<summa vārdiem> euro).

Pamatojoties uz Izpildes garantiju Apdrošinātajam nav pienākums iesniegt Apdrošinātājam pierādījumus par pilnīgu vai daļēju ar Līguma uzlikto saistību neizpildi un/ vai zaudējumu iestāšanās faktu un/ vai apmēru, taču Apdrošinātajam atlīdzības pieprasījumā ir jānorāda, kādas saistības Apdrošinājuma ņēmējs nav izpildījis pilnībā vai daļēji.

Izpildes garantija neuzliek Apdrošinātājam pienākumu izmaksāt apdrošināšanas atlīdzību tikai tādā gadījumā, ja Līgumā uzliktās saistības pilnībā vai daļēji nav izpildītas un ir radušies zaudējumi, ja tas bijis tiešā cēloņsakarībā ar apstākļiem, kuri, pamatojoties uz Līgumu un Latvijas Republikā spēkā esošajiem normatīvajiem aktiem, ir atzīti par nepārvaramu varu (“Force Majoure”).

Pamatojoties uz Izpildes garantiju, Apdrošinātājs apņemas apdrošināšanas atlīdzību izmaksāt tikai Apdrošinātajam, citkārt Apdrošinātajam nav tiesību Izpildes garantijas saistības nodot trešajām personām.

Apdrošinātāja pienākumi pret Apdrošināto un Apdrošinājuma ņēmēju saskaņā ar Izpildes garantiju stājas spēkā mirklī, kad Apdrošinājuma ņēmējs Apdrošinātājam ir apmaksājis apdrošināšanas prēmiju un citus maksājumus, ja tādi ir bijuši jāveic, un ir spēkā līdz __________ (datums). Ja Apdrošinātais, pamatojoties uz kādu no Līguma punktiem rakstiskā veidā lūgs pagarināt šo Izpildes garantiju, Apdrošinājuma ņēmējam ir pienākums par to informēt Apdrošinātāju, kurš drīkst pagarināt Izpildes garantijas darbības termiņu līdz pieprasījumā norādītajam laikam. Apdrošinātais arī pats uz Apdrošinājuma ņēmēja risku un rēķinu var lūgt Apdrošinātāju pagarināt šo Izpildes garantiju. Apdrošinātājs un Apdrošinājuma ņēmējs Izpildes garantiju drīkst izbeigt vai veikt tajos grozījumus tikai ar Apdrošinātā iepriekšēju rakstiski saņemtu piekrišanu.

Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts šīs garantijas spēkā esamības laikā.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Domstarpības un visi strīdi, kas radušies saistībā ar piedāvājuma nodrošinājumu un kurus nav iespējas atrisināt sarunu ceļā starp Apdrošinātāju, Apdrošināto un Apdrošinājuma ņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Šī Izpildes garantija ir neatņemama apdrošināšanas līguma Nr. _________un polises Nr. __________ daļa. Izpildes garantija, apdrošināšanas līgums un polise ir izdota saskaņā ar 20__. _____. _______________ apdrošināšanas noteikumiem Nr. ________________ (turpmāk – Noteikumi). Pretrunu gadījumā starp šo Izpildes garantiju un Noteikumiem, Noteikumus piemēro tikai tiktāl, ciktāl šajā Izpildes garantijā nav noteikts citādi – visos gadījumos juridiski prevalē šajā Izpildes garantijā ietvertie noteikumi un nosacījumi.


	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<Apdrošināšanas sabiedrības/ ārvalsts apdrošināšanas filiāles zīmoga nospiedums>





Speciālo noteikumu pielikums ___________:
Būvdarbu līguma izpildes nodrošinājuma veidnes paraugs (bankām)

<Pasūtītāja nosaukums> <reģistrācijas numurs> <adrese>

PIRMĀ PIEPRASĪJUMA, NEATSAUCAMA, BEZNOSACĪJUMA LĪGUMA (SAISTĪBU) IZPILDES GARANTIJA

<Vietas nosaukums>, <gads>.gada <datums>.<mēnesis>

Mēs, <kredītiestādes/kredītiestādes filiāles/ārvalsts kredītiestādes filiāles nosaukums, reģistrācijas numurs, juridiskā adrese, e-pasta adrese> (turpmāk – Banka), neatsaucami, neatkarīgi no  <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) juridiskā spēka (t.sk. jebkādiem strīdiem saistībā ar to), bez jebkādiem nosacījumiem un atsakoties no jebkādām atrunām, ierunu tiesībām, t.sk. atsakoties izmantot mūsu klienta - <Uzņēmēja nosaukums> <reģistrācijas numurs> <adrese> (turpmāk – Uzņēmējs), kā galvenā parādnieka, jebkādas atrunas, ierunas, pēc pirmā Jūsu – VAS “Valsts nekustamie īpašumi”, reģistrācijas Nr. 40003294758, turpmāk – Pasūtītājs, pieprasījuma 

[bookmark: _Hlk215663272]uzņemamies pienākumu 7 dienu, bet ne mazāk kā 5 darba dienu laikā no Pasūtītāja rakstiska pieprasījuma, kurā minēts, ka Uzņēmējs nav izpildījis no Līguma izrietošās saistības, tostarp, ja Uzņēmējs nav pagarinājis šo garantiju (turpmāk – Garantija), tai skaitā, ja iestājusies maksātnespēja,  gadījumā, ja <28> dienas pirms Garantijas beigu datuma saskaņā ar Līgumu nav izdots Līguma izpildes apstiprinājums[footnoteRef:12]/ parakstīts Būvobjekta nodošanas un pieņemšanas akts vai izsniegts Darbu pieņemšanas-nodošanas apstiprinājums[footnoteRef:13], norādot ko Uzņēmējs nav izpildījis, [12:  Ja Piedāvājuma pielikumā ir norādīts, ka Uzņēmējs Defektu paziņošanas periodu nodrošinās ar pirmā pieprasījuma kredītiestādes garantiju vai  apdrošināšanas sabiedrības garantiju.]  [13:  Ja Piedāvājuma pielikumā ir norādīts, ka Uzņēmējs Defektu paziņošanas periodu nodrošinās ar ieturējuma naudu.] 


saņemšanas dienas, neprasot Pasūtītājam pamatot savu pieprasījumu, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> euro), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam Bankā ne vēlāk kā Garantijas beigu datumā - <gads>.gada <datums>.<mēnesis>[footnoteRef:14]. [14:  Datums <70> dienas pēc Defektu paziņošanas perioda paredzamā beigu datuma, ja Piedāvājuma pielikumā ir norādīts, ka Uzņēmējs Defektu paziņošanas periodu nodrošinās ar pirmā pieprasījuma kredītiestādes garantiju vai apdrošināšanas sabiedrības garantiju, vai Datums <70> dienas pēc paredzētā Darbu izpildes laika, ja Piedāvājuma pielikumā ir norādīts, ka Uzņēmējs Defektu paziņošanas periodu nodrošinās ar ieturējuma naudu.] 


Pieprasījumu paraksta Pasūtītāju pārstāvēt tiesīga persona, kuras identitāte un pārstāvības tiesības:
· apliecināti notariālā kārtībā – pieprasījumu nosūtot uz Bankas adresi; vai
· apliecinājusi kredītiestāde, kas apkalpo Pasūtītāju - pieprasījumu iesniedzot ar bankas, kas apkalpo Pasūtītāju starpniecību un nosūtot uz Bankas adresi vai uz SWIFT: ________________; vai
· apliecina drošs elektronisks paraksts uz pieprasījuma, kas noformēts kā elektronisks dokuments un nosūtīts uz Bankas elektroniskā pasta adresi: _________________________.

Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts Garantijas spēkā esamības laikā.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), bet attiecībā uz jautājumiem, ko neregulē minētie noteikumi - Latvijas Republikas normatīvie tiesību akti. Domstarpības un visi strīdi, kas radušies saistībā ar šo garantiju un kurus nav iespējas atrisināt sarunu ceļā starp Banku, Pasūtītāju un Uzņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.


	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<kredītiestādes/kredītiestādes filiāles/ārvalsts kredītiestādes filiāles  zīmoga nospiedums>




(b) pielikums līgumam

Speciālo noteikumu pielikums ___________:
Būvniecības līguma avansa maksājuma garantijas veidnes paraugs (apdrošinātājam)


<apdrošināšanas sabiedrības/ ārvalsts apdrošināšanas filiāles nosaukums, reģistrācijas numurs, juridiskā adrese, e-pasta adrese> (turpmāk – Apdrošinātājs)

Kam: <Pasūtītāja nosaukums> <reģistrācijas numurs> <adrese> (turpmāk – Apdrošinātais)

PIRMĀ PIEPRASĪJUMA, NEATSAUCAMA, BEZNOSACĪJUMA AVANSA MAKSĀJUMA GARANTIJA

<Vietas nosaukums>, <gads>.gada <datums>.<mēnesis>

<gads>.gada <datums>.<mēnesis> noslēgtais līgums „<Līguma nosaukums>” (Nr.<līguma numurs>; turpmāk – Līgums).
Līguma objekts: ____________________.

Mēs zinām, ka ___________________ <Uzņēmēja nosaukums> <reģistrācijas numurs> <adrese> (turpmāk – Apdrošinājuma ņēmējs) noslēdza Līgumu, kurā ir noteikts, ka Apdrošinātais veiks avansa maksājumu Apdrošinājuma ņēmējam par summu <summa cipariem> EUR (<summa vārdiem> euro) pēc tam, kad Apdrošinājuma ņēmējs saskaņā ar Līguma < ___> punktu ir iesniedzis Apdrošinātajam avansa garantiju (turpmāk – Avansa garantija) par pilnā apmērā saņemamu avansa maksājumu, uz termiņu, kas noteikts Līgumā. Saskaņā ar Līgumu un šo Avansa garantiju avansa maksājuma naudas līdzekļi juridiski pieder Apdrošinātajam.

Ar šo izdoto Avansa garantiju Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) apņemas izmaksāt Apdrošinātajam <summa cipariem> EUR (<summa vārdiem> euro) apdrošināšanas atlīdzību pēc Apdrošinātā pirmā rakstiskā pieteikuma. Apdrošinātājs apdrošināšanas atlīdzību apņemas izmaksāt Apdrošinātajam pamatojoties uz šajā Avansa garantijā atrunātajiem noteikumiem. Šajā Avansa garantijā atrunātie noteikumi ir jāievēro Apdrošinātājam un citiem subjektiem, kas darbojas Apdrošinātāja vārdā.

Pamatojoties uz faktu, ka Apdrošinājuma ņēmējs ir noslēdzis Līgumu ar Apdrošināto, Apdrošinājuma ņēmējs pēc avansa maksājuma saņemšanas ir apņēmies pilnībā atmaksāt saņemto avansa maksājumu Apdrošinātajam. Avansa garantijas apdrošināšanas atlīdzība jāizmaksā pamatojoties uz sekojošiem nosacījumiem:

1) Ja Apdrošinājuma ņēmējs nav pagarinājis šo Avansa garantiju, tai skaitā, ja tas nav izdarīts, jo Apdrošinājuma ņēmējam iestājusies maksātnespēja, gadījumā, ja <____> dienas pirms Avansa garantijas beigu datuma Apdrošinājuma ņēmējs nav atmaksājis avansa maksājumu.
2) Apdrošinātājam ir pienākums izmaksāt apdrošināšanas atlīdzību Apdrošinātajam tā pieprasītajā apmērā, ja Apdrošinājuma ņēmējs pilnībā vai daļēji nav atmaksājis Apdrošinātajam tā samaksāto avansa maksājumu, tai skaitā, ja tas nav izdarīts, jo Apdrošinājuma ņēmējam iestājusies maksātnespēja.
3) Ja Apdrošinātāja ņēmējs rupjas neuzmanības dēļ pilnībā vai daļēji nav atmaksājis Apdrošinātajam tā samaksāto avansa maksājumu, tas tiks uzskatīts par apdrošināšanas gadījumu šīs Avansa garantijas un apdrošināšanas polises kontekstā, un Apdrošinātājam šādā gadījumā nav tiesību atteikties izmaksāt Apdrošinātajam tā pieprasīto apdrošināšanas atlīdzību. 
4) Izdodot Avansa garantiju un apdrošināšanas polisi Apdrošinātājs apliecina, ka Apdrošinātājs ir ieguvis visu nepieciešamo informāciju no Apdrošinājuma ņēmēja un no Apdrošinātā, lai pilnībā izvērtētu visus riskus un izpildītu ar šo Avansa garantiju uzņemtās, līgumiskās saistības, kā arī apliecina, ka Apdrošinātājs un Apdrošinājuma ņēmējs apdrošināšanas līgumā ir vienojušies, ka Apdrošinājuma ņēmējam ir pienākums bez iebildumiem samaksāt naudas summu Apdrošinātājam tādā apmērā, kādā Apdrošinātājs ir izmaksājis pēc Apdrošinātā pieprasījuma.
5) Apdrošinātājs apliecina, ka tam nav pretenziju, iebildumu pret Apdrošinājuma ņēmēju un Apdrošināto par pirms apdrošināšanas līguma noslēgšanas saņemto informācijas apjomu un kvalitāti, kā arī, ka Apdrošinātājs ar šo neatsaucami un bez atrunām atsakās no tiesībām apstrīdēt jebkuru Apdrošinātā pieprasījumu veikt apdrošināšanas atlīdzības izmaksu (pieprasījuma veikt apdrošināšanas atlīdzības izmaksu neapstrīdamība).
6) Apdrošinātājs nepiemēros Apdrošināšanas līguma likuma 31. panta otrās daļas 4. un 5. punktā minētos noteikumus, saņemot Pasūtītāju pieprasījumu līdz Avansa garantijas beigu datumam.

Apdrošinātājs neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t.sk. atsakoties izmantot Apdrošinājuma ņēmēja, kā galvenā parādnieka, jebkādas atrunas, ierunas) pēc Apdrošinātā pirmā pieprasījuma 7 (septiņu) dienu laikā pēc atlīdzības pieprasījuma saņemšanas izmaksā apdrošināšanas atlīdzību Apdrošinātajam tā pieprasītajā apmērā, kas nav lielāka par <summa cipariem> EUR (<summa vārdiem> euro).

Pamatojoties uz Avansa garantiju Apdrošinātajam nav pienākums iesniegt Apdrošinātājam pierādījumus par pilnīgu vai daļēju ar Līguma uzlikto saistību neizpildi un/ vai zaudējumu iestāšanās faktu un/ vai apmēru, taču Apdrošinātajam atlīdzības pieprasījumā ir jānorāda, kādas saistības Apdrošinājuma ņēmējs nav izpildījis pilnībā vai daļēji.

Avansa garantijā norādītā apdrošinājuma summa samazināsies atbilstoši izmaksātajām apdrošināšanas atlīdzībām saskaņā ar Avansa garantiju, kā arī atgrieztajām avansa summām, kuras apstiprinātas Līgumā noteiktā kārtībā starpmaksājumu apstiprinājumos.
 
Avansa garantija neuzliek Apdrošinātājam pienākumu izmaksāt apdrošināšanas atlīdzību tikai tādā gadījumā, ja Līgumā uzliktās saistības pilnībā vai daļēji nav izpildītas un ir radušies zaudējumi, ja tas bijis tiešā cēloņsakarībā ar apstākļiem, kuri, pamatojoties uz Līgumu un Latvijas Republikā spēkā esošajiem normatīvajiem aktiem, ir atzīti par nepārvaramu varu (“Force Majoure”).

Pamatojoties uz Avansa garantiju, Apdrošinātājs apņemas apdrošināšanas atlīdzību izmaksāt tikai Apdrošinātajam, citkārt Apdrošinātajam nav tiesību Avansa garantijas saistības nodot trešajām personām.

Apdrošinātāja pienākumi pret Apdrošināto un Apdrošinājuma ņēmēju saskaņā ar Avansa garantiju stājas spēkā mirklī, kad Apdrošinātais Apdrošinājuma ņēmējam ir samaksājis avansa maksājumu. Apdrošinātais pārskaitījumu veic saskaņā ar Līgumā norādīto avansa apmēru uz Līgumā norādīto Uzņēmēja bankas kontu. Apdrošinātāja pienākumi pret Apdrošināto ir spēkā līdz Apdrošinājuma ņēmējs pilnā apmērā ir atmaksājis avansa maksājumu Apdrošinātajam. Ja Apdrošinājuma ņēmējs nav izpildījis savas Līguma saistības un pagarinājis šo Avansa garantiju, Apdrošinātais uz Apdrošinājuma ņēmēja riska un rēķina var lūgt pagarināt šo Avansa garantiju un Apdrošinātājs drīkst pagarināt Avansa garantijas darbības termiņu līdz pieprasījumā norādītajam laikam. Apdrošinātājs un Apdrošinājuma ņēmējs Avansa garantiju drīkst izbeigt vai veikt tajos grozījumus tikai ar Apdrošinātā iepriekšēju rakstiski saņemtu piekrišanu.

Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts šīs garantijas spēkā esamības laikā.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Domstarpības un visi strīdi, kas radušies saistībā ar šo garantiju un kurus nav iespējas atrisināt sarunu ceļā starp Apdrošinātāju, Apdrošināto un Apdrošinājuma ņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Šī Avansa garantija ir neatņemama apdrošināšanas līguma Nr. _________un polises Nr. __________ daļa. Izpildes garantija, apdrošināšanas līgums un polise ir izdota saskaņā ar 20__. _____. _______________ apdrošināšanas noteikumiem Nr. ________________ (turpmāk – Noteikumi). Pretrunu gadījumā starp šo Avansa garantiju un Noteikumiem, Noteikumus piemēro tikai tiktāl, ciktāl šajā Avansa garantijā nav noteikts citādi – visos gadījumos juridiski prevalē šajā Avansa garantijā ietvertie noteikumi un nosacījumi.


	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<apdrošināšanas sabiedrības/ ārvalsts apdrošināšanas filiāles zīmoga nospiedums>





Speciālo noteikumu pielikums ________:
Būvniecības līguma avansa maksājuma garantijas veidnes paraugs (bankām)

<Pasūtītāja nosaukums> <reģistrācijas numurs> <adrese>

PIRMĀ PIEPRASĪJUMA, NEATSAUCAMA, BEZNOSACĪJUMA AVANSA MAKSĀJUMA GARANTIJA

<Vietas nosaukums>, <gads>.gada <datums>.<mēnesis>

Mēs, <kredītiestādes/ kredītiestādes filiāles/ārvalsts kredītiestādes filiāles nosaukums, reģistrācijas numurs, adrese, e-pasta adrese > (turpmāk – Banka), neatsaucami neatkarīgi no <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) juridiskā spēka (t.sk. jebkādiem strīdiem saistībā ar to), bez jebkādiem nosacījumiem un atsakoties no jebkādām atrunām, ierunu tiesībām, t.sk. atsakoties izmantot mūsu klienta - <Uzņēmēja nosaukums> <reģistrācijas numurs> <adrese> (turpmāk – Uzņēmējs), kā galvenā parādnieka, jebkādas atrunas, ierunas, pēc pirmā Jūsu – VAS “Valsts nekustamie īpašumi”, reģistrācijas Nr. 40003294758, turpmāk – Pasūtītājs, pieprasījuma, 

uzņemamies pienākumu 7 dienu, bet ne mazāk kā 5 darba dienu laikā no Pasūtītāja rakstiska pieprasījuma, kurā minēts, ka Uzņēmējs nav atmaksājis avansa maksājumu saskaņā ar Līguma noteikumiem, tostarp nav pagarinājis šo garantiju (turpmāk – Garantija), tai skaitā, ja iestājusies maksātnespēja, gadījumā, ja <28> dienas pirms Garantijas beigu datuma Uzņēmējs nav atmaksājis avansa maksājumu,

saņemšanas dienas, neprasot Pasūtītājam pamatot savu pieprasījumu, izmaksāt Pasūtītājam jebkuru tā pieprasīto summu, kas nepārsniedz <summa cipariem> EUR (<summa vārdiem> euro) (turpmāk – Garantijas summa), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam Bankā ne vēlāk kā Garantijas beigu datumā - <gads>.gada <datums>.<mēnesis>[footnoteRef:15]. [15:  Datums <70> dienas pēc paredzētā Darbu izpildes laika.] 


Pieprasījumu paraksta Pasūtītāju pārstāvēt tiesīga persona, kuras identitāte un pārstāvības tiesības:
· apliecināti notariālā kārtībā – pieprasījumu nosūtot uz Bankas adresi; vai
· apliecinājusi kredītiestāde, kas apkalpo Pasūtītāju - pieprasījumu iesniedzot ar bankas, kas apkalpo Pasūtītāju starpniecību un nosūtot uz Bankas adresi vai uz SWIFT: ________________; vai
· apliecina drošs elektronisks paraksts uz pieprasījuma, kas noformēts kā elektronisks dokuments un nosūtīts uz Bankas elektroniskā pasta adresi: _______________________.

Pasūtītājam ir tiesības iesniegt garantijas maksājuma prasību no dienas, kad Uzņēmējs saņem avansa maksājumu savā norēķinu kontā mūsu Bankā.

Mēs apliecinām, ka šī garantija būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts Garantijas spēkā esamības laikā.

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Domstarpības un visi strīdi, kas radušies saistībā ar šo Garantiju un kurus nav iespējas atrisināt sarunu ceļā starp Banku, Pasūtītāju un Uzņēmēju, ir izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.


	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<kredītiestādes/kredītiestādes filiāles/ārvalsts kredītiestādes filiāles  zīmoga nospiedums>





(c) pielikums līgumam

pielikums
20__.gada __.______________
līgumam Nr. __________________

DARBU IZPILDES VIETAS PIEŅEMŠANAS UN NODOŠANAS AKTS 

 Darbu izpildes vieta: ___________________ (kadastra Nr. ________________)

	Rīgā 
	Dokumenta datums ir tā 
elektroniskās parakstīšanas datums



VAS “Valsts nekustamie īpašumi” (turpmāk – Pasūtītājs), no vienas puses, un _____________ (turpmāk – Uzņēmējs), no otras puses (Pasūtītājs un Uzņēmējs kopā – saukti Puses, bet katrs atsevišķi Puse), saskaņā ar 20___.gada _______ ____________ līgumu Nr.______________ „Par___________________ (Darbu izpildes vieta: __________________ (kadastra Nr. ______________________)), (turpmāk – Līgums), parakstot šo aktu apliecina un konstatē sekojošo:

1. Pasūtītājs ir nodevis, bet Uzņēmējs  ir pieņēmis Darbu izpildes vietu Līgumā noteikto Darbu izpildei. 
2. Uzņēmējs ir apsekojis Darbu izpildes vietu un tam ir ierādīta Darbu veikšanas vieta un Darbu izpildei nepieciešamo materiālu un iekārtu uzglabāšanas vietas, kas atzīmētas akta pielikumā pievienotajā Darbu izpildes vietas plānā. 
3. Uzņēmējam ir ierādītas pieslēguma vietas elektroenerģijas un ūdens padevei Darbu izpildei (punkts tiek iekļauts, ja Darbu izpildei Pasūtītājs nodrošina attiecīgo pieslēgumu iespējas).  
4. No akta parakstīšanas dienas līdz Būvobjekta nodošanas un pieņemšanas akta parakstīšanas vai Darbu Pieņemšanas-nodošanas apstiprinājuma izdošanas dienai Uzņēmējs uzņemas materiālo atbildību par Darbu izpildes vietu, t.sk., bet ne tikai par Līguma darbības laikā Darbu izpildes vietai un/vai Pasūtītājam un/vai trešajām personām radītajiem zaudējumiem un kaitējumu.
5. Saskaņā ar Līguma noteikumiem Darbu izpildes termiņš ir ____ (_______) mēneši .
6. Akts sagatavots uz 1 (vienas) lapas, tam pielikumā pievienots Darbu izpildes vietas plāns uz ___ (___) lap__, un tas parakstīts 2 (divos) eksemplāros, latviešu valodā. Abiem eksemplāriem ir vienāds juridiskais spēks, viens akta eksemplārs tiek nodots Uzņēmējam un viens – Pasūtītājam.

	Uzņēmējs:
	Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds>
	<Pasūtītāja nosaukums>
<paraksta tiesīgās personas amats, vārds un uzvārds>

	_________________________________
(paraksts*)
	_________________________________
(paraksts*)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.



(d) pielikums līgumam

pielikums
20__.gada __.______________
līgumam Nr. __________________


BŪVOBJEKTA NODOŠANAS UN PIEŅEMŠANAS AKTS
pie 20___.gada ___ ______________ līguma Nr. ________
Par _____________________________
(Objekts: ___________________ (kadastra Nr. ________________))


	Rīgā 
	Dokumenta datums ir tā 
elektroniskās parakstīšanas datums



VAS „Valsts nekustamie īpašumi” (turpmāk – Pasūtītājs), no vienas puses, un ____________ (turpmāk – Uzņēmējs), no otras puses (Pasūtītājs un Uzņēmējs kopā turpmāk – Puses, bet katrs atsevišķi Puse), saskaņā ar 20___.gada _______ ____________ līgumu Nr.______________ „Par___________________ (Objekts: __________________ (kadastra Nr. ______________________)) (turpmāk – Līgums), parakstot šo aktu apliecina un konstatē sekojošo:
7. Puses apliecina, ka Uzņēmējs saskaņā ar Līgumu un tā pielikumiem (tai skaitā saskaņā ar Tehnisko specifikāciju) Pasūtītāja interesēs un pienācīgā kvalitātē ir izpildījis Darbus pilnā apjomā un atbilstošā kvalitātē, izņemot tādus mazāk nozīmīgus neizpildītos darbus, kas būtiski neietekmēs Darbu izmantošanu tiem paredzētajiem mērķiem, un nebūtiskus defektus (līdz brīdim vai kamēr šis darbs tiks pabeigts un šie defekti tiks novērsti), kas pievienoti šī  akta pielikumā, un kuri ir jāpabeidz līdz ___.___._______ (ja attiecināms). Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, neierobežo būves lietošanu, kā arī neietekmē citu būvdarbu kvalitāti. 
8. Parakstot šo aktu Puses apliecina, ka Uzņēmējs ir nodevis un Pasūtītājs ir pieņēmis visus dokumentus, kuriem saskaņā ar Piemērojamo likumu ir jābūt Uzņēmēja rīcībā un kuri saskaņā ar Piemērojamo likumu ___.____.________. ir iesniegti _____________ būvvaldē vai ir augšupielādēti būvniecības informācijas sistēmā attiecīgās būvniecības lietā, ierosinot būves vai būves kārtas pieņemšanu ekspluatācijā (tai skaitā, bet ne tikai – iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus) un __.___._______. _______________(būvniecības ieceres dokuments) ir veikta atzīme par būvdarbu pabeigšanu, kā arī visi Pasūtītāja prasībās noteiktie papildus iesniedzamie dokumenti.
9. Saskaņā ar Līguma noteikumiem Darbu pabeigšanas datums ir ___.___.________. Faktiskais Darbu pabeigšanas datums ir ___.___.______. 
10. Defektu paziņošanas periods ir ___(__________) mēneši no Faktiskā Darbu pabeigšanas datuma.
11. Parakstot šo aktu, Uzņēmējs nodod un Pasūtītājs pieņem Objektu.
12. Saskaņā ar Līguma vienoānās ____.punktu, par Darbu izpildi Pasūtītājs apņēmies samaksāt Uzņēmējam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
13. No Uzņēmējam izmaksājamās summas, saskaņā ar Līguma ___. punktu, Pasūtītājs veic līgumsoda ieturējumu _________ EUR (___________ euro un ___ centi) (ja attiecināms).
14. Akts sagatavots uz __ (____) lapas elektroniska dokumenta veidā un parakstīts ar drošu elektronisko parakstu. Akta pielikumā pievienots mazāk nozīmīgo neizpildītos darbu un defektu saraksts uz ___ lapām (ja attiecināms).

	Uzņēmējs:
	Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds, pārstāvniecības pamats>
	<Pasūtītāja nosaukums>
<paraksta tiesīgās personas amats, vārds un uzvārds, pārstāvniecības pamats>

	
	

	(paraksts*)
	(paraksts*)

	
	



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.




(e) pielikums līgumam

pielikums
20__.gada __.______________
līgumam Nr. __________________

APLIECINĀJUMS PAR AUTORA MANTISKO TIESĪBU NODOŠANU

Es, ____ (vārds, uzvārds, personas kods) apliecinu un garantēju, ka saskaņā ar ____ līgumu Nr.___ “___” (turpmāk – Līguma), parakstot šo apliecinājumu:

1. [bookmark: _Hlk7176660]bez papildus atlīdzības nododu manas kā autora Autortiesību likuma 15.pantā norādītās esošās mantiskās tiesības brīvas no trešo personu prasījumiem (t.sk., apliecinu, ka nav pārkāptas autortiesības un intelektuālā īpašuma tiesības reglamentējošo normatīvo aktu prasības) attiecībā uz saskaņā ar Līgumu radīto būvniecības ieceres realizācijai nepieciešamo dokumentu un citu Projektēšanas darbu ietvaros sagatavoto dokumentāciju (norādīt kāda dokumentācija) un no tiem izrietošajiem autordarbiem (turpmāk – Autortiesību objekts). Minētās tiesības Pasūtītājs ir tiesīgs atsavināt citām personām. 
2. [bookmark: _Hlk7176889]neizmantošu Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts) vai neizmantošu personiskās tiesības aizliegt lemt, kad darbs tiks izziņots, atsaukt darbu, pārveidot darbu.
3. nepieprasīšu, ka  Autortiesību objektā tiek norādīts mans vārds, atļauju veikt jebkādus pārveidojumus, grozījumus vai papildinājumus Autortiesību objektā un tā dokumentācijā pēc Pasūtītāja vai trešās personas brīva ieskata; 
4. Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas (t.sk.Objektu), izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa mana piekrišana.
5. [bookmark: _Hlk34323759]nenodošu bez Pasūtītāja rakstiskas atļaujas trešajām personām, kā arī neizmantošu trešo personu labā Autortiesību objektu;
6. jebkuri turpmākie Objekta labojumi, atjaunošanas, pārbūves, pārveides, paplašināšanas vai jebkuras citas izmaiņas, ko Objektā veiks Pasūtītājs vai trešā persona, neveidos autora intelektuālā īpašuma tiesību pārkāpumu, līdz ar to atsakos no pretdarbības un visiem saviem nākotnes prasījumiem vai pretenzijām saistībā ar minēto;
7. esmu saņēmis taisnīgu atlīdzību par autora mantisko tiesību atsavināšanu;
8. šim apliecinājuma nav laika ierobežojuma un uz to neattiecas Līguma darbības termiņš.


[parakstītāja vārds, uzvārds] 	[personiskais paraksts]	[datums]





(d. (ii)) pielikums līgumam

Materiālu uzskaitījums, par kuriem ir tiesības saņemt samaksu


Uzņēmējam ir tiesības saņemt Pielikumā norādītā % apmērā samaksu par piegādātiem un vēl neiestrādātiem materiāliem būvlaukumā: jumta seguma materiāliem, durvīm, logiem, liftiem, apkures, ventilācijas un kondicionēšanas (AVK) daļu iekārtam un ierīcēm, siltummezgla (SM) iekārtam un ierīcēm, ūdensvada un kanalizācijas (UK) sistēmu iekārtam un ierīcēm, ugunsdzēsības automātikas sistēmas (UAS) – gāzes ugunsdzēsības sistēmas iekārtam un ierīcēm, elektronisko sakaru sistēmas (ESS) iekārtam un ierīcēm, elektroapgādes (EL) sistēmas iekārtām un ierīcēm, ugunsgrēka atklāšanas un trauksmes (UATS) sistēmas iekārtam un ierīcēm, vadības un automatizācijas (VAS) sistēmas iekārtam un ierīcēm, santehnikas daļu.

